Fulidhoo giraa, kurimathi vamundhaa thimaavesheege mahsala hallu kurumah majileehah garaareh husha alhifi – Iru\nފުލިދޫ ގިރައި، ކުރިމަތިވަމުންދާ ތިމާވެށީގެ މައްސަލަ ހައްލުކުރުމަށް މަޖިލީހަށް ގަރާރެއް ހުށަހަޅައިފި\nވ. ފުލިދޫ ގިރާ މައްސަލަ ސަރުކާރުގެ ސަމާލުކަމަށް ގެނައުމަށް ރައްޔިތުންގެ މަޖިލީހަށް ގަރާރެއް ހުށަހަޅައިފި އެވެ.\nމޯލްޑިވްސް ވަރޗުއަލް ޓުއަރ އެކްސްޕޯ ބާއްވަން ތައްޔާރުވެއްޖެ\n“ފުލިދޫ މިސްކިތް ހުންނަ ސަރަހައްދު ގިރައިގެންގޮސް، މިސްކިތައް ގެއްލުވުމުގެ ފުރުސަތު ބޮޑު. ބޯޅަދަނޑު ވަށާފާރާއި ހަމަޔަށް ގިރައި ފަތުރުވެރިންގެ ބީޗް ވަނީ ގިރައިންގެން ގޮސްފަ. މިކަމުގެ ސަބަބުން ރަށުގައި ތިބެ ފަރުވެރިކަމުގެ ވިޔަފާރިކުރާ ގެސްޓް ހައުސްތަކަށް ނޭދެވޭ އަސަރުދަނީ ކުރިމަތިވަމުން. ރަށުގެ ފާލަމުގެ ބުޑުތައް ޖަހާފައިވާ ގޮތުން އެފާލަން ބޭނުންނުކުރެވޭ. އަލަށް ހެދި ފާލަންވެސް އަރިއަޅާލައި، ރައްޔިތުންނާއި ފަތުރުވެރިންނަށް ވަނީ ބިރުވެރިކަން ކުރިމަތިވެފަ” ފަޟުލްގެ ޤަރާރުގައި ވިދާޅުވިއެވެ.


މުސްލިމުންގެ ބައިބޯ ސަރަހައްދުތަކުގައި ބީޖޭޕީގެ ހިންދޫތުވާ ޓެސްޓްކޮށްލުމަށް އިޖުތިމާއީ ސަގާފީ ލެބޯޓްރީ ހިންގުމަކީ ބީޖޭޕީގެ ސިޔާސަތެކެވެ. ހިންދޫތުވާއަކީ ހިންދީންނަށް އިސްކަން ދޭ ސިޔާސަތެވެ.\nކަޝްމީރަށް ފަހު ބީޖޭޕީން އަޖުމަ ބަލަމުން ދަނީ މިހާރު ލަކްޝަދީޕްގައެވެ. މިއީ ސައްތައިން ސައްތަ މުސްލިމުންގެ އާބާދީއެކެވެ. ޣެއިރު ދީންގެ ތިނެއް އިންސައްތަ މީހުން ބޭރު ސަރަހައްދުން އައިސް ވިޔަފާރި ފަދަ ކަންކަމުގައި ލަކްޝަދީޕްގައި އުޅެތެވެ.\nއިންޑިއާގެ ސެކިއުލަރ ވެރިކަމުގެ ނިޒާމަށް ވައިރަސްއެއްފަދައިން ފާވެފައިވާ ބީޖޭޕީން މަސައްކަތް ކުރަނީ އެމީހުންނާ ޖެހޭ ހިސާބުން އިޖުތިމާއީ ނިޒާމު ހަލާކުކޮށްލާށެވެ.\nއިންޑިއާގެ ސަރަހައްދުތަކުގައި ސަރުކާރުގެ ކަންކަން ހިންގުމަށް އައްޔަން ކުރާ އިސް މަސްއޫލުވެރިއަކީ ޑިސްޓްރިކްޓް ކަލެކްޓަރއެވެ. މިއީ ތަޖުރިބާކާރު އިދާރީ ހިންގުމުގެ ފަންނުވެރި މީހަކަށް ދޭ މަގާމެކެވެ. މި މަގާމަށް އައްޔަން ކުރެވޭ މީހާއަކީ އިންޑިއަން އެޑްމިނިސްޓްރޭޓިވް ސަރވިސްއިން އަންނަ ތަޖުރިބާކާރު މުވައްޒަފެކެވެ.\nއިންޑިއަން އެޑްމިނިސްޓްރޭޓިވް ސަރވިސްއަކީ ދައުލަތުގެ މަތީ މަގާމުތަކަށް ފެންވަރު ރަގަޅު މީހުން ނެގުމަށްޓަކައި ބާއްވާ، ތިންލައްކަ އެއްހައި މީހުން ބައިވެރިވާ އިމްތިހާނަކުން ފުރާނައިގެން ނެގޭ މަދު އަދަދެއްގެ މީހުން ފަހުން އިތުރު ތަމްރީނަކަށްފަހު މަސްއޫލިއްޔަތާ ހަވާލު ކުރެވޭގޮތަށް އޮންނަ ނިޒާމެކެވެ.\nލަކްޝަދީޕްގައިވެސް އަބަދުވެސް ޑިސްޓްރިކްޓް ކަލެކްޓަރަކަށް ހުންނަނީ އައިއޭއެސް (އިންޑިއަން އެޑްމިނިސްޓްރޭޓިވް ސަރވިސް) ގެ އޮފިސަރެކެވެ. އެންމެފަހުން ހުރި އޮފިސަރު މަރުވުމާ ހަމައަށެވެ. ކުރިން ހުރި ޑިސްޓްރިކްޓް ކަލެކްޓަރއަކީ، އިންޑިއާގެ ޖާސޫސީ އިދާރާގެ އިސްވެރިޔާގެ މަގާމުގައި ހުރި މީހެކެވެ. އޭނާ ލަކްޝަދީޕަށް އައްޔަން ކޮށްފައި ހުއްޓައި 2020 ޑިސެމްބަރުގައި މަރުވީއެވެ.\nމޮދީގެ އާދައަކީ އޭނާއާ ގާތް ގުޖުރާތު މީހުން އިސް މަގާމުތަކަށް ލާށެވެ. އެހެންވެ، މޮދީގެ ނެޕޮޓިޒަމްގެ އުސޫލުން ލަކްޝަދީޕްގެ އެޑްމިނިސްޓްރޭޓަރަކަށް މިހާތު އައްޔަން ކޮށްފައިވާ ޕަރަފުލް ކޯޑާ ޕަޓޭލް ސިޔާސީ މީހެއްގެ ގޮތުގައި އައްޔަން ކުރީއެވެ.\nމިއީ ކާކު ހެއްޔެވެ! އޭނާއަކީ ކައްޓަރު ހަރުކަށި އާރްއެސްއެސްގެ މެމްބަރެކެވެ. އާރުއެސްއެސްއަކީ ބާބްރީ މިސްކިތް ތަޅާލުމަށް ގޮވާލަމުން ދިޔަ ހަރުކަށި ހިންދޫންގެ ޖަމާއަތެވެ. ބީޖޭޕީގެ ހިންދީ ރޫހާނީ ޖަމާއަތެވެ. އާރްއެސްއެސްގެ ތާއީދެއްނެތި ބީޖޭޕީގައި ބޮޑު މަގާމެއް ނުލިބޭނެއެވެ. މޮދިއާއި އޭނާގެ ހޯމް މިނިސްޓަރ އަމިތު ޝާހަކީވެސް އާރްއެސްއެސްއަށް މޫލާފައިވާ މީހުންނެވެ.\nޕަޓޭލަކީ މޯދީ ގުޖުރާތުގެ ޗީފް މިނިސްޓަރަކަށް ހުންނެވިއިރު އޭނާގެ ހޯމް މިނިސްޓަރެވެ. ގުޖުރާތުގެ ގާނޫނު ހަދާ ސަރަހައްދީ މަޖިލިސްއަށް ޕަޓޭލް ނުހޮވުމުން އޭނާއަށް ހޯމް މިނިސްޓަރުގެ މަގާމު 2012ގައި ގެއްލުނީއެވެ. ފަހުން މޮދީ އޭނާ އައްޔަން ކޮށްފައި ހުރީ އިންޑިއާގެ ޔޫނިއަން ޓެރިޓްރީ ދާދަރާ ނާގަރު ހަވޭލީގެ ގަވަރުނަރަކަށެވެ.\nމިއީ އިދާރީ ތަޖުރިބާއަށް ވުރެން ސިޔާސީ ދާއިރާގެ މީހެކެވެ. އަދި ސިޔާސީ މީހަކު ލަކްޝަދީޕަށް މިގޮތަށް އިސްކުރެވުނު ފުރަތަމަ ފަހަރެވެ.\nމީނާ މަގާމާ ހަވާލު ވުމަށްފަހު މީހުންގެ މައްޗަށް ވެރިކަން ކުރީޑިކްޓޭޓަރެއް ފަދައިން ނެވެ. ލަކްޝަދީޕް މީހުން ދަށް ކޮށްލާ ގޮތަށެވެ. އޭނާ ނެގުރު ގަވާއިދުތައް ހަރުކަށިވެފައި ޒާތީއެވެ!\n• އޭނާ އެންގީ އެމީހުން ފަޅު ތެރޭގައި ދާއެޅުމާއި އައްސޭރިފަށުގައި ދާ ބަންނަން ތިބުމަކީ މަނާ ކަމެއް ކަމަށެވެ.\n• ލަކްޝަދީޕްގެ މުސްލިމު މީހުން ގެރި ގެންގުޅުމަކީ މަނާ ކަމެކެވެ.\n• ލަކްޝަދީޕްގައި މަދު ބަޔަކު ގެރި ގެންގުޅެ އަމިއްލަ ދެ ޑެއިރީއެއް ހިންގައެވެ.\n• 250 ރުޕީސްއަށް ކިލޯގެ ރޭޓުން ގެރިތައް ވިއްކާލައި ޑެއިރީ ބަންދުކުރަން އެންގިއެވެ.\n• ރަށު މީހުންނަށް ބޭނުންވާ ކިރު ގެންނަން ފެށީ ގުޖުރާތުން ކަނޑު ބޯޓްގައެވެ.\n• ކުރިން މީހުން ދަތުރުފަތުރަށާއި މުދާ ގެންނަން ބޭނުންކުރި ކެރެލާގެ ކޮޒިކޯޑު ބަނދަރުން ބޯޓު އައު ހުއްޓުވާލިއެވެ.\n• ދެން ބޯޓްތައް ގެންނަން ފެށީ ކަރްނާޓަކާގެ މެންގަލޯރ ބަންދަރުންނެވެ.\n• ޓޫރިޒަމް ޑިޕާޓްމަންޓްގައި ތިބި 190 މުވައްޒަފުން ވަޒީފާއިން ކަނޑާލިއެވެ.\n• ވަގުޓީ ޓީޗަރުންގެ ގޮތުގައި ސްކޫލުތަކުގައި ގެންގުޅުނު ލަކްޝަދީޕްގެ 200 މީހުން ވަޒީފާއިން ބޭރުކޮށްލިއެވެ.\n• މުޒާހަރާއަށް ނިކުތް ދަރިވަރުންގެ ގައިގައި ލަޓިބުރިން ތަޅައި ކޮންޓްރޯލް ކުރުމަށް ފުލުހުންނަށް އެންގިއެވެ.\n• މެޖިސްޓްރޭޓުންގެ ގޮތުގައި ތިބި ރަށު މީހުން ވަޒީފާއިން ކަނޑާލިއެވެ.\n• ކަނޑާލި ވަޒީފާތަކަށް ވައްދަން ފެށީ ހިންދީ ބަހުން ވާހަކަ ދައްކާ އުތުރު ހިސާބު މީހުންނެވެ. ރަށު މީހުން ވާހަކަ ދައްކާ މަލިޔާޅީ ބަސް ދަށްކޮށްލިއެވެ.\n• ލޯކަލް ކައުންސިލްތަކުގެ ބާރު ކަނޑުވާލައިހުރިހައި ތަނެއް ޕަޓޭލްގެ ބާރުގެ ދަށަށް ގެނައެވެ.\nޕަޓޭލްއާ ދެކޮޅަށް ލަކްޝަދީޕްގައި އެންމެ އަޑުގަދައީ އަނެހެނުންނެވެ. އެމީހުން ދެކޮޅު ހަދަމުން ދަނީ ހިންދީންނަށް އިސްކަންދޭ ބީޖޭޕީގެ ހިންދޫތުވާ ސިޔާސަތާ ހެއްޖެވެ. މިއީ އިންޑިއާގެ ވެރިކަމުގެ ނިޒާމަށް އޮތް ކެންސަރެކެވެ.


Addu ge Highway Kanu andhireegai onnathaa gaaiy-gandakah 19 aharu - AO News Addu ge Highway Kanu andhireegai onnathaa gaaiy-gandakah 19 aharu\nއައްޑޫގެ ހައިވޭގައި ރޭގަނޑު ހިނގާފައިވާ ނުރައްކާތެރި އެކްސިޑެންޓެއް\nއައްޑޫގެ ހައިވޭ ކަނު އަނދިރީގައި އޮންނަތާ ގާތްގަޑަކަށް 19 އަހަރު\nދެހާސް އެއް ވަނަ އަހަރު ހުޅުވުނު އައްޑު ލިންކް ރޯޑްގައި، މަރަދޫ ކޮޅުންގޮސް ހިތަދު އާއި ހަމަޔަށް އޮންނަ ” ހައިވޭ ” ގައި މަގުބައްތި ނެތި އަނދިރީގައި އޮންނަތާ ގާތްގަޑަކަށް މިހާރު މިވަނީ 19 އހަރާއި ގާތްވެފައެވެ.\nރާއްޖޭގެ އެއްމެ ދެކުނުގައި އޮންނަ އައްޑޫ ސިޓީ އަކީ މާލެ ފިޔަވައި އެއްމެ ގިނަ އާބާދީ އެއް ދިރި އުޅެމުންދާ ސިޓީ އެވެ.އަދި ހަމަ އެހެންމެ މާލެ ފިޔަވައި އެއްމެ ގިނަ އެއްގަމު އުޅަނދު ބޭނުންކުރާ ސިޓީވެސް މެއެވެ.\nދެހާސް އެއްވަނަ އަހަރު ހުޅުވުނު 16 ކިލޯމީޓަރުގެ އައްޑޫގެ ލިންކް ރޯޑަކީ، ރާއްޖޭގައި ހެދިފައިވާ މަގު ތަކުގެ ތެރެއިން ދެވަނަ އަށް އެންމެ ބޮޑު މަގެވެ. މިސިޓީގެ މީހުން އެ މަގެއް ލިބުމުން އެކަމަށް ފަޚުރުވެރިވި މަގުވެސް މެއެވެ.\nނަމަވެސް މިއަދު ލިންކް ރޯޑުްން ގޮސް މަރަދޫ ކޮޅަށް އަރަައި 60 ކިލޯ މީޓަރަށް ދުއްވަން އޮންނަ ހައިވޭ އަށްއަރާ ދުއްވާފައި ދާއިރު އައްޑޫގެ ރީތިކަމާއި މަގުގެ ހިތްފަސޭހަކަން ހިތަށް ގެނައުމުގެ ބަދަލުގައި، ހިތަށް ގެނެވެނީ މިމަގުގައި ފުރާނަ ގެއްލިފައިވާ މީހުންގެ ހަނދާންތަކެވެ. މިމަގުން އެކްސިޑެންޓްވެ ދާއިމީ ނުކުޅެދުންތެރިކަން ލިބިފައިވާ މީހުން އުޅެންޖެހިފައިވާ ޙާލެވެ. މިމަގުގެ އެކި ހިސާބު ތަކުން ތާރުގަނޑު މަތީގައި މި ދުނިޔެ ދޫކޮށްފައިވާ މީހުންގެ ނަންތައް ލިޔެވިފައި ހުންނަތަން ފެނުމުން ގައިން ހީބިިހި ނަގައިގެންދެއެވެ.\nލިންކް ރޯޑްގައި ކޮންމެ ފަހަރަކުވެސް ހިތާމަވެރި ޙާދިސާއެއް ހިނގާ އިރަށް ސަރުކާރުގެ ކަމާއި ބެހޭފަރާތް ތައް ޢާއްމުން ކުށްވެރިކޮށް، ޢާއްމު ރައްޔިތުން މަގު ކުށްވެރިކޮށް ވަރަށް ގަދަޔަށް ހަފްތާއެއް ދެހަފްތާ ވަންދެން މިވާހަކަ ދެއްކުމަށްފަހު މާޒީގެ ތެރެއަށް އެހަނދާން ތައް ދޫކޮށްލާ ހަމަހިމޭންވާނެއެވެ.\nއައްޑޫ ލިންކް ރޯޑް ހެދިފައި މިވަނީ އައްޑޫގައި އިނގިރޭސިން އުޅުނު ދުވަސްވަރު ގަމުން ހިތަދުއަށް ދިއުމަށްޓަކައި އެމީހުން ހަދާފައިވާ މަގުގައި ތާރު އަޅައިގެންނެވެ.\nމިމަގު ސީދަލަށް ނެތީ ކީއްވެގެންތޯ އައްޑޫގެ އޭރުގެ އިސްރައްވެއްސެއްގެ ކާރިން އަހާލީމާ ބުނަނީ ، “އިނގިރޭސިން އައްޑުއަށް އާސް ތިބީ ދެވަނަ ބޮނޑަ ހަނގަރާމައި ބާކިންނަށް ފިލާ، އެވެންނާއި, އެއްގަމި މަގުން ބާކިން އާސް ޙަމަލާދިނަސް އެވެންނަށް ފަސޭހިން ފިލޭޏެއި މަގަ މިކޯ އެއޮތް ގޮތަށް ގުދުގުދުލާފައި އޮތްމެއި” ކަމަށެވެ.\nރައީސް ނަޝީދުގެ ސަރުކާރުގައި އައްޑޫގެ ހައިވޭގައި ހެލްމެޓް އަޅައިގެން ދުއްވުން ރައްޔިތުންގެ މައްޗަށް ލާޒިމު ކުރީ ފަސްދޮޅަސް ކިލޯމީޓަރަށް ދުއްވާއިރު، ދިމާވާ ނުރައްކާތަކުން ސަލަމާތްވުމަށް މަގުފަހި ކުރުމުގެ ގޮތުންނެވެ.އަދި އެކަމަށް ޤާނޫނު ލާޒިމުކުރާތީވެސް މެއެވެ.\nނަމަވެސް މިމަގުގައި ހައިވޭއެއްގައި ކޮންމެހެން ހުންނަން ޖެހޭ ކަންތައްތައް ފުރިހަމަ ވެފައި އެބަހުރިބާވެއެވެ.؟ މަގުގައި ޓްރެފިކް ސައިން ބޯޑް ތަކާއި މަގުގައި ކުރަހާފައިވާ ޓްރެފިކް ސައިންތައް ފެންނަން ހުންނަނީ ކިހާވަރަކަށް ބާވައެވެ؟\nރޭގަނޑު ކަނު އަނދިރީގައި މިމަގުގައި 60 ކިލޯމީޓަރަށް ދުއްވުން އެއީ ރައްކާތެރި ކަމެއް ބާވައެވެ؟ ހައިވޭގެ މެދުން އެއްމެ ނުރައްކާތެރި. އަދި ތަފާތު ގިނަގުނަ ޙާދިސާތައް ހިނގަމުން ދަނިކޮށް ، މިފަދަ ޙާދިސާތައް ހިނގާފައިވާ ސަރަޙައްދުތަކުގައި ބެންޑްތަކުގެ މެދުން ސަރުކާރު ޙިއްޞާވާ ކުންފުނިތަކުގެ އޮފީސްތައް ހެދި އެ އޮފީސްތަކުގެ މައިދޮރުން ސީދާ ހައިވޭއަށް ނިކުންނަ ގޮތަށް ހަދައި އެދިމަ ދިމާލުގައި ސްޕީޑް ބްރޭކަރެއް ނުވަތަ ކަފިހި ހުރަހެއްހައި މިންވަރުވެސް ނެތީ ކީއްވެބާއެވެ؟\nބޮޑެތި ބެންޑް ތަކެއް ލައި ހެދިފައިވާ މިމަގު ހައިވޭއެއްގެ ގޮތުގައި ބޭނުން ކުރަންފެށިތާ 19 އަހަރުވެފައިވާ އިރު ކަމާއި ބެހޭ ފަރާތްތަކަށް މި ހައިވޭގައި މަގުބައްތި ނުދިއްލުނީ ކީއްވެބާއެވެ؟ މިފަދަ އެތައް އެތައް ސުވާލުތަކެކެވެ.\nކޮންމެ ފަސް އަހަރަކުން ހޮއްވަވާ ރައީސުލް ޖުމްހޫރިއްޔާ އަދި މަޖްލިސް މެމްބަރ، ނުވަތަ ކައުންސިލް މެމްބަރު ކަމުގައިވިޔަސް ރައްޔިތުން ގާތަށް ވޯޓް ހޯއްދަަވަން ދޮރުން ދޮރަށް،ގޯތިން ގޯއްޗަށް ނުވަތަ ފަހަރަކު ޓީވީ ޗެނަލަކުން، ތަފާތު ކުލަކުލަ ޖައްސަވައިގެން އަންހެން ނުވަތަ ފިރިހެން ބޭފުޅުން ވާހަކަ ދައްކަވާއިރު، އަބަދުވެސް އެއްމެ ގަދަޔަށް ދެކެވޭ އެއްވާހަކަޔަކީ ” ރައްޔިތުންނަށް ޙައްޤުވާ މިންވަރު “ ހޯއްދަވައި ދެއްވަން އުޅުއްވާ ވާހަކަ އެވެ.\nކޮންމެ އިންސާނަކަށްވެސް އެއްމެ މުހިއްމު ވާނީ އެމީހެއްގެ ” ފުރާނަ ” އެވެ. ބައެއްގެ އިހްމާލުން އެތައް ފުރާނައެއް ނެތިގޮސް، އެތަކެއް ޢާއިލާއެއް ނިކަމެތި ވެގެން ދާއިރުވެސް އައްޑޫ ހައިވޭގައި ހަރުކޮށްލާނެ މަގު ބައްތިގަނޑެއްހާ މިންވަރުވެސް ދިއްކޮށްލާނެ ސަރުކާރެއް ނުވަތަ އެކަމަށް ހެޔޮ ނިޔަތެއްގައި ވަކާލާތު ކުރާނެ މެމްބަރެއް، ކައުންސިލަރެއް ހުރިނަމަ، މިއަދާއި ހަމަޔަށް އައިރު މިމަގުގައި ، މަގު ބައްތި ހަރު ކުރެވިފައި ހުންނާނެ ކަމަށް އައްޑޫ ރައްޔިތުން ޤަބޫލުކުރެއެވެ.\nއެއްމެންގެ ރައްކާތެރި ކަމަށްޓަކައި ފަރުދީ ޛިއްމާ އަދާކުރަން ޖެހެއެވެ. އަދި ހަމަ މިއާއިއކު އެފަރުދުންގެ ޛިއްމާ ބޮލުގައި އެޅިފައިވާ ބަޔަކު އެބަޔެއްގެ ޒިއްމާވެސް އަދާކުރަން އެބަޖެހެއެވެ.\nމި ހައިވޭގައި މަގު ބައްތި ހަރުކުރެވެން އެބަޖެހެއެވެ. ޓްރެފިކް ސައިންތައް ފެންނާނެހެން ބެހެއްޓި، އިރު އޮއްސި ހަޔެއް ޖެހުމުން “ޖޮގިނަށް ދާމީހުން ” ހައިވޭގައި ޖޮގިން ނުކުރެވޭނެ ގޮތް ހެދުމާއި، މަގު، މިހާރަށްވުރެ ފުޅާކޮށް އ.ދ ގެ 2020 ގެ ތަޞައްވުރާއި އެއްގޮތަށް މަގު ބައްޓަން ކުރެވި ، ޙަޤީގީ ހައިވޭ އެއްގެ ގޮތަށް ބަދަލު ކުރެވެން އެބަޖެހެއެވެ. ރައްޔިތުންގެ ސަލާމަތާއި ރައްކާތެރި ކަމަށްޓަކައެވެ. އައްޑޫ ރައްޔިތުންނަށް މިމަގުގެ ރައްކާތެރިކަން ކަށަވަރުކުރެވި މަގު އަލި ކޮށް ދިނުންވެސް ވެގެންދާނީ، އެފަރާތްތަކަށް “ޙައްޤު މިންވަރު ” ހޯދައި ދިނުމުގެ ތެރޭގައި ހިމެނޭނެ ކަމަކަށެވެ.\nހުޅުމީދޫ ބަހާއުއުްދީން މަގުގައި ނުރައްކާތެރި އެކްސިޑެންޓެއް ހިނގައިފި\nފޭދޫގައި ނުރައްކާތެރި އެކްސިޑެންޓެއް ހިނގައި ދެ މީހަކަށް އަނިޔާވެއްޖެ\nފޭދޫގައި ނުރައްކާތެރި އެކްސިޑެންޓެއް ހިނގައިފި\nއެކްސިޑެންޓްގައި ސައިކަލްގައި ތިބި ދެމީހުންނަށްވެސް އެކިވަރުގެ އަނިޔާ ލިބިފައިވޭ\nމަރަދޫ ޖަސްޓް ޓީ ކައިރިން ސައިކަލަކާއި ޕިކަޕެއްޖެހި އެކްސިޑެންޓެއް ހިނގައިފި


Manta Air ge dhathuruthah huvadhu atholhah\nމަންޓާ އެއާގެ ދަތުރުތައް ހުވަދު އަތޮޅަށް ފަށަނީ\nމިއަހަރު ކުރީކޮޅު ރާއްޖޭގައި އޮޕަރޭޓް ކުރަންފެށި، އަދި އާންމުންގެ ތެރޭގައި މަގުބޫލުކަން ހޯދަމުން އަންނަ، މަންޓާ އެއާގެ ދަތުރުތައް ހުވަދު އަތޮޅަށް ފަށަން ހަމަޖެހިއްޖެ އެވެ.\nމުޅިން އާމަންޒިލަކަށް މަންޓާ އެއާ ދަތުރުކުރަން ފެށާކަން އެކުންފުނިން މިހަފްތާގެ ކުރީކޮޅު ވަނީ ފޭސްބުކް ގައި އިއުލާން ކޮށްފައެވެ. އެކުންފުނިން މިއަދު ހާމަކުރިގޮތުގައި މަންޓާ އެއާގެ ދަތުރުތަކަށް ދެން އިތުރުވެގެން ދާނީ ކޫއްޑޫއެވެ. މަންޓާ އިން މިހާރު ދަތުރުކުރަމުންދަނީ ކުޑަހުވަދޫ އަދި ދަރަވަންދޫ އަށެވެ.\nމިބަދަލާ ގުޅިގެން މަންޓާ އެއާގެ ސީއީއޯ މުޙައްމަދު ޚަލީލް ވިދާޅުވީ އާ ޑެސްޓިނޭޝަންއަކަށް ދަތުރުފަށާކަން މިއަދު އިއުލާން ކުރެވިގެން މިދިޔައީ އުފަލާއެކު ކަމަށާއި ކުޑަ ދުވަސް ކޮޅެއްގެ ތެރޭގައި ޖެހިޖެހިގެން ބޮޑެތި ލަނޑުދަނޑިތަކެއް ހާސިލް ކުރެވިއްޖެ ކަމަށެވެ. އަދި ކޫއްޑޫއަށް ފަށިގެންދާ ދަތުރުތަކުން ދަތުރުފަތުރުގެ ތަޖުރިބާ މުޅިން ބަދަލުކޮށްލާނެ ކަމަށާއި ފަސޭހަ އަދި އުފާވެރި "މަންޓާސްޓިކް" ދަތުރުތަކަކަށް ވާނެކަމަށެވެ.\nކޫއްޑޫއަށް ކުރާ ދަތުރުތައް ފެށިގެންދާނީ 1 ޑިސެމްބަރުން ފެށިގެންނެވެ.\nމަންޓާ އެއާގެ ޓިކެޓް ކޭއޯ ޓްރެވަލްސްއިން ބައްލައްވާގަނެވޭނެ އެވެ. އެގޮތުން 6528355 ގުޅުއްވައި ޓިކެޓް ގަނެވޭނެ އެވެ. އަދި ކޭއޯ ޓްރެވަސްގެ ވައިބާ ނަމްބަރު 7998355 އަށް މެސެޖްކޮށްގެންވެސް ޓިކެޓް ގަނެވޭނެ އެވެ.


Covid-19: America Ge Haalath Dhanee Goasvamun - Vaguthu\nކޮވިޑް-19: އެމެރިކާގެ ހާލަތު ދަނީ ގޯސްވަމުން!\nއެމެރިކާގައި ކޮވިޑް-19 އަށް ފައްސިވާ މީހުންގެ އަދަދު ދުވަހުން ދުވަހަށް އިތުރުވަމުން ގޮސް އިއްޔެ ފައްސިވިވި މީހުންގެ އަދަދު ފާއިތުވި 28 ދުވަހު މައްޗަށް ނުދާވަރަށް އިއްޔެ މައްޗަށް ހިނގައްޖެއެވެ. ތަފާސް ހިސާބުތަކަށް ބަލާއިރު އިއްޔެ އެމެރިކާ އިން 27924 މީހަކު ވަނީ ކޮވިޑް-19 އަށް ފައްސިވެފައެވެ. އިއްޔެ އަކީ މެއި މަހުގެ 21 ވަނަ ދުވަހަށް ފަހު އެމެރިކާ އިން އެންމެ ގިނަ މީހުން ކޮވިޑް-19 އަށް ފައްސިވި ދުވަހެވެ.\nއެމެރިކާ އިން ކޮވިޑް-19 އަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް މަރުވާ މީހުންގެ އަދަދު ކުރިއާއި އަޅައި ބަލާއިރު މަދެވެ. އިއްޔެ އެމެރިކާ އިން ކޮވިޑް-19 ޖެހިގެން މަރުވެފައި ވަނީ 747 މީހުންނެވެ. އިއްޔެ އަކީ ފާއިތުވި ތިން ދުވަހު އެމެރިކާއިން އެންމެ މަދުން މީހުން މަރުވި ދުވަހެވެ.\nއެމެރިކާގެ ގިނަ ސްޓޭޓްތަކުގައި މިހާރު އަންނަނީ ކޮވިޑް-19 އަށް ފައްސިވާ މީހުންގެ އަދަދު އިތުރު ވަމުންނެވެ. އެގޮތުން އިއްޔެ އަކީ ކެލިފޯނިއާގައި އެންމެ ގިނަ މީހުން މިހާތަނަށް އެއްދުވަހެއްގެ ތެރޭގައި ފައްސިވި ދުވަހެވެ. އެއާއި އެކު ކެލިފޯނިއާގައި ވަނީ އިތުރު ފިޔަވަޅުތަކެއް އަޅަން ނިންމާފައެވެ. މިހާރު ކެލިފޯނިއާ ގަވަރުނަރު ނިންމާފައި ވަނީ ބަންދުވެފައި ހުންނަ ހުރިހާ ތަނެއްގައި މާސްކް އެޅުމަކީ މަޖުބޫރު ކަމެއްގެ ގޮތުގައި ކަނޑައަޅާށެވެ.\nކޮވިޑް-19 އެމެރިކާގައި ފެތުރުން އިތުރުވެފައި ވީނަމަވެސް އެމެރިކާގެ ރައީސް ޑޮނަލްޑް ޓްރަމްޕް މާދަމާ ބޭއްވުމަށް ހަމަޖެހިފައިވާ ކެމްޕޭން އެއްވުން ކުރިން ވެސް ރޭވިފައި އޮތްގޮތައް ކުރިއަށް ދާނެ ކަމަށް އެމެރިކާގެ މީޑިއާ ރިޕޯޓްތައް ބުނެއެވެ. ޓްރަމްޕް މާދަމާ ކެމްޕޭން އެއްވުން ކުރިއަށް ގެންދާތީ ވަރަށް ބޮޑަށް ވަނީ ފާޑުކިޔުން އަމާޒުވެފައެވެ.


Huhddha dhin adhadhahvvure ithurah Hulhumale gai TATA inn flat hadhaa vaahaka sarukaarun dhogukohffi - One Online\nވަން ސެންޓްރަލް ޕާކް ޕްރޮޖެކްޓްގެ ދަށުން ޓާޓާއިން ހަދާ ފްލެޓްތައް-- ފޮޓޯ:ސެންޑަލް މޮރިޝަސް\nހުއްދަދިން އަދަދަށްވުރެ އިތުރަށް ހުޅުމާލޭގައި ޓާޓާއިން ފުލެޓު ހަދާ ވާހަކަ ސަރުކާރުން ދޮގުކޮށްފި\nޓާޓާ ކުންފުންޏަށް ހުޅުމާލޭގައި ފްލެޓް އިމާރާތްކުރަން ދޫކުރި ދެ ބިމުގެ ތެރެއިން އެއް ބިމުގައި ހުއްދަ ދިން އަދަދަށް ވުރެ އިތުރަށް ފްލެޓް ހަދާކަމަށް ދެކެވޭ ވާހަކަތައް މިނިސްޓްރީ އޮފް ޕްލޭނިން، ހައުސިން އެންޑް އިންފްރަސްޓްރަކްޗާ އިން ދޮގުކޮށްފިއެވެ.\nވަން އަށް މައުލޫމާތު ދެއްވަމުން ޕްލޭނިންގެ މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން މިއަދު ވިދާޅުވީ ފްލެޓް ހަދަން ޓާޓާއަށް ދޫކުރި ބިމުގެ ތެރެއިން އެއް ބިމުގައި އިތުރަށް ފްލެޓް ހެދުމުގެ ޖާގަ އެބައޮތް ކަމަށާއި އެހެންކަމުން އެބިމުގައި އިތުރަށް ފްލެޓް ހެދުމުގެ ހުއްދަ އެކުންފުންޏަށް ދީފައިވާ ކަމަށެވެ.\n"ހުއްދަ ދިން އަދަދަށްވުރެ އިތުރަށް ފްލެޓް އަޅާވާހަކަ އެއީ ކަނޑައެޅިގެން ދޮގެއް. އެތަނުން އެއް އިމާރާތުގައި އެވަރަށް ޖާގަ އޮތުމުން އިތުރަށް ފްލެޓް އަޅަން ވާނީ ފުރުސަތު ދީފައި." އަކްރަމް ވިދާޅުވިއެވެ.\nސޮލިޓެއާ އިމާރާތުގެ އެޕާޓްމެންޓްތަކުގެ ބަދަލުގައި ލަގްޒަރީ ވިލާއިން ބައެއް އުނިކުރާ ވާހަކަވެސް އަކްރަމް ދޮގުކުރެއްވިއެވެ.\nއިންޑިއާގެ ޓާޓާ ކުންފުންޏާއެކު 2010 ވަނަ އަހަރު ސަރުކާރުން ހެދި އެއްބަސްވުމުގެ ދަށުން ހަދަން ހަމަޖެހިފައިވަނީ 150 ހައުސިން ޔުނިޓާއި 15 ލަގްޒަރީ ވިލާއެވެ. ނަމަވެސް މައުލޫމާތު ލިބިފައިވާ ގޮތުގައި ޓާޓާގެ ސަބްސިޑަރީ ކުންފުނި، ސެންޑަލް މޮރިޝަސްއާ އެކު ސަރުކާރުން ވެފައިވާ އެއްބަސްވުމުގެ ދަށުން "ވަން ސެންޓްރަލް ޕާކް" އާއިި ސޮލިޓެއާ" ނަމުގައި ކުރިއަށް ގެންދާ ޕްރޮޖެކްޓުގައި ޖުމުލަ 186 އެޕާޓްމެންޓް ހަދައެވެ.\nވަން ސެންޓްރަލް ޕާކް ޕްރޮޖެކްޓްގެ ދަށުން ހަދަނީ 1000 އަކަ ފޫޓޫގެ 120 ފްލެޓެވެ. ފްލެޓެއްގައި ހުންނާނީ ތިން ކޮޓަރިއެވެ.\nސޮލިޓެއާ ޕްރޮޖެކްޓަކީ މަތީފަންތީީގެ ފްލެޓުގެ 10 ބުރީގެ އިމާރާތެކެވެ. 64 އެޕާޓްމެންޓް ހުންނާ ގޮތަށް ހުޅުމާލޭގެ ސެންޓްރަލް ޕާކުގެ އުތުރުގައި އިމާރާތްކުރާ މިތަނުގައި ހަދަނީ 1+3 ގެ ކޮޓަރީގެ އެޕާޓްމަންޓްތަކެކެވެ. އަދި އެންމެ މަތީ ބުރީގައި އިންފިނިޓީ ޕޫލަކާއި ޖިމެއް ހުރެ އެވެ.\nގުޅޭ ޓެގު މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ހުޅުމާލެ ޓާޓާ ކުންފުނި


ހއ. ދިއްދޫ ކައުންސިލްގެ ރައީސް\nހއ. ދިއްދޫ ކައުންސިލްގެ އަންހެނުންނަށް ޚާއްޞަކޮށްފައިވާ ތިން ގޮނޑި\nހއ. ދިއްދޫ ކައުންސިލްގެ މެންބަރު


Ooredoo supernet ge hidhumai ADh. Dhigurashah\nއުރީދޫ ސުޕަނެޓުގެ ހިދުމަތް ދިގުރަށަށް\nއުރީދޫގެ ސުޕަނެޓް ފިކްސްޑް ބްރޯޑްބޭންޑުގެ ހިދުމަތް އދ. ދިގުރަށަށް މިއަދު ތައާރަފުކޮށްފި އެވެ.\nއުރީދޫގެ ޗީފް ކޮމާޝަލް އޮފިސަރު ހުސައިން ނިޔާޒު ވިދާޅުވީ ހޯޑެއްދުއަށް އެ ހިދުމަތް ތައާރަފު ކުރީ ރާއްޖޭގެ ހުރިހާ ރަށަކަށް އުރީދޫގެ ހިދުމަތް ފުޅާ ކުރުމަށް ކުރާ މަސައްކަތުގެ ދަށުން ކަމަށެވެ. އުރީދޫގެ ތަސައްވަރާ އެއްގޮތްވާ ގޮތުގެ މަތިން ރާއްޖޭގެ ހުރިހާ ކަންކޮޅުތަކަކަށް ވެސް ފެންވަރު ރަނގަޅު އިންޓަނެޓްގެ ހިދުމަތް ފޯރުކޮށްދޭން މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\nސުޕަނެޓްގެ ހިދުމަތާ އެކު ދިގުރަށުގެ ރައްޔިތުން ޑިޖިޓަލް ޒަރިއްޔާތައް މެދުވެރިކޮށް އިތުރު ފުރުސަތުތަކާ ގުޅުވާލަދިނުމަކީ ލިބޭ ވަރަށް ބޮޑު އުފަލެއް ކަމަށް އޭނާ ވިދާޅުވި އެވެ.\n“ބޮޑެތި ޑޭޓާ އެލަވަންސްތަކާއި، ހަލުވި ސްޕީޑްތަކާއި، ޑޭޓާ ރޯލްއޯވަރ ޚިދުމަތާއެކު އަޅުގަނޑުމެންގެ ފިކްސްޑް ބްރޯޑްބޭންޑް، ސުޕަނެޓް ޕްލޭންތަކަކީ މިވަގުތު މާކެޓްގައި އެންމެ ފުރިހަމަ ޕްލޭންތައް. ވަރުގަދަ ނެޓްވޯކް ކަވަރޭޖެއްގައި ހަލުވި ސްޕީޑާއެކު ފެންވަރު ރަނގަޅު ޙިދުމަތެއް ދިގުރަށުގެ ރައްޔިތުންނަށް ފޯރުކޮށްދެވުމަކީ އަޅުގަނޑުމެންނަށް ލިބޭ ވަރަށް ބޮޑު އުފަލެއް. މި ޙިދުމަތާއެކު ދިގުރަށުގެ ރައްޔިތުންނަށް އިތުރު ފުރުސަތުތަށް ހުޅުވިގެންދާނެ. ހަމަ މިފަދައިން މުޖުތަމަޢުގެ އިޖްތިމާޢީ އަދި އިޤްތިޞާދީ ތަރައްޤީ ކުރިއެރުވުމުގައި އަޅުގަނޑުމެން ދެމި ތިބޭނެ ކަމުގެ ޔަޤީންކަން އަރުވަން” ނިޔާޒު ވިދާޅުވި އެވެ\nފެންވަރު ރަނގަޅު އަދި އަގުހެޔޮ ހިދުމަތްތަކެއް ކަސްޓަމަރުންނަށް ފޯރުކޮށް ދިނުމަށް އުރީދޫން ކުރާ މަސައްކަތުގެ ތެރެއިން، ދާދި ފަހުން ވަނީ އުރީދޫ ސުޕަނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފަ އެވެ. މި ބަދަލުގެ ދަށުން ސުޕަނެޓް ކަސްޓަމަރުންނަށް ފަސް ގުނަ އިތުރު ސްޕީޑާއެކު 100 ޕަސެންޓާ ހަމައަށް އިތުރު ޑޭޓާ ލިބޭނެ އެވެ.\nމީގެ އިތުރުން ސުޕަނެޓް ގެންގުޅުއްވާ ހުރިހާ ކަސްޓަމަރުންނަށް ވެސް ޑޭޓާ ރޯލް އޯވާގެ ހިދުމަތާ އެކު މަސް ނިމޭއިރު ބާކީ ހުންނަ ޑޭޓާ އަނެއް މަހުގެ ޕެކޭޖް އިންކްލޫސިވް ޑޭޓާއާ އެއްވާނެ އެވެ.


Maruvumuge Kurin Beynunvee Mamma Kaiveni Kuraa Manzaru Balaalan - Vaguthu\nމަރުވުމުގެ ކުރިން ބޭނުންވީ މަންމަ ކައިވެނި ކުރާ މަންޒަރު ބަލާލަން\nއެމެރިކާގެ އޮހާޔޯ އަށް ނިސްބަތްވާ އުމުރުން 12 އަހަރުގެ ކުއްޖަކު މަރުވުމުގެ ކުރިން ބޭނުންވީ މަންމަ ކައިވެނި ކުރާތަން ދެކޭށެވެ. މިދިޔަ ހަ އަހަރެއްހާ ދުވަސް ތެރޭގައި ކެންސަރު ބައްޔާއި ހަނގުރާމަ ކުރަމުންދިޔަ ކެއިތް ބުރްކެޓް މަރުވީ މަންމަގެ ކައިވެނީގެ ހަފްލާގައި ބައިވެރިވި ފަހުންނެވެ.\nކެއިތް ބޭނުންވީ މަންމަ ކައިވެނި ކުރާ މަންޒަރު ބަލާށެވެ. އެހެންވެ އެ ވާހަކަ މަންމަގެ ގާތުގައިވެސް ބުނެފައިވެއެވެ.\n"އޭނާ ބުނި މަންމާ.. އަހަރެން ބޭނުންވަނީ އަހަރެން މަރުވުމުގެ ކުރިން މަންމަ ކައިވެނި ކުރާ މަންޒަރު ބަލަން ކަމަށް. އަހަރެން ބުނިން އެކަން ވާނެކަމަށް. އަދި އެކަން ކުރާނެ ކަމަށް". ޓެއިލޯ ވުޑް ކޭތް ބުންޏެވެ.\nނޮވެމްބަރު މަހުގެ ނުވަ ވަނަ ދުވަހު ވުޑް ކައިވެނި ކުރިިއިރު، އޭނާ ބުނިގޮތުގައި، އެ ދުވަހަކީ އޭނާއަށް ހިތްދަތި ދުވަހެއްވެސް މެއެވެ. ދަަރިފުޅު އޭނާގެ ކައިވެނީގެ ހަފްލާގައި ބައިވެރިވާ މަންޒަރު ފެންނަ ވީޑިއޯއެއްވެސް ވުޑް ވަނީ މީސް މީޑިއާގައި ހިއްސާކޮށްފައެެވެ.\nވުޑް ކައިވެނި ކުރިއިރު، ކެއިތް ހުރީ އޭނާގެ ފަހަތުގައެވެ. އަދި އެ މަންޒަރު ބަލަން ކެއިތް އިން ފޮޓޯތައްވެސް މީސް މީޑިއާގައި ދަނީ ހިއްސާ ކުރަމުންނެވެ.\nއަދި ނޮވެމްބަރު 12 ވަނަ ދުވަހު ކެއިތް މި ދުނިޔެއާ ވަކިވެއްޖެކަމަށްވެސް ވުޑް ވަނީ މީސް މީޑިއާ މެދުވެރިކޮށް ހިއްސާކޮށްފައެވެ.\nއުމުރުން އެންމެ ފަސް އަހަރުގައި ކެންސަރު ބައްޔާއި ހަނގުރާމަ ކުރަމުންދިޔަ ކެއިތް ދެކެ އިންތިހާއަށް ލޯބިވާ ކަމަށާއި، އެ ދަރިފުޅާއި ނުލާ އުޅެން ވަރަށް އުނދަގޫވާނެކަމަށް ވުޑް ވަނީ ބުނެފައެވެ.


ކުޅިވަރު - އެތްލެޓިކްސް\nދިހަ ކިލޯމީޓަރު ދުވުމުގެ ޤައުމީ ރެކޯރޑް ޒައިދު މުގުރާލައިފި\nރެކޯރޑް އައުކުރެވިފައި ވަނީ ދުބާއީ މެރަތަންގެ 10 ކިލޯމީޓަރ ދުވުމުގައި\nޒައިދު ވަނީ މިވީ ހައެއްކަ މަސްދުވަހުގެ ތެރޭގައި ބޮޑެތި ކާމިޔާބީތައް ހާޞިލުކޮށްފައި\nކ. މާލެ 25 ޖެނުއަރީ 2017 | ބުދަ 19:58 1,555\nދިހަ ކިލޯމީޓަރު ދުވުމުގެ ޤައުމީ ރެކޯރޑް މުގުރާލި ޒައިދު ޝަރީފް - ރާއްޖެއެމްވީ\nރާއްޖޭގެ 10 ކިލޯމީޓަރު ދުވުމުގެ ޤައުމީ ރެކޯރޑް 18 އަހަރަށްވުރެ ގިނަ ދުވަސްވަންދެން އެއްގޮތެއްގައި އޮތުމަށްފަހު އެރެކޯރޑް ޕޮލިސް ލާންސްކޯޕްރަލް ޒައިދު ޝަރީފު މުގުރާލައިފިއެވެ.\nޒައިދު އަށް ޤައުމީ ރެކޯރޑް އައުކުރެވިފައި މިވަނީ މިދިޔަ ހުކުރު ދުވަހު ދުބާއީގައި އޮތް ދުބާއީ މެރަތަންގެ 10 ކިލޯމީޓަރ ދުވުމުގައި ބައިވެރިވެ 34 މިނެޓް ސާޅީސް ސިކުންތު އިން ރޭސް ނިންމައިގެންނެވެ. މިއީ އެންމެ ފަހުގެ ޤައުމީ ރެކޯޑަށްވުރެ 65 ސިކުންތު ކުރިއެރުމެކެވެ. އަދި މިއީ މިދިޔަ އަހަރު ޒައިދު ރަން މެޑަލް ހާޞިލްކުރި ދިރާގު ރޯޑް ރޭހާއި ، ޤައުމީ އެތްލެޓިކްސް ޗެމްޕިއަންޝިޕްގެ 10 ކިލޯމީޓަރުގެ ރޭސް ނިންމި ވަގުތެއްވުރެވެސް 1 މިނެޓް އާއި ސިކުންތުކޮޅެއް އަވަސް ވަގުތެކެވެ.\nމޯލްޑިވްސް ޕޮލިސް ސަރވިސްގެ ޑްރަގް އެންފޯސްމަންޓް ޑިޕާރޓްމަންޓުގެ އޮޕަރޭޝަންސްގައި މަސައްކަތްކުރަމުން އަންނަ ޒައިދު އަށް ދިގު ދުވުމުގެ ތެރެއަށް ވަދެވުނީ ޕޮލިސްގައި މަސައްކަތްކުރާ ރައްޓެއްސެގެ އެހީތެރިކަމާއެކު ކަން އޭނާ ބުންޏެވެ.\n"ދުވަން ފެށުމުގެ ކުރިން އެތްލެޓިކްސް ހަރަކާތެއްގައި ބައިވެރިވެފައެއްވެސް ނުވާނެ. ދުވުމުގެ ތެރެއަށް ވަދެވުނީ ޕޮލިސްގައި މަސައްކަތްކުރާ ވަރަށް ގާތް ރައްޓެއްސެއް ކަމަށްވާ ނައުފަލްގެ ވަރަށް ބޮޑު އެހީތެރިކަމާއެކު." ޕޮލިސް ލައިފަށް މަޢުލޫމާތު ދެމުން ޒައިދު ބުންޏެވެ.\nޒައިދު ވަނީ ދުވަން ފެށި ފަހުން މިވީ ހައެއްކަ މަސްދުވަހުގެ ތެރޭގައި ބޮޑެތި ކާމިޔާބީތައް ހާޞިލުކޮށްފައެވެ.\nއެގޮތުން އޭނާ ވަނީ މިދިޔަ އަހަރުގެ ދިރާގު ރޯޑުރޭހާއި ޤައުމީ އެތްލެޓިކްސް ޗެމްޕިއަންޝިޕްގެ 10 ކިލޯމީޓަރު ދުވުމުން ރަން މެޑަލް ހާޞިލުކުރުމުގެ އިތުރުން 'ރެޑްބުލް ކެޗް ދި ފެރީ' ރޭހުންވެސް3ވަނަ ހާޞިލުކޮށްފައެވެ.\nދިވެހި ޤައުމީ އެތްލެޓިކްސް ކޯޗް އަބްދުﷲ އިބްރާހިމް، އަބުޅޯ ކޯޗުގެ އިރުޝާދުގެ ދަށުން ތަމްރީނު ހަދަމުން އަންނަ ޒައިދަކީ ކުޑަ ދުވަސްކޮޅެއްގެ ތެރޭގައި ބޮޑެތި ކުރިއެރުންތަކެއް ހޯދަމުން އަންނަ ޒުވާނެއްކަން ގިނަބަޔަކު ފާހަގަކުރެއެވެ. ފުލުހުންގެ ޑިއުޓީ އަދާކުރަމުން މިފަދަ ތަމްރީނުތަކަށް ވަގުތު ހޯދާ ގޮތާއި ބެހޭ ގޮތުން ޒައިދު ބުނެފައިވަނީ " އެކުގައި މަސައްކަތްކުރާ ހުރިހާ އެންމެންގެ ފަރާތުންވެސް ވަރަށް ބޮޑު އެއްބާރުލުމާއި ހިތްވަރު ލިބޭ" ކަމަށެވެ.\nރާއްޖޭގައި މިހާތަނަށް ހުރި ހަމައެކަނި އަލްޓްރާ ރަނަރ އަކީ ވެސް މޯލްޑިވްސް ޕޮލިސް ސަރވިސްގެ ސްޕްރިންޓެންޑެންޓެއްގެ މަޤާމުގައި ހުންނެވި އަޙުމަދު އާތިފް އެވެ.\nމީގެއިތުރުންވެސް ދިގު ދުވުމުގައި ފުލުހުންގެ އެކިއެކި ޑިޕާޓްމަންޓްތަކުގައި މަސައްކަތްކުރާ ފުލުހުން ހަރަކާތްތެރި ވަމުން އަންނައިރު ދިގުދުވުމުގައި ހަރަކާތެރިވަމުންދާ ކުލަބެއް ކަމަށްވާ "އައި ރަނަރސް" އަކީވެސްފުލުހުންތަކެއް އިސްވެތިބެ ހިންގަމުންދާ ކުލަބެއްކެވެ.\nމީގެއިތުރުން ރާއްޖޭގޭ ހާފް މެރަތަންގެ ރެކޯޑްސްވެސް އޮންނަނީ ފުލުހެއް ކަމަށްވާ ޕޮލިސް ލ. ކޯޕްރަލް އަޙްމަދު ޝަރަފްގެ އަތުގައެވެ.


Rajjeygai mihaaruves 115 resort'eh tharahgee'kurumuge masahkaiy...\nރާއްޖޭގައި މިހާރުވެސް 115 ރިސޯޓެއް ތަރައްގީކުރުމުގެ މަސައްކަތް ކުރިޔަށް އެބަގެންދޭ: އަލީ ވަހީދު\nސަރުކާރުން ބޭނުންވާ ސްޕީޑްގައި މަސައްކަތް ނުހިނގާ ރިސޯޓުތައް ނެގުމަށް ބަންޑަރާ ނައިބާއި މަޝްވަރާ ކުރަމުން ދަނީ\n70 ރިސޯޓެއްގެ މަސައްކަތް ލަސް، މީގެ ތެރޭގައި 2005 ގައި ލީސްކޮށްފައިވަ ތަންތަން ހިމެނޭ\nކ. މާލެ | 20 އޮކްޓޯބަރ 2019 | އާދީއްތަ 14:02 | 6,263\nމިނިސްޓަރ އަލީ ވަހީދު، ރައީސް އިބްރާހިމް މުހައްމަދު ސޯލިހާއެކު - ރައީސް އޮފީސް\nރާއްޖޭގައި މިހާރިވެސް 115 ރިސޯޓު ތަރައްޤީކުރުމުގެ މަސައްކަތް ކުރަމުން އަންނަކަމަށް ޓުއަރިޒަމް މިނިސްޓަރ އަލީ ވަހީދު ވިދާޅުވެއްޖެއެވެ.\nޓުއަރިޒަމް މިނިސްޓްރީގައި އާދިއްތަ ދުވަހުގެ މެންދުރު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރ އަލީ ވަހީދު ވިދާޅުވީ މި ސަރުކާރުން ކަންކަން ކުރިއަށްގެންދާނީ ދެފުށް ފެންނަ ގޮތަކަށް ކަމަށެވެ. އަދި ކަންކަމުގެ މައުލޫމާތުތައް ހާމަކުރަމުން އަންނައިރު، ސަރުކާރުތަކުން ފަޅުރަށްތައް ދިނުމަށް ހަދައިފައިވާ ނުވަތަ ހަދަން އުޅެފައިވާ އެގްރީމަންޓްތަކުގެ މައްސަލަތައް ފެންމަތިވަމުން އަންނަކަމަށް މިނިސްޓަރ ވިދާޅުވި އެވެ.\nމިނިސްޓަރ ވިދާޅުވީ، މިފަދަ ތަންތަން ހިންގާ ފަަރާތްތަކުގެ މައުލޫމާތު ރައްޔިތުންގެ އިތުރުން ސަފާރީ ހިންގާ ފަރާތްތަކަށް ވެސް އިނގެންޖެހޭ ކަމަށާއި، އެއްވެސް ބަޔަކަށް ނޭނގުމެއްގެ ތެރޭގައި ގާނޫނާއި ހިލާފަށް ބަޔަކު ކުރިޔަށް ހިންގާ ކަންތައްތަކުގެ ތެރެއަށް ވަނުމަށް ސަރުކާރުން ބޭނުން ނުވާކަމަށެވެ.\nމިނިސްޓަރ ވިދާޅުވީ މިހާރުވެސް 115 ރަށެއް, ރިސޯޓުގެ ގޮތުގައި ތަރައްގީކުރުމަށް މަސައްކަތްކުރަމުންދާ ކަމަށާއި ހޮޓަލް ތަރައްގީ ކުރުމަށް ނުވަތަ ފަތުރުވެރިކަމުގެ ސިނާއަތުގެ އެކި ކަހަލަަ މަސައްކަތަށް 21 ތަނެއް ތަރައްގީކުރުމުން އަންނަ ކަމަށެވެ. މިނިސްޓަރ ވިދާޅުވީ މި މައުލުމާތުތަކަކީ މަގާމާއި ހަވާލުވެވަޑައިގަތީއްސުރެ ވެބްސައިޓުން ލިބެން ހުރި މައުލޫމާތުތަކެއް ކަމަށާއި މިއީ އައު މައުލޫމާތުތަކެއް ނޫންކަމަށެވެ. މި ހުރިހާ ތަންތަނުގައިވެސް ލީސް އެގްރީމަންޓް ހުރިކަން ފާހަގަކުރައްވައި މިނިސްޓަރ ވިދާޅުވީ މީގެތެރޭގައި ސަރުކާރުން އަވަސް ނިންމުން ނިންމަން ޖެހޭ ވަރަށް "ސެންސިޓިވް" މައްސަލަތަކެއް އެބަހުރިކަމަށެވެ.\nމިނިސްޓަރ އަލީ ވަހީދު ވަނީ އެ ރިސޯޓުތަކުގެ ތެރެއިން 70 ރިސޯޓެއްގެ ނަން ފާހަގަކޮށް އެއީ ސަރުކާރުން ބޭނުންވާ ސްޕީޑްގައި މަސައްކަތް ނުކުރެވޭ ތަންތަނުގެ ގޮތުގައި ފާހަގަކޮށްފައެވެ. އަދި ތިމާވެށީގެ ސަބަބުން މިހާރުވެސް2ރަށެއް ނަގަން ނިންމާފައިވާކަން ފާހަގަކޮށް މިނިސްޓަރ އަލީ ވަހީދު ވިދާޅުވީ މި 70 ރިސޯޓުތަކުގެ ތެރެއިން މިނިސްޓްރީން ބަލަން ޖެހޭ ކަންކަމަށް ބެލުމަށްފަހު އެ ރިސޯޓެއް ތަރައްގީކުރަން ދީފައިވާ ފަރާތްތަކަށް ބަދަލު ދިނުމަށް ފަހު ނަގާނެކަމަށެވެ.\nމިނިސްޓަރ ވިދާޅުވި ގޮތުގައި އެކަމާއި ގުޅޭގޮތުން ދައުލަތުގެ ބަންޑާރަ ނައިބާއިއެކު އަންނަނީ މަޝްވަރާކުރަމުންނެވެ.\nއިތުރަށް ވާހަކަ ދައްކަވަމުން މިނިސްޓަރ އަލީ ވަހީދު ވިދާޅުވީ ސަރުކާރުގެ އަމާޒަކީ ހަމައެކަނި ރާއްޖޭގެ ފަތުރުވެރިކަމުގެ ދާއިރާއަކި އިގްތިސާދުގެ މައި ތަނބަށްވެ، ހުރިހާ ތަނެއްގައި ރިސޯޓު ގާއިމުކުރުން ނޫންކަމަށާއި ރައްޔިތުންގެ އެދުމާއި ރައްޔިތުން ބޭނުންވާކަންތައް ނުފުއްދައި އަމިއްލަ މަސްލަހަތެއް މި ސަރުކާރުން އިސްނުކުރާނެކަމަށެވެ.


BREAKING: GCE O' Level Adhi SSC Imthihaanu Nubaahvan Nihmmaifi | Hathaavees\nޖީސީއީ އޯލެވެލް އަދި އެސްއެސްސީ އިމްތިހާނު ނުބާއްވަން ނިންމައިފި\nކޮންމެ އަހަރެއްގެ ވެސް އޮކްޓޯބަރު އަދި ނޮވެމްބަރުގައި ބާއްވަމުން އަންނަ ޖީސީއީ އޯލެވެލް، އައިޖީސީއެސްއީ އިމްތިހާނާއި އެސްއެސްސީ އިމްތިހާނު މިއަހަރު ނުބާއްވާ ގޮތަށް އެޑިއުކޭޝަން މިނިސްޓްރީއިން ނިންމައިފިއެވެ.\nމިކަމާއި ގުޅިގެން އެޑިއުކޭޝަން މިނިސްޓްރީން މިރޭ ބުނީ އެގޮތަށް ނިންމީ ސިލަބަސްތައް ތައްޔާރުކޮށް އިމްތިހާނަށް ތައްޔާރުވުމަށް އެކަށީގެންވާ ވަގުތު ދަރިވަރުންނަށް ލިބިގެން ނުދާނެތީ ކަމަށެވެ.\nއެ ބަދަލާ ގުޅިގެން ދެން އިމްތިހާނު ބާއްވާނެ ދުވަސްވަރެއް ކަނޑައެޅުމުގެ މަސައްކަތް ކުރަމުންދާ ކަމަށް އެޑިއުކޭޝަން މިނިސްޓްރީން އިމްތިހާނުތައް ފަސްކުރުމާއި ގުޅިގެން ނެރުނު ބަޔާނުގައި ބެނެފައިވެއެވެ.\nއެޑިއުކޭޝަން މިނިސްޓްރީން ބުނީ ބީޓެކްގެ މާއްދާތައް ކިޔަވާ ދަރިވަރުންގެ އެސައިންމަންޓުގެ ސުންގަޑިތައް ވެސް އަލުން މުރާޖައާ ކުރެވޭނެ ކަމަށެވެ. އެ ބަދަލު ގެނައުމުގައި އެންމެ ބޮޑު އިސްކަމެއް ދޭނީ ދަރިވަރުންނަށް ލިބޭ ގެއްލުން ވީހާވެސް ކުޑަކުރުމަށް ކަމަށް އެޑިއުކޭޝަނުން ބުނެއެވެ.\nޖީސީއީ އޯލެވެލް، އައިޖީސީއެސްއީ އަދި އެސްއެސްސީ އިމްތިހާނު ނުބާއްވާގޮތަށް ނިންމި ނަމަވެސް، ގްރޭޑް 11 އަދި 12ގެ ދަރިިވަރުންގެ އިމްތިހާނުތައް ހަދާ ދަރިވަރުންގެ ތާރީހަކަށް އެއްވެސް ބަދަލެއް އެޑިއުކޭޝަނުން ގެންނަން ނިންމާފައި ނުވާ ކަމަށް އެ މިނިސްޓްރީން ބުނެއެވެ.\nކޮންމެ އަހަރެއްގެ ވެސް އޮކްޓޯބަރު އަދި ނޮވެމްބަރުގައި ބާއްވަމުން އަންނަ ޖީސީއީ އޯލެވެލް، އައިޖީސީއެސްއީ އިމްތިހާނާއި އެސްއެސްސީ އިމްތިހާނު މިއަހަރު ނުބާއްވާ ގޮތަށް ނިންމިއިރު ކޮވިޑް19 ގެ ސަބަބުން މިއަހަރުގެ މެއި/ޖޫންގައި ބޭއްވުމަށް ހަމަޖެހިފައިވާ އެޑެކްސެލް އޭއެސް ލެވެލް އިމްތިހާނު ވެސް ވަނީ މިއަހަރުގެ އޮކްޓޯބަރު، ނޮވެމްބަރުގައި ބޭއްވުމަށް ނިންމާފައެވެ.


SunOnline: MMA ah dhigu mudhathakah hidhumai kuri muvazzafunge agu vazankoffi\nއެމްއެމްއޭ އަށް ދިގުމުއްދަތަކަށް ހިދުމަތްކުރި މުވައްޒަފުންގެ އަގު ވަޒަންކޮށްފި\nއައިޝަތު ފަރީޙާ 07 Jul 2019, 23:07\nއެމްއެމްއޭއަށް ގިނަ ދުވަހު ހިދުމަތްކުރެއްވި މުވައްޒަފުންގެ އަގު ވަޒަން ކުރުން -- ސަން ފޮޓޯ: އަހުމަދު އަވްޝަން އިލްޔާސް\nމަރުކަޒީ ބޭންކް އެމްއެމްއޭ އަށް ދިގުމުއްދަތަކަށް ހިދުމަތްކޮށްދެއްވި މުވައްޒަފުންގެ އަގު ވަޒަންކޮށް ހަނދާނީ ފިލާ ދީފިއެވެ.\nއެމްއެމްއޭގެ 38 ވަނަ އަހަރީ ފާހަގަކުރުމަށް މިރޭ ދަރުބާރުގޭގައި ބޭއްވި ހަފްލާގައި އެ ބޭންކަށް 30 އަހަރަށް ވުރެ ގިނަ ދުވަހު ހިދުމަތްކޮށްދިން 30 މުވައްޒަފަކަށާއި 20 އަހަރަށްވުރެ ގުނަ ދުވަހު ހިދުމަތްކޮށްދިން މުވައްޒަފެއްގެ އަގު ވަޒަންކޮށްފައިވެއެވެ.\nމިރޭގެ ރަސްމިއްޔާރުގައި އަގުވަޒަންކުރި މުވައްޒަފުންނަކީ:\nނަރީމާ އަލީ (38 އަހަރަށް ވުރެ ގިނަ ދުވަހު ހިދުމަތުގައި)\nއަހުމަދު އަންވަރު (37 އަހަރާޢި 10 މަހަށްވުރެ ގިނަ ދުވަހު ހިދުމަތުގައި)\nފާތުމަތު ވަހީދާ (36 އަހަރާއި9މަހަށޤވުރެ ގިނަ ދުވަހު ހިދުމަތުގައި)\nއިބްރާހިމް ނަސީރު (36 އަހަރާއި 8 މަހަށްވުރެ ގިނަ ދުވަހު ހިދުމަތުގައި)\nޒުލްފާ އަބްދުއްރަހުމާން (35 އަހަރާއި 11 މަހަށްވުރެ ގިނަ ދުވަހު ހިދުމަތުގައި)\nމުހައްމަދު އިބްރާހިމް (33 އަހަރާއި6މަހަށްވުރެ ގިނަ ދުވަހު ހިދުމަތުގައި)\nޝަފީގާ ހުސައިން (33 އަހަރާއި3މަހަށްވުރެ ގިނަ ދުވަހު ހިދުމަތުގައި)\nހައްވާނަސީރާ (31 އަހަރާއި5މަހަށްވުރެ ގިނަ ދުވަހު ހިދުމަތުގައި)\nއާއިޝަތު ޒާހިރާ (30 އަހަރަށްވުރެ ގިނަ ދުވަހު ހިދުމަތުގައި)\nއާމިނަތު ރަޝީދާ (30 އަހަރާއި 11 މަހަށްވުރެ ގިނަ ދުވަހު ހިދުމަތުގައި)\nމަރިޔަމް ހުސެން ދީދީ (30 އަހަރަށްވުރެ ގިނަ ދުވަހު ހިދުމަތުގައި)\nފާތުމަތު އިބްރާހިމް (20 އަހަރަށްވުރެ ގިނަ ދުވަހު ހިދުމަތުގައި)\nމިރޭގެ ރަސްމިއްޔާތުގައި މި މުވައްޒަފުންނަށް ހިދުމަތުގެ އަގު ވަޒަންކޮށް ހަނދާނީ ފިލާ ހަދިޔާކޮށްދެއްވީ އެމްއެމްއޭގެ އެންމެ ފުރަތަމަ ގަވަރުނަރު އަދި ކުރީގެ ރައީސް އަލްއުސްތާޒު މައުމޫން އަބްދުލް ގައްޔޫމެވެ.\nއެމްއެމްއޭގެ 38 ވަނަ އަހަރީދުވަސް ފާހަގަ ކުރުމަށް މިރޭ ދަރުބާރުގޭގައި ބޭއްވި ޖަލްސާގެ ތެރެއިން -- ސަން ފޮޓޯ/ އަހުމަދު އަވްޝަން އިލަޔާސް\nމިރޭގެ ރަސްމިއްޔާތުގައި ވާހަކަފުޅު ދައްކަވަމުން ރައީސް މައުމޫނު ވަނީ އެންމެ ފުަރަތަމަ ދުވަހުން ފެށިގެން މިއަދާއި ހަމައަށް އެމްއެމްއޭ އަށް ހިދުމަތް ކުރެއްވި މުވައްޒަފުންނަށާއި އިސްވެރިންނަށް ޝުކުރު އަދާކުރައްވައިފައެވެ.\nއެމްއެމްއޭގެ އެންމެ ފުރަތަމަ ގަވަރުނަރުކަން ކުރެއްވި ރައީސް މައުމޫނު ވިދާޅުވީ އެމްއެމްއޭ އުފެދުނީ އައިއެމްއެފްގެ ލަފަޔާއެކު، ރާއްޖެއަށް ޓޫރިޒަމް ތައާރަފުވެ އާމްދަނީ އިތުރުވާން ފެށުމުން ކަމަށެވެ.\nއެމްއެމްއޭގެ ސަބަބުން ރާއްޖޭގެ ފައިސާގެ އަގު ހިފެހެއްޓިފައިވާ ކަން މައުމޫނު ފާހަގަ ކުރެއްވިއެވެ.\n"އެއީ ބައިނަލްއަގުވާމީ ގޮތުންވެސް ރާއްޖެއަށް ތައުރީފުލިބޭ ކަމަކަށް ވަނީ ވެފައި. އަދި ރާއްޖޭގެ އިގްތިސޯދާއިމެދު ބޭރު ގައުމުތަކުގެ އިތުބާރުވެސް ވަނީ އިތުރުވެގެން ގޮސްފައި،" މައުމޫނު ވިދާޅުވީ ވެރިކަމުގެ ސިޔާސަތުތައް ބަދަލުވަމުން ދިޔަ ނަމަވެސް އެމްއެމްއޭގެ މަސައްކަތްތަކަށް ރައްޔިތުން ކުރާ އިިތުބާރު ދެމި އެބައޮތް ކަމަށެވެ.


Russiage gas ah faisaa dhahka europe ge gaumu thakun gazprom accout hulhuvaifi | Hurihaa.mv\nރަޝިއާގެ ގޭހަށް ފައިސާ ދައްކަން ޔޫރަޕްގެ ގައުމުތަކުން ގޭޒްޕްރޮމް އެކައުންޓް ހުޅުވައިފި\nLast updated on 13 May 2022, 14:23\nރަޝިއާ ގޭހަށް ރުބެލްސްއިން ފައިސާ ދައްކަން ޖެހޭ ގޮތަށް އެގައުމުން ވަނީ ހަދާފައި\nރަޝިއާއިން ބޭރުކުރާ ގޭހަށް ރުބެލްސްއިން ފައިސާ ދައްކަން ޖެހޭ ގޮތަށް ރައީސް ވްލަޑިމީރް ޕުޓިން ހަމަޖެއްސެވުމާއެކު ގޭހަށް ފައިސާ ދެއްކޭނެ ގޮތެއް ނެތި ޔޫރަޕްގެ ބައެއް ގައުމުތަކުން ރަޝިއާގެ ގޭސް ކުންފުނި ގޭޒްޕްރޮމްގެ އެކައުންޓްތައް ހުޅުވައިފި އެވެ.\nޔޫކްރެއިން ހަނގުރާމައިގެ ސަބަބުން ރަޝިއާއަށް ޑޮލަރު މުއާމަލާތްތައް ދަތިވެފައިވުމާއެކު އެޅި ރައްދު ފިޔަވަޅެއްގެ ގޮތުނު ނިންމުން ނިންމިއިރު ރުބެލްސްއިން ފައިސާ ނުދައްކާތީ ޕޮލެންޑާއި ބަލްގޭރިއާއަށް ގޭސް ފޮނުވުން ރަޝިއާއިން ވަނީ ހުއްޓާލާފަ އެވެ.\nއެގޮތުން މިހާތަނަށް ޔޫރަޕްގެ 20 ގައުމަކުން ގޭޒްޕްރޮމްގެ އެކައުންޓް ހުޅުވާފައިވާ ކަމަށް ކަމާ ގުޅުންހުރި މަސްދަރަކުން މީޑިއާއަށް ވަނީ މައުލޫމާތު ދީފަ އެވެ.\nއެއާއެކު އިތުރު 14 ގައުމަކުން އެކައުންޓް ހުޅުވުމުގެ ލިޔެކިޔުންތައް ހުށައަޅައި އެކަމުގ މަރުހަލާތައް ފުރހަމަ ކުރަމުން އަންނަ ކަމަށް ވެސް އެފަރާތުން ހާމަކުރި އެވެ.\nޔޫރަޕްއަކީ ރަޝިއާގެ ހަކަތައަށް ވަރަަށް ބޮޑަށް ބަރޯސާވާ ބައްރެކެވެ. ނަމަވެސް ޔޫކްރެއިން ހަނގުރާމައަށްފަހު ރަޝިއާގެ ހަކަތަ ބޭނުން ކުރުން މަދުކުރަން ޔޫރަޕިއަން ޔޫނިއަންއިން ދަނީ މަސައްކަތް ކުރަމުންނެވެ.\nގޭޒްޕްރޮމް އެކައުންޓް ހުޅުވުމާއެކު ގައުމުތަކުން އެކުންފުންޏަށް ޑޮލަރުން ފައިސާ ދެެއްކި ނަމަވެސް ސަރުކާރަށް އެ ފައިސާ ކުންފުނިން ދައްކާނީ ރަޝިއަން ރުބެލްސްއިންނެވެ.\nއީޔޫއިން އަންނަނީ ރަޝިއާގެ މި ނިންމުމަކީ އެއްބަސްވުމާ ހިލާފު ނިންމުމެއް ކަމަށް ބުނެ ރަޝިއާއަށާއި ޕުޓިންއަށް ފާޑު ކިޔަމުންނެވެ. -- ބިޒްނަސް އިންސައިޑާ\nރަޝިއާ ދުނިޔެ ޔޫރަޕް


Ranbir aai Alia eha avahah kaiveni kuraakah noolhey!\nއެކްޓަރު ރަންބީރު ކަޕޫރުގެ މަންމަ ނީތޫ ކަޕޫރު ވަރަށް ގަދަޔަށް ނަށާ މަންޒަރެއް ފެންނަ ވީޑިއޯއެއް ދާދިފަހުން ސޯޝަލް މީޑިއާގައި ދައުރުވެފައި ވެއެވެ. މި ވީޑިއޯ ބަލާފައި ވަރަށް ގިނަ މީހުން ހީކުރީ ރަންބީރު އާއި އޭނާގެ ލޯބިވެރިޔާ އަދި ބަތަލާ އާލިއާ ބަޓް ކައިވެނި ކުރަން އުޅެނީ ކަމަށާއި ނީތޫ މި ނަށަނީ ކައިވެނީގައި އޮންނަ ސަންގީތު ޕްރޮގްރާމަށް ތައްޔާރުވުމުގެ ރިހާސަލް ހަދަން ކަމަށެވެ.\nނަމަވެސް ކަޕޫރު އާއިލާގެ މީހަކު އިންޑިޔާގެ ނޫހަކަށް ބުނެފައިވާ ގޮތުގައި ރަންބީރު އާއި އާލިއާ ކައިވެނި ކުރާކަށް ނޫޅެ އެވެ. ހަމަ ގައިމުވެސް މި އަހަރަކު އެ ކައިވެންޏެއް ނޯންނާނެ އެވެ. އަދި ކުރިޔަށް އޮތް އަހަރު ވެސް އޮންނާނެ ކަމަކަށް ނުބެލެވެ އެވެ.\nނީތޫ އަކީ އަބަދުވެސް ވަރަށް ނަށާހިތްވާ މީހަކަށް ވާތީ އެގޮތަށް ނަށަނިކޮށް ނަގާފައިވާ ވީޑިއޯއެއް ސޯޝަލް މީޑިއަގައި ދައުރުވީ ކަމަށް މައުލޫމާތު ދިން މީހާ ބުނެފައި ވެއެވެ.\n"މިއަހަރު ވެސް އަދި އަންނަ އަހަރު ވެސް ކަޕޫރު އާއިލާއިން އެއްވެސް ކައިވެނީގެ ރަސްމިއްޔާތެއް ބާއްވާކަށް ގަސްދެއް ނުކުރޭ. ސަބަބަކީ އެ އާއިލާގެ އެންމެ އިސް އެކަކު ކަމަށްވާ އަދި ރަންބީރުގެ ބައްޕަ ރިޝީ ކަޕޫރު މަރުވީ މި އަހަރުގެ އެޕްރީލްކަމަށް ވާތީ އާއިލާ ހިތާމައިގައި ތިބީމަ އެވެ.\nކުއްލިއަކަށް ރަންބީރު އާއި އާލިއާގެ ޚިޔާލު ބަދަލުވެގެން ކައިވެނި ކުރަން އުޅެފިއްޔާ ނޫނީ ކުރިޔަށް އޮތް އަހަރާ ހަމައަށް ކައިވެނީގެ އެއްވެސް ކަމެއް ހަމަޖެހިފައި ނެތް ކަމަށް އެމީހާ ބުންޏެވެ.\nއާލިއާ އާއި ރަންބީރުގެ ކައިވެންޏަކީ އަދި ހަގީގަތަކަށް ވުމާ ވަރަށް ދުރުގައިވާ އެއްޗެއް ކަމަށްވެސް ކަޕޫރު އާއިލާއަށް ނިސްބަތްވާ މި މީހާ މައުލޫމާތު ދީފައި ވެއެވެ\nރަންބީރް އުފަން ދުވަހަށް ކޭކު އެޅީ އާލިއާ\n"ގަންގޫބާއީ" އިން އާލިއާގެ ގައިގޯޅި މަންޒަރު އުނިކޮށްފި


ދިވެހި ފުލުހުންގެ ޚިދުމަތުގެ މުވައްޒަފުުންނަށް ހިންގާ ދިވެހިބަސް ހެޔޮގޮތުގައި ބޭނުންކުރަން ދަސްކޮށްދޭ ކޯސް ފެށިއްޖެ – ދިވެހިބަހުގެ އެކެޑަމީ\nޚަބަރު ދިވެހި ފުލުހުންގެ ޚިދުމަތް\nBy ދިވެހިބަހުގެ އެކެޑަމީ ނޮވެމްބަރ 30, 2021\nސަރުކާރުގެ މުއައްޒަފުން ދިވެހިބަހަށް އަހުލުވެރިކުރުމުގެ ގޮތުން ދިވެހިބަހުގެ އެކެޑަމީން ހިންގާ ޕްރޮގްރާމުގެ ދަށުން ދިވެހި ފުލުހުންގެ ޚިދުމަތުގެ ކޮމިއުނިކޭޝަން ބައިގެ މުއައްޒަފުންނަށް ކުރިއަށް ގެންދާ ކޯސް ފެށިއްޖެއެވެ. މި ކޯސް ފަށްޓަވައިދެއްވީ ދިވެހިބަހުގެ އެކެޑަމީގެ ރައީސް ޑރ. އަޝްރަފް ޢަބްދުއްރަޙީމެވެ.\nމިއީ ދިވެހިބަހުގެ އެކެޑަމީއާއި ދިވެހި ފުލުހުންގެ ޚިދުމަތުގެ ކޮމިއުނިކޭޝަން ބައިގެ މުއައްޒަފުން ގުޅިގެން 2021 ނޮވެންބަރު 28ން ޑިސެންބަރު 23ށް4ހަފުތާގެ މުއްދަތަށް ކުރިއަށް ގެންދާ ކޯހެކެވެ. މި ކޯހުގައި 120 ފަރާތަކުން ބައިވެރިވެއެވެ. މި ކޯސް ކުރިއަށް ދާނީ އިސްކަންދަރު ކޮށީގައެވެ.\n“ދިވެހިބަސް ހެޔޮ ގޮތުގައި ބޭނުންކުރަން ދަސްކޮށްދޭ ކޯސް” މިއީ ސަރުކާރު މުއައްސަސާތަކުގެ މުއައްޒަފުންގެ ދިވެހިބަހުގެ ފެންވަރު މަތިކުރުމުގެ ގޮތުން ދިވެހިބަހުގެ އެކެޑަމީން ކުރިއަށް ގެންދާ ޕްރޮގްރާމެކެވެ. ސަރުކާރުގެ އެކި މުއައްސަސާތަކުގެ އެދިވަޑައިގެންނެވުމުގެ މަތިން އެކި ފަހަރު މަތިން ތަފާތު މުއައްސަސާތަކަށް މި ކޯސް ހިންގިފައިވެއެވެ. ކޮވިޑް-19ގެ ފުރަބަންދުގެ ހާލަތުގައި ވެސް ދިވެހިބަހުގެ އެކެޑަމީން ދާދިވަރުކޮށް ޒޫމް މެދުވެރިކޮށް ރާއްޖޭގެ އެކި ކަންކޮޅުތަކުގައި ތިއްބެވި ފަރާތްތަކަށް މި ކޯސް ކުރިއަށް ގެންގޮސްފައި ވެއެވެ.\nފަނޑިޔާރުންނާއި މުދައްރިސުންގެ ދަފުތަރު\n36ވަނަ ޝަހީދުންގެ ދުވަސް 1 ޝަޢުބާން 1436


Cannes Festival 2018: Gina Baehgge Samaalukan Aishwarya Hoadhaifi\nކާންސް ފެސްޓިވަލް 2018: ގިނަ ބައެއްގެ ސަމާލުކަން އައިޝްވަރްޔާ ހޯދައިފި\n8 މަސް,3ދުވަސް,9ގަޑި, 26 މިނެޓް, 16 ސިކުންތު ކުރިން 2840ފަތޯނާ ފާއިޒް\nކާންސް ފެސްޓިވަލްގައި އެންމެ ގިނަ ބައެއްގެ ސަމާލުކަން ލިބެނީ، ރެޑް ކާޕެޓްގައި މަޤްބޫލް ތަރިން ލާ ތަފާތު ޑިޒައިންތަކުގެ ހެދުންތަކަށެވެ.\nމިއަހަރުގެ ފެސްޓިވަލްގައި ބޮލީވުޑްގެ ތަރިން ކަމަށްވާ ސޯނަމް ކަޕޫރު، އައިޝްވަރްޔާ ރާއީ، ދީޕިކާ ޕަދުކޯން އަދި ކަންގްނާ ރަނޯތު ބައިވެރިވެފައިވާއިރު، ގިނަ ބައެއްގެ ސަމާލުކަން އެތަރިންގެ ހެދުންތަކަށް ލިބިފައިވެއެވެ. އެގޮތުން، އައިޝްވަރްޔާ ރާއީގެ ހެދުންތަކަށް ލިބުނު ސަމާލުކަން ފާހަގަކޮށްލެވެއެވެ.\nއައިޝްވަރްޔާގެ ހެދުންތަކުގެ ތެރެއިން އެންމެ ގިނަ ބައެއްގެ ސަމާލުކަން ލިބުނީ އޭނާ ލާފައިވާ ދަނބު ކުލައިގެ ހެދުމަށެވެ. "ބަޓަރފްލައި ޑްރެސް" ނުވަތަ ކޮކާ ހެދުމުގެ ގޮތުގައި މަޤްބޫލްވެގެން ދިޔަ މިހެދުން ފަރުމާ ކުރުމަށް 3،000ގަޑިއިރު ހޭދަކޮށްފައިވެއެވެ.\nމި ހެދުން ފަރުމާ ކުރީ ދުބާއީގެ ޑިޒައިނަރެކެވެ. ހެދުމުގައި މިޑްނައިޓް ބްލޫ، އަލްޓްރާ-ވައިލެޓް، އަދި ރަތް ކުލަ ހިމެނެއެވެ. މި ހެދުމުގައި ހިމެނެނީ ސްވަރޮވްސްކީ ކްރިސްޓަލްސް އަދި ފްރެންޗް ޕެލެޓެވެ.\nމީގެ ކުރިންވެސް އައިޝްވަރްޔާ ވަނީ ކާންސް ފެސްޓިވަލްގެ ރެޑް ކާޕެޓްގައި ގިނަ ބައެއްގެ ލޯބި ހޯދާފައެވެ. އެގޮތުން މިދިޔަ ފަހަރު އެފެސްޓިވަލްގައި އޭނާ ލާފައިވަނީ ފްރޮސްޓީ ބްލޫ ގައުންއެކެވެ. އެއީ ސިންޑްރެލާ ލާފަދަ ގައުންއެއް ކަމަށް ގިނަ ބަޔަކު ސިފަ ކުރިއެވެ.


positivevi sifainge meehaa aa gulhey 41 contact hoadhaifi | Hathaavees\nޕޮޒިޓިވްވި ސިފައިންގެ މީހާއާ ގުޅޭ 41 ކޮންޓެކްޓް ހޯދައިފި\nފުލުހުންގެ އެދުމުގެ މަތިން، މާލެ ސިޓީ ކައުންސިލުން ކޮލިޕަސް ކުރިމަތި، މަޖީދީމަގު ޑިސްއިންފެކްޓް ކުރަނީ-- ފޮޓޯ/ ސިޓީ ކައުންސިލް\nކޮވިޑް19އަށް ޕޮޒިޓިވްވި ސިފައިންގެ މީހާއާ ގުޅޭ 41 ކޮންޓެކްޓް ފާހަގަވެފައިވާ ކަމަށް ނެޝަނަލް އެމަޖެންސީ އޮޕަރޭޝަން ސެންޓަރު (އެންއީއޯސީ) އިން ބުނެފިއެވެ.\n"ހަތާވީސް"އަށް އެނގިފައިވާ ގޮތުގައި ޕޮޒިޓިވްވި ސިފައިންގެ މީހާއަކީ ސިފައިންގެ މައި މަރުކަޒު، ބަންޑާރަ ކޮށީގައި އުޅޭ މީހެކެވެ. އޭނާ ޕޮޒިޓިވްވުމާ އެކު، އެމްއެންޑީއެފުން ރޭ ވަނީ ރައްކާތެރިކަމުގެ ފިޔަވަޅުތައް އަޅާފައެވެ.\nދަރުބާރުގޭގައި ބެއްވި އެންއީއޯސީ ޕްރެސް ކޮންފަރެންސްގައި ޑރ. އަފްޒަލް ވިދާޅުވީ ޕޮޒިޓިވްވި ސިފައިންގެ މީހާގެ ގިނަ ކޮންޓެކްޓްތައް ވުން ގާތީ އެކުގައި މަސައްކަތް ކުރި ސިފައިންނާއި ކަމަށެވެ. އެކަމަކު އޭގެ ތަފުސީލުތަކެއް އަދި ނުލިބޭ ކަމަށް އޭނާ ވިދާޅުވިއެވެ. ސިފައިންގެ މީހާއާ މިހާތަނަށް ކޮންޓެކްޓުވެފައިވާ 41 ކޮންޓެކްޓެއް ފާހަގަކުރެވިފައިވާ ކަމަށް ޑރ. އަފްޒަލް ވިދާޅުވިއެވެ.\n"އަޅުގަނޑަށް ލިބިފައިވާ މައުލޫމާތުން އެބޭފުޅާ ހުރި ތަނުގެ ޑައިރެކްޓް ކޮންޓެކްޓަށް ވާތީ 'އިޓްސް މޯސްޓް ލައިކްލީ' އެއީ އެމްއެންޑީއެފްގެ ބޭފުޅުންނަށް ވުން،" ޑރ. އަފްޒަލް ވިދާޅުވިއެވެ.\nޑރ. އަފްޒަލް ވިދާޅުވީ މިވަގުތު ރާއްޖޭގެ ހާލަތުވެސް އޮތް ގޮތުން ސިފައިން މަސައްކަތް ކުރަމުން އަންނަނީ ފްރަންޓުލައިންގައި ކަމަށެވެ. އެހެންކަމުން އަދިވެސް އިތުރު ކޮންޓެކްޓުން ފާހަގަކުރެވުމަކީ އެކަށީގެންވާ ކަމަށާއި ކޮންޓެކްޓުން ގިނަވެދާނެ ކަމަށް ޑރ. އަފްޒަލް ވިދާޅުވިއެވެ.\nސިފައިންގެ މީހާއަކީ ރޭގައި ޕޮޒިޓިވްވި މީހެކެވެ. އޭނާއަކީ ކޭސް ނަންބަރު 69އެވެ. އެއީ ރޭ މި ބައްޔަށް ޕޮޒިޓިވްވި ކަމަށް ހެލްތު ޕްރޮޓެކްޝަން އެޖެންސީން އިއުލާން ކުރި ބަންގްލަދޭޝް މީހާއާ ދިވެހި މީހާގެ ތެރެއިން އައި ކޭސްއެވެ.


Tharaavees namaadhu sitting roomah !\nބޮޑު އާއިލާއެއް ގޭގެ ޖަމާއަތެއްގައި ތަރާވީސް ނަމާދު ގޭތެރޭގައި ކުރަނީ\nރޯދަ ވީއްލައި މަޣުރިބު ނަމާދުގެ އަޅުކަމާއެކު އެއްޗެއް ކާލައިގެން އެންމެވެސް ތައްޔާރު ވަނީ އިޝާ ނަމާދާއި ތަރާވީހު ނަމާދަށެވެ. ބައްޕައިން ފިރިހެން ދަރިފުޅު ގޮވައިގެނެވެ. މަންމައިން އަންހެން ދަރީން ގޮވައިގެން ނޫނީ ބޭބެ / ދައްރަ ކޮއްކޮމެން ގޮވައިގެން ފެންފުޅިއަކާއެކު ތަރާވީސް ނަމާދަށް މިސްކިތަށް ދާން ނުކުމެ އެވެ. ދޮޅި / ފެންފުޅިއާއެކު އިޝާ ނަމާދަށް ބަންގި ގޮވަން ވާއިރަށް މިސްކިތަށް އެރޭތޯ އެންމެން ވެސް ބަލަ އެވެ. އާއިލާތަކުން ކުދިންވެސް ތަރާވީހު ނަމާދަށް ގެންދަނީ އެ އަޅުކަމަށް ފަަރިތަ ކުރުވާށެވެ. ބައެއް މީހުން ގޮސް އުޅުނީ ކުރުކޮށް ތަރާވީސް ކުރާ މިސްކިތްތަކަށެވެ. ބައެއް މީހުން ދިގުކޮށް ކިޔަވައި ހަތިމް ކުރާ މިސްކިތްތަކަށެވެ. މިއީ ފެށުނީއްސުތެ ކޮންމެ ރޯދަ މަހަކު ވެސް އަހަރުމެންގެ ތެރޭގައި މިކަން ހިނގަމުން އަައި ގޮތެވެ.\nނަމަވެސް ދުނިޔެއަަށް ވެސް ކުރިމަތިވެފަައިވާ ކޮވިޑް-19 އިގެ ބަލިމަޑުކަން ރާއްޖެއަށް ވެސް އައުމާއި އޭގެ ސަބަބުން އަޅަން ޖެހުނު ފިޔަވަޅުތަކާއެކު ދިވެހިންގެ ދިރިއުޅުމުން ވެސް އެތައް ކަމެއް ބަދަލުވެއްޖެ އެވެ. ދިވެހިން ވެސް މިހާރު ވަނީ "ނިއު ނޯމަލް" އެއްގެ ތެރެއަށް ވަދެ އަހުލުވެރިވާން ޖެހިފަ އެވެ. ނިއު ނޯމަލް މި އައީ ރޯދަ މަހާއެކު އެވެ. އެހެންވެ މުސްލިމުންނަށް ވަނީ މިސްކިތު ޖަމާއަތް ވަގުތީ ގޮތުން ދޫކޮށްލައި ނަމާދުގެ އަޅުކަން ގެެއަށް ބަދަލު ކުރަން ޖެހިފައެވެ.\nއެއްވުމާއި ޖަމާއަތް ހެދުމާއި ކައިރިކައިރީގައި އުޅުން އެއީ މިވަގުތު ކުރެވެން ނެތް ކަމަކަށް ވެފައެވެ. އެހެންވެ މިސްކިތްތަކުގައި ވެސް ވަށާ ޓޭޕު ދަމައި މިހާރު ހުރީ ވަގުތީ ބަންދެއްގަ އެެވެ. އެވެ. އޭގެ ސަބަބުން ކޮންމެ ރޯދަ ރޯދަ މަހަކު އެންމެން ވަރަށް ބޮޑަށް ސަމާލު ކަމެއް ދެމުން އައި ތަރާވީސް ނަމާދު ވެސް ކުރަން ޖެހިފައި މި ވަނީ ގޭގެ ކުޑަ ސިޓިން ރޫމުގަ އެވެ.\nބައެއް މީހުން، މާލޭގެ އިސްލާމީ މަރުކަޒުގައި ލޮކްޑައުން ވެގެން ތިބި އިމާމުން ކުރާ ތަރާވީހު ނަމާދު ޓީވީން ލައިވް ކޮށް ގެނެސްދޭ އިރު އެ ނަމާދާ އެއްވަރަށް ގޭގައި ތަރާވީހު ނަމާދު ކުރެ އެވެ. އަދި އެއް ބަޔަކު މުޅީން އަމިއްލަ ޖަމާއަތެއްގަ އެވެ.\nގެއެއްގައި ބައްޕަ އަކާއި އޭނާގެ ދަރިފުޅު ޓީވީގެ ލައިވްއާއެކު ތަރާވީސް ނަމާދު ކުރަނީ\nމި ދެތިން ދުވަހެއް ދިޔައިރު ސޯޝަލް މީޑިއާގައި ރާއްޖޭގެ އެކި ސަރަހައްދުތަކުގެ އެކި އާއިލާތައް ތަރާވީސް ކުރާ ފޮޓޯތަަކާއި ވިޑިއޯކޮޅުތައް ވަނީ އާންމު ވާން ފަށާފަ އެވެ. ގޭގެ ސިޓިން ރޫމުގައި، މުސައްލަތައް އަޅައި ސަފު ހަދައި އާއިލާތައް އެކުގައި ނަމާދަށް ތިބެ އެވެ.\nގޭގަައި އުޅޭ ކުޑަކުދިންނާއި މަންމަ އާއި ބައްޕަ އެކުގައި ނަމާދު ކުރާތަން ފެނެ އެވެ. އުމުރުން ދުވަސްވީ މާމަ އަށްވެސް އާއިލާގެ ޖަމާއަތުގައި ގޭގެ ސިޓިން ރޫމުގައި ތަރާވީހު ނަމާދު ކުރެ އެވެ. ދޮށީ މީހުން ގޮނޑި ބަހައްޓާލައިގެން ދަރިންނާއެކު ތަރާވީހު ކޮށްލާ އަސަރު ގަދަ މަންޒަރެވެ،\nރަށެއްްގެ އާއިލާއެއް ތަރާވީސް ނަމާދު ގޭގެ ސިޓިން ރޫމުގައި ކުރަނީ: މިއީ ކުރިން ފެނުނު ތަނެއް ނޫން\nއުމުރުން 10 އަހަރުން ފަށައިގެން ގަވައިދުން މިސްކިތުގައި ތަރާވީހު ނަމާދު ކުރަމުން އައި މީހަކު ބުނި ގޮތުގައި މިއީ ދުވަހަކުވެސް އޭނާ ހުވަފެނުން ވެސް ދުށް ކަމެއް ނޫނެވެ. އޭނާގެ އުމުރުން މިހާރު 50 އަށް ވުރެ މައްޗަށް ގޮސްފައިވާއިރު އާއިލާގެ އެންމެން ގޭގެ ސިޓިން ރޫމުގައި ނަމާދު ކުރަން ހާއްސަކޮށް ތަރާވީހު ނަމާދު ކުރަން ތިބެން ޖެހޭނެ ކަމަށް ހީ ކުރެވިފައި ވެސް ނެތެވެ.\n"އަބަދުވެސް ހަނދާން ހުރޭ ތަރާވީސް ނަމާދަށް މިސްކިތަށް ދާ ކަން. އަހަރުމެން މަންމަމެން ކުޑަކުޑައިރުން ފަަށައިގެން ދަސްކޮށްދިންް ގޮތް އެއީ. ރަށު މިސްކިތަށް ރައްޓެހި ކުދިންނާއެކީ ދާނެ ތަރާވީހަށް... މިކަލަ ދުވަހެއް އަންނާނެ ކަމަކަށް ދުވަހަކުވެސް ހިޔެއް ނުކުރަން... މިހާރު ކުރެވެން އޮތް ކަމަކީ ގޭގައި ނަމާދުކޮށް ދުއާ ކުރުން" ހުޅުމާލޭގައި ދިރިއުޅޭ އުމުރުން ދުވަސްވީ އެ މީހާ ބުންޏެވެ.\nއިސްލާމީ މަރުކަޒުގައި ތަރާވީސް ނަމާދު ކުރަން އެތައް ބަޔަކު ކޮންމެ ދުވަހަކު ދާނެ. މި އަހަރު ވަނީ ތަރާވީސް ވެސް ހުއްޓާލާފައި -- ފޮޓޯ: އަވަސް އާކައިވް\nރޭ އަޅުކަމުގެ ތެރޭގައި ހިމެނޭ ތަރާވީހު ނަމާދު ގޭގައި ކުރުމާމެދު އެއްވެސް ދީނީ އިލްމުވެރިޔަކު ދެކޮޅެއް ނުހައްދަަވަ އެވެ.\nހުޅުމާލޭ ބޮޑު މިސްކިތުގައި ކުރިން އިމާމުވެ ނަމާދު ކުރެއްވި ހަސަން ޒާހިރު އަބްދުލް މަންނާން ވިދާޅުވި ގޮތުގައި، ގޭގައި ތަރާވީހު ނަމާދު ކުރާއިރު ގޭތެރޭގެ މާހައުލު ވީހާވެސް ބޮޑަށް އެކަަމަށް ތައްޔާރު ކުރަން ޖެހެ އެވެ. ގޭތެރޭގެ އެންމެން އެކަމުގައި ޝާމިލް ކުރުން މުހިއްމެވެ.\n"ވަކިން ހާއްސަަކޮށް ގިބުލައަށް ސަމާލުކަން ދިނުމާއި ނަމާދުގައި ގުރުއާން ކިޔަވާއިރު ވީހާވެސް ބޮޑަށް ތަޖުވީދުގެ ހުކުމް ތަކަށް ބަލައިގެން ރީއްޗަށް ކިޔެވުން މުހިއްމު،" އޭނާ ވިދާޅުވި އެވެ.\nއާއިލައެއްގައު ހިނެނޭ ކުދިންތަކެއް ގޭގެ ސިޓިން ރޫމްގައި ނަމާދު ކުރަނީ\nމިސްކިތްކާއި މިސްކިތަކުން ބޭރު މަގުމަތީގައި ފުޅާ، ދިގު އަދި ގިނަ ސަފުތަކާއެކު މިދިއަ ހުރިހާ ރޯދަ މަހެއްގައި ކުރަމުން އައި ތަރާވީހު ނަމާދު، ކަން ދިމާކުރި ގޮތުން މި އަހަރު މިއޮތީ ގޭގެ ސިޓިން ރޫމަށް ބަދަލުވެފަ އެވެ. މުޅީ އާއިލާ އެކުގައި މިހާރު ކޮންމެ ރެއަކު ކުރާ ތަރާވީހު ނަމާދު ފޮޓޯތައް އާއިލާތަކުން ދަނީ އެ މީހުންގެ ސްޓޯރީތަކުގެ ގޮތުގައި ދޫކޮށްލަމުންނެވެ. އަދި އެމީހުންގެ ފޭސްބުކް ޕޯސްޓްކުގެ ގޮތުގައި ޝެއާ ކުރަމުންނެވެ.\nމި ރޯދަަ މަހުގެ ރޭތައް ގުނަމުންދާއިރު ކޮންމެ ރެއަކުވެސް އިޝާއަށް ފަހު ގޭތެރޭގައި އާއިލާ އެކުގައި ކުރާ ތަރާވީހާއި ވިތުރީގެ ނަމާދުގެ އުފާވެރި ފޮޓޯތަކެއް އެބަ ފެނެ އެވެ. މިއަހަރުގެ މި ތަރާވީހުގެ ފޮޓޯތަކަކީ ވަރަށް ހާއްސަ އެހާ ތާރީހީ ފޮޓޯތަކަކަށް ފަހުން ވާނެ އެވެ. މި ވާހަކަތައް ފަހުން އަދި ދެކެވޭނެ އެވެ. ލިޔެވޭނެ އެވެ.\nރޯދަ މަސް ކޮވިޑް-19 މިސްކިތް


Ranthashi fenumun enmen fen kalhi kohlaifi\nރަންތަށި ފެނި އެންމެން ފެންކަޅިކޮށްލައިފި!\nތަށި މާލެ ގެނެސް ސަޕޯޓަރުންނަށް ތަށި ދައްކާލަނީ --- ފޮޓޯ: މުހައްމަދު އަފްރާހް | އަވަސް\nގައުމީ ޓީމަށް މަރުހަބާ ކިޔަން ބައެއް މީހުން، ބްރިޖު ކޮޅުގައި ޖެހުނީ، ޓީމު ތަށި ހިފައިގެން އައުމުގެ ދެގަޑިއިރު ކުރިންނެވެ. ކޮންމެ މީހަކުވެސް ހެދުން އަޅާފައި ހުރީ، ގައުމީ ކުލަ ރަމްޒު ކޮށްދޭ ރަތް ކުލައިން އެވެ. ސިނަމާލެ ބްރިޖު ސަރަހައްދަށް ޖަމާވި އެތައް ސަތޭކަ މީހުންގެ މަތިން ބާޑުވިއު ޝޮޓެއް ނެގީމާ، ފެންނީ ރަތް ކުލައިން މުޅިތަން ފުރާލާފައިވާ ތަނެވެ.\nރަތް ބުރުގާއެއް ނުވަތަ ރަތް ހެދުމެކެވެ. ބައެއް މީހުން ރަތް ކުލައިގެ ފޮތިކޮޅުތައް ނިއްކުރީގައި އައްސާލައިގެން ހާމަ ކުރަމުން ދިޔައީ ގައުމަށްޓަކައި އޮތް ލޯއްބެވެ. ދިވެހިންގެ ކިބައިގައި ގައުމިއްޔަތެއް ނެތޭ ބުނާ އަވަށްޓެރި ގައުމުތަކުގެ ސިޔާސީ ބައެއް މީހުންނަށް އެ ފޮޓޯތައް ފެނިއްޖެނަމަ އެމީހުންގެ ގަބޫލު ކުރުން ދޮގުކަން މިއަދު ހާމަވާނެ އެވެ.\nސިޔާސީ ގޮތުން، ގިނަ ހަރަކާތްތަކެއް ހިނގަމުންދާ ދުވަސްކޮޅެއް ނަމަވެސް، ދިވެހިން ބްރިޖު ސަރަހައްދަށް ޖަމާ ކުރީ ގައުމަށްޓަކައި އޮތް ލޯއްބެއްގެ ސަބަބުންނެވެ. ސިޔާސީ ގޮތުން ސަރުކާރާ އެއް ހިޔާލަކަށް ނާދެވޭ މީހުންނަށްވެސް، ބްރިޖު ސަރަހައްދަށް އާދެވުނީ ގައުމީ ޓީމަށްޓަކައި އޮތް ލޯއްބެގެ ސަބަބުންނެވެ. އެ މީހުން އައީ ސިޔާސީ މީހަކަށް ތާއީދު ކުރާތީއެއް ނޫނެވެ. އެތަނަށް އެތައްހާސްބައެއް އެއްވީ، ގައުމީ ޓީމަށްޓަކައި ގައުމަށް ޓަކައި ހިތުގައި އޮތްލޯބި ދައްކާލާށެވެ.\nތައްޓަށް މަރުހަބާ ކިޔަން ބްރިޖު ސަރހައްދަށް މީހުން ޖަމާވެފައި --- ފޮޓޯ: މުހައްމަދު އަފްރާހް | އަވަސް\n"މިއީކީ ވަކި މީހަކަށް ލިބުނު ކާމިޔާބެއް ނޫން، ވަކި މީހަކަށް ކްރެޑިޓް ނަގަން އުޅުނަސް ހަގީގަތަކީ މިއީ ގައުމަށް ލިބުނު ކާމިޔާބެއް." ބްރިޖު ސަރަހައްދުން ދިމާވި އަޅުގަނޑު ރައްޓެއްސެއްގެ ގާތު އަހާލުމުން އޭނާ ޖޯޝާ ފޯރީގައި ހިޔާލުފާޅުކުރި އެވެ. އޭނާ އަކީ ސިޔާސީ ގޮތުން ސަރުކާރަށް ތާއީދު ނުކުރާ މީހެއްކަން އަޅުގަނޑަށް އެނގެ އެވެ. ގައުމީޓީމަށް ކިޔާ މަރުހަބާގެ ލަވަތަކުން މުޅިތަން އެއް އަޑުކޮށްފައި އޮތް އިރު، އެތަނުން ދިމާވި ކޮންމެ ރައްޓެއްސެއްގެ ޝުއޫރު ހުރީ ހަމަ އެހެން އެވެ. ނަމަވެސް އޭނާވެސް ބްރިޖު ސަރަހައްދަަށް މަރުހަބާ ކިޔަން ގެނުވީ ގައުމީ ޓީމަށާއި ފުޓްބޯޅައަށް އޮތް ލޯއްބެވެ.\nގައުމީ ޓީމަށް މަރުހަބާ ކިޔަންތިބި ބައެއް މީހުން ޓީމާ ސަލާމް ކުރަނީ --- ފޮޓޯ: މުހައްމަދު އަފްރާހް | އަވަސް\nސޯޝަލް މީޑިއާގައި، މުބާރާތާ ގުޅުވައި ދިވެހިން ދައުރު ކުރުވަމުން ދިޔަ ހޭޝްޓެގަކީ، "އިޓްސް ކަމިން ހޯމް" އެވެ. އެއީ މިއަހަރުގެ ވޯލްޑްކަޕުގައި އިނގިރޭސި ގައުމީ ޓީމުގެ ކޯޗް ގެރެތު ސައުތު ގޭޓް ލައިގެން ހުރި ކޯޓުގައިި ލިޔެފައިވާ އިބާރާތަކުން، އިނގިރޭސި ސަޕޯޓަރުން ބޭނުން ކުރި ތީމް އެކެވެ. އިނިގިރޭސި ފުޓްބޯޅައާ ރަށްޓެހި ދިވެހިން އެ އިމްޕޯޓް ކުރީ އިނގިރޭސި ފުޓްބޯޅައިންނެވެ.\nބްރިޖު ސަރަހައްދުގައި އަޅުގަނޑަށް ހުރެވުނީ މީހުން ބޯކޮށް އޮތް ސަރަހައްދެއްގަ އެވެ. ޓީމު ދަތުރު ކުރި ޕިކަޕު ބްރިޖު ކޮޅަށް އަންނަން ފެށުމުން އެތަނުގައި ހުރި ޒުވާނަކު ހަރުއަޑުން ގޮވާލީ؛ "ފައިނަލީ އިޓްސް ކޭމް ހޯމް" އެވެ.\nތަށި، ސަޕޯޓަރުންނަށް ދައްކާލަނީ --- ފޮޓޯ: މުހައްމަދު އަފްރާހް | އަވަސް\nބްރިޖު ކޮޅަށް ޓީމު އައިސް ތަށި ދައްކާލި އެވެ. ފޯރި ނަގަމުން ދިޔަ ދިވެހި ސަޕޯޓަރުންގެ އަޑު އިތުރަށް ގަދަވި އެވެ. ކުޅުންތެރިންނާ ސަލާމް ކުރުމަށް އެތަނަށް އެއްވެ ތިބި މީހުން މަސައްކަތް ކުރި އެވެ. "ތަށި ފެނުމުން ފެންކަޅި ވެއްޖެ،" ބްރިޖު ސަރަހައްދަށް ޖަމާވި މީހެއްގާތު ތަށި ފެނުމުން ކުރެވުނީ ކޮންކަހަލަ އިހްސާސެއްތޯ އެހުމުން ބުންޏެވެ.\nގައުމީ ޓީމުގެ ކުޅުންތެރިންނާއެކު ފޮޓޯ ނަގަން ނުލިބުމުން ބައެއް މީހުން ޝަކުވާވެސް ކުރި އެވެ. "ހަތަރެއް ޖެހިރު މިތަނަށް އައިސްފިން، އެހާ ގިނައިރު މިތާންގައި މަޑުކޮށްގެން ތިބެންޖެހުނު އިރު ކުޅުންތެރިންނާއެކު ފޮޓޯ ނަގަން ލިބުނު ނަމަ ވަރަށް ފުރިހަމަވީސް." ބްރިޖު ސަރަހައްދުން އަންނަމުން މީހަކު ބުންޏެވެ. އެހެން ނަމަވެސް ބައެއް މީހުންނަށް ވަނީ ފޮޓޯ ނެގުމުގެ ފުރުސަތު ލިބިފަ އެވެ. މިއަދު މިދައްކައިދިނީ ގައުމަށް ޓަކައި ދިވެހިން އެއް ބައިވާނެ ކަމެވެ. ސިޔާސީ ފިކުރުތައް އެއް ފަރާތްކޮށް ދިވެހިން މިއަދު ދައްކައިދިނީ ގައުމީ ޖޯޝް އެ މީހުންގެ ކިބައިގައި އޮތްތަނެވެ.


Maalhendhooge fenaai narudhamaa nizaam gaaimkurumuge mashroou rasmeekoh ifthithaahukohfi | Jazeera\tމާޅެންދޫގެ ފެނާއި ނަރުދަމާ ނިޒާމް ގާއިމްކުރުމުގެ މަޝްރޫއު ރަސްމީކޮށް އިފްތިތާޙުކޮށްފި - Jazeera\nމާޅެންދޫގެ ފެނާއި ނަރުދަމާ ނިޒާމް ގާއިމްކުރުމުގެ މަޝްރޫއު ރަސްމީކޮށް އިފްތިތާޙުކޮށްފި\nމުޙައްމަދު އަފްޒަލް December 18, 2020 132 views0\nނ.މާޅެންދޫގެ ފެނާއި ނަރުދަމާ ނިޒާމް ޤާއިމްކުރުމުގެ މަޝްރޫއު ރަސްމީކޮށް އިފްތިތާޙުކޮށްފިއެވެ. މާޅެންދޫގައި މިއަދު\nބޭއްވި ހާއްސަ ރަސްމިއްޔާތެއްގައި މި މަޝްރޫއުތައް އިފްތިތާހުކޮށްދެއްވީ މާލޭ ވޯޓަރ އެންޑް ސްވަރޭޖް ކޮމްޕެނީ (އެމްޑަބްލިއުއެސްސީ) ޗެއާމަން އަހުމަދު މައުސޫމުއާއި ކެނދިކުޅުދޫ ދާއިރާގެ މެންބަރު އަހުމަދު ޢީސައެވެ.\nއެމްޑަބްލިއުއެސްސީ އިން މައުލޫމާތު ދީފައިވާ ގޮތުން މިހާރު މަޝްރޫއުވަނީ މޮބަލައިޒްކުރެވިފައެވެ. އެގޮތުން، މި މަޝްރޫއުއަށް ބޭނުންވާ ހޮޅިއާއި އެހެނިހެން ތަކެތި މާޅެންދޫއަށްގެނެވި، ހޮޅި ވަޅުލުމުގެ މަސައްކަތް މިހާރު ދަނީ ކުރަމުންނެވެ. އަދި ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގެ 26 އިންސައްތަ\nމަސައްކަތްވެސް ނިމިފައިވާކަމަށްވެސް އެމްޑަބްލައުއެސްސީއިން ވަނީ ހާމަކޮށްފައެވެ.\nނ.މާޅެންދޫގައި ފެނުގެ ނިޒާމް ޤާއިމް ކުރުމުގެ މަސައްކަތުގެ ދަށުން މާޅެންދޫގައި 11.7 ކިލޯ މީޓަރގެ ދިގު ފެން ހޮޅީގެ މައި ނެޓްވޯރކް ޤާއިމް ކުރުމާއި އާރ.އޯ ފެސިލިޓީ ބިލްޑިންގ އިމާރާތް ކުރުމާއި، ފެން އުފެއްދުމަށްޓަކައި2އާރ.އޯ ޕްލާންޓް ބެހެއްޓުމާއި، ފެން ރައްކާކުރުމަށްޓަކައި 250 ކިއުބިކް މީޓަރުގެ3ތާންގި ބެހެއްޓުމަށް ވަނީ ހަމަޖެހިފައެވެ. އަދި މީގެ އިތުރުން، ގޭގޭގައި ފެންމީޓަރ ބަހައްޓައި، ފެނުގެ ކަނެކްޝަން ގުޅައިދިނުމަށްވެސް ވަނީ ހަމަޖެހިފައެވެ.\nނ.މާޅެންދޫގައި ކުރިއަށްދާ ނަރުދަމާ ނިޒާމުގެ މަސައްކަތުގެ ދަށުން މާޅެންދޫގައި 7.9 ކިލޯ މީޓަރުގެ ދިގު ނަރުދަމާގެ މައި ނެޓްވޯރކް ޤާއިމްކުރުމާއި، 1 ކިލޯ މީޓަރގެ ޕަންޕިން ލައިން އެޅުމާއި2ޕަންޕިންގ ސްޓޭޝަނާއި އަދި 1 ސީ އައުޓް ފޯލް ޤާއިމްކުރުން ހިމެނެއެވެ. އަދި ގޭގޭގައި ޖަންކްޝަން ބަހައްޓައި، ނަރުދަމާ ކަނެކްޝަން ގުޅައިދީ މިގެތަކަށް ނަރުދަމާގެ ޚިދުމަތް ފޯރުކޮށްދެވިގެން ދާނެއެވެ. މީގެ އިތުރުން މި މަޝްރޫޢުގެ ދަށުން ފެނާއި ނަރުދަމާ ނިޒާމް ހިންގާ ބެލެހެއްޓުމަށް ބޭނުންވާ ޖަނަރޭޓަރ ސެޓާއި ވެހިކަލް އަދި ފެން ތަޙުލީލު ކުރުމަށް ބޭނުންވާ ސަމާނު މިމަޝްރޫޢުގެ ދަށުން ފޯރުކޮށްދިނުމަށް ވަނީ ހަމަޖެހިފައެވެ.\nމި މަޝްރޫއުތަކަކީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެމްޑަބްލިއުއެސްސީއާއި ހަވާލުކޮށްގެން ކުރިއަށް ގެންދާ މަޝްރޫއުތަކެކެވެ. މިމަޝްރޫޢުއަށް ޖުމްލަ 42,975,350.00\nމިލިއަން ދިވެހި ރުފިޔާ ޚަރަދުވާނެ ކަމަށް ލަފާކުރެވެއެވެ. މިމަޝްރޫޢުގެ މަސައްކަތް ނިމުމުން މާޅެންދޫގެ ރައްޔިތުންނަށް ސާފު ބޯފެނާއި ރައްކާތެރި ނަރުދަމާގެ ނިޒާމެއް ލިބިގެންދާނެއެވެ.


Ibu ah5aharu ge dhaurah dheyn coalition vanee ehbas vefa: JP\nއިބޫއަށް ފަސް އަހަރުގެ ދައުރެއް ދޭން ކޯލިޝަން ވަނީ އެއްބަސްވެފައި: ޖޭޕީ\nއިބޫއަށް މަރުހަބާ ދަންނަވަނީ - ނާޒިމް ހަސަން | އަވަސް\nއިދިކޮޅު ކޯލިޝަންގެ ޕާޓީތަކުން އިބްރާހިމް މުހައްމަދު ސޯލިހު، އިބޫގެ ފަސް އަހަރުގެ ދައުރަކަށް އެއްބަސްވެފައިވާ ކަމަށް ޖުމްހޫރީ ޕާޓީން ބުނެފި އެވެ.\nޖުމްހޫރީ ޕާޓީން އެކަން ހާމަކޮށްފައިވަނީ އިބޫ ވެރިކަން ކުރައްވާނީ ދެ އަހާރާއި ބައިގެ ދައުުރެއްގައިތޯ ރައްޔިތުންނަށް ސާފުކޮށްދޭން ޖެހޭނެ ކަމަށް ސަރުކާރަށް ނިސްބަތްވާ އިސް ބޭފުޅުން ވިދާޅުވާން ފެއްޓެވުމާ ގުޅިގެންނެވެ. އެމްޑީޕީއިން އެންމެ ފުރަތަމަ މެނިފެސްޓޯ އާންމުކުރިއިރު އިބޫގެ ވެރިކަން ސިފަ ކޮށްފައި އޮތީ ދެ އަހަރާއި ބައިގެ އިންތިގާލީ ވެރިކަމެއްގެ ގޮތުގަ އެވެ.\nއެމްޑީޕީގެ މެނިފެސްޓޯގައިވާ ގޮތުން ދޮޅު އަހަރަށް ދެމިގެންދާނެ ސަރުކާރަކަށް މި ސަރުކާރު ވާންޖެހޭނެ އެވެ. ދޮޅު އަހަރުގެ ތެރޭގައި ރައްޔިތުން އިތުބާރު ކުރާނެ މުއައްސަސާތަކަކަށް ހަދާނެ، އަދި ޕާޓީތައް ހިމެނޭ ކޯލިޝަންތަކަށް ގާނޫނީ ބާރުވެރިކަން ދޭނެ ކަމަށެވެ.\nނަމަވެސް ޖުމްހޫރީ ޕާޓީގެ ޑެޕިއުޓީ ލީޑަރު މުހައްމަދު ފައްޔާޒު ވިދާޅުވީ، ކޯލިޝަނުން ވަނީ ފަސް އަހަރުގެ ދައުރަކަށް ވައުދުވެފަ ކަމަށާއި ދޮޅު އަހަރުވުމުން އިބޫ އިސްތިއުފާ ނުދެއްވާނެ ކަމަށެވެ. އަދި އެއްވެސް އިދިކޮޅު ލީޑަރެއްގެ ނުފޫޒެއް ވެސް އިބޫއަށް ނޯންނާނެ ކަމަށް ވިދާޅުވި އެވެ.\nގާނޫނު އަސާސީގައިވާ ގޮތުން ރައީސްއަކުން އިންތިހާބު ކުރަންޖެހޭނީ ފަސް އަހަރުގެ ދައުރަކަށެވެ.


Pakistan dharivarun China gai haalugai jehifai\nޕާކިސްތާން ދަރިވަރުން ޗައިނާގައި ހާލުގައި ޖެހިފައި\n02 މާރޗް 2020 - 12:25:13\nޗައިނާގައި ކިޔަވަން ތިބި ޕާކިސްތާންގެ 28 ހާސް ދަރިވަރުން ވަނީ ހާލުގައި ޖެހިފައެވެ. ކޮރޯނާ ވައިރަސް ފެތުރެން ފެށުމާއެކު ގައުމުތަކުން ވަނީ އެގައުމުތަކުގެ ރައްޔިތުން ޗައިނާއިން ނެރެގެން ގެންގޮސްފައެވެ. ވައިރަސް ފެތުރެން ފެށި މައި ސިޓީކަމަށްވާ ވޫހާންއާއި ޖިންގޒޯ ސިޓީގައި ޕާކިސްތާންގެ 1200 ދަރިވަރުން އެބަތިއްބެވެ.\nޕާކިސްތާނުން ވަނީ އެއް ދޮނުގައި ދެ ބުޅި ޖަހައިގެން ކާމިޔާބުވާން މަސައްކަތް ކޮށްފައެވެ. ޕާކިސްތާންގެ ރައްޔިތުން އެނބުރި ގައުމަށް އައިސްގެން ދިމާވާނެ މައްސަލަތައް ހައްލު ކުރުމުގެ ފަރުވާގެ ގާބިލްކަން ޕާކިސްތާންގައި ނެތްކަން ޕާކިސްތާނަށް އެނގޭ ކަމަށް ބައިނަލްއަގުވާމީ ބައެއް މީޑިއާތަކުން ރިޕޯޓްކޮށްފައިވެއެވެ. އަނެއްކޮޅުން ޗައިނާއާއެކު މި ދަނޑިވަޅުގައި އެއްބައިވަންތަ ވެގެން އޮތްކަން ދެއްކުމަކީވެސް ޕާކިސްތާނުން ކުރަން ބޭނުންވާ ކަމެކެވެ.\nއެހެންނަމަވެސް ޕާކިސްތާން ރައްޔިތުން ވަނީ ސަރުކާރުގެ އަމަލުތަކުން ކެތްމަދުވެފައެވެ. އަދި ޓީވީ އިންޓަވިއުއާއި ފޯނު ކޯލުގެ ޒަރީއާއިން އެމީހުން ވަނީ އެމީހުންގެ ނުރުހުން ފާޅުކޮށްފައެވެ. އިސްލާމްއާބާދުންވެސް ބިރު ގަންނަނީ ޗައިނާއިން އެނބުރި އައުމުން މިމީހުންގެ ފުށުން މި ވައިރަސް ޕާކިސްތާންގައި ފެތުރިދާނެކަމުގެ ބިރެވެ.\nއަނެއްކޮޅުން ޕާކިސްތާންގައި ޗައިނާއިން ހިންގާ މަޝްރޫއުތަކަށް ގަބީލާ މީހުންގެ ރުހުން ހޯދުމަށްޓަކައި ޗައިނާއިން ހައިބަރު ޕަޚްތޫވާ ޕްރޮވިންސަށްދީފައިވާ ސްކޯލަޝިޕްތަކުގެ ދަށުން ގޮސްފައިވާ ކުދިންނަށް ޚައިބަރުޕަޚްތޫވާ ސަރުކާރުން ދޭންޖެހޭ ފައިސާ ނުދީގެން އެކުދިންވެސް ޝަކުވާ ކުރަމުންދާ ކަމަށް ރިޕޯޓްކޮށްފައިވެއެވެ.\nޗީފް މިނިސްޓަރުގެ ހާއްސަ ޕްރޮގްރާމުގެ ދަށުން ޗައިނާ ބަސްކިޔަވަން ފޮނުވާފައިވާ 50 ކުދިން ހާބިން އިންޖިއަރިން ޔުނިވަރސިޓީގައި ކިޔަވަމުން ދެއެވެ. މިކުދިން ސްކޯލާޝިޕްގައި ޗައިނާއަށް އައިސްފައިވަނީ ޑިސެމްބަރު މަހުގެތެރޭގައެވެ. އެއަށްފަހު އެކުދިންނަށް ޖީބު ފައިސާ ދޫކޮށްފައެއް ނުވެއެވެ. އަދި ވައިރަސްއާ ގުޅިގެން މިކުދިންނަށް އިތުރު ތަކްލީފާ ކުރިމަތިލާން ޖެހިފައި ވެއެވެ.\nމިކުދިން ބުނާ ގޮތުގައި ޕާކިސްތާން ސަރުކާރުން ހަމައެކަނި އެމީހުންނަށް ދެނީ ނަސޭހަތާއި އިރުޝާދެވެ. ޗައިނާގެ ގިނަ ސިޓީތަކާއި ކޮމިއުނިޓީތަކާއި ޔުނިވަސިޓީތަކުގެ ޑޮމިޓްރީތައް ވަނީ ބަންދުކޮށްފައެވެ. އެއްވެސް ބަޔަކަށް އާންމު ތަންތަނަށް ނިކުމެ އެއް ނޫޅެވެއެވެ. މިކުދިންގެ ކެއިން ބުއިމުގެ ހާލަތުވެސް ވަނީ ވަރަށް ދޭސީ ފެންވަރެއްގައެވެ. ކަރަންޓީން ކުރުމާއި އެކަހެރިކަމުގެ ސަބަބުން މިކުދިންނަށް ވަނީ ނަފްސާނީ ހާލަތެއް ކުރިމަތިވެފައެވެ.\nބެއިޖިންއާއި ޝެންހާއީގައި ތިބޭ ޕާކިސްތާން ކިޔަވާ ކުދިން ދަނީ ކޮންމެ ދުވަހަކުވެސް ޕާކިސްތާން ސަރުކާރަށް ފިއްތުންތަކާ ކުރިމަތި ކުރަމުންނެނެވެ. އަދި އަނބުރައި ގައުމަށް ގެންދިއުމަށް އެދި ގޮވާލަމުންދާ ކަމަށް ރިޕޯޓްކޮށްފައިވެއެވެ. ޕާކިސްތާނުންވެސް ދެމުން ދަނީ ބީރު ކަންފަތެކެވެ. އަދި ޕާކިސްތާންގެ ބޮޑު ވަޒީރަށް ވެސް މިކުދިން ވަނީ ޝަކުވާ ކޮށްފައެވެ.\nޗައިނާގައި މިހާރު އޮތް ހާލަތުން ބޭންކްތައްވެސް މަސައްކަތެއް ނުކުރެއެވެ. މިހާލަތުގައި ޕާކިސްތާނުން ޗައިނާގައި އެދިފައިވަނީ އެގައުމުގައި ތިބި ޕާކިސްތާނު މީހުން ރައްކާތެރިކޮށްދިނުމަށެވެ. އަދި އުޒުރެއްގެ ގޮތުގައި ދުނިޔޭގެ ސިއްހަތު ޖަމުއިއްޔާއިން ނެރެފައިވާ ޗައިނާއިން މީހުން ނުނެރުމަށް ގޮވާލާ އިއުލާނަށްވެސް ރިއާޔަތް ކުރާކަމަށް ޕާކިސްތާނުގެ ބައެއް މީޑިއާތަކުންވެސް ރިޕޯޓްކޮށްފައިވެއެވެ.\nމި ހުރިހައި ކަމަކާއެކު ޕާކިސްތާންގެ ހަތަރު މީހަކަށް ވައިރަސް ޖެހިފައިވާކަމަށް ދެކެވިފައިވާ ވާހަކަތަކާއެކު ރައްޔިތުންގެ މެދުގައި އިތުރު ނުތަނަވަސްކަމެއް ވަނީ ފެތުރިފައެވެ. ޗައިނާއިން ވަނީ ޕްރައިވެޓް ދަތުރުތައް ކޮށް ރައްޔިތުން ގެންދިއުމަށް ހުރަސްއަޅާފައެވެ. އަނެއްކޮޅުން ޕާކިސްތާނަކަށްވެސް އެތާގައި ތިބި އެގައުމުގެ ރައްޔިތުންގެ ޖުމުލަ އަދަދު ސާފު ނޫންކަމަށް ބައެއް މީޑިއާތަކުން ރިޕޯޓްކޮށްފައިވެއެވެ.\nމިތަންތާގެ އިތުރުން ޔަންގްޒީ ޔުނިވަސިޓީގައި ސިންދާއި ބަލޫޗިސްތާނާއި ޕަންޖާބްގެ ސަތޭކައެއްހައި ކުދިން ކިޔަވަމުން ދެއެވެ. މިކުދިންނަށް ޑިގްރީ ދިނުމަށް ހަމަޖެހިފައި އޮތީ 2020ގެ ޖެނުއަރީގައެވެ. އަދި 2020ގެ ފެބްރުއަރީގައި އެނބުރި ގައުމަށް ދާގޮތަށް އޮތީ ހަމަޖެހިފައެވެ. މިކުދިންވެސް ދަނީ އެމީހުންގެ ވިސާގެ މުއްދަތުހަމަވެ، އަތުން ފައިސާ ހުސްވެ، ބޭރަށް ނުނިކުމެވި ގޭގައި ތިބެންޖެހޭތީ ޝަކުވާކޮށް ހާލުގައި ޖެހިފައިވާކަމަށް ބުނަމުންނެނެވެ.\nޝެހްބާޒް ޝަރީފް ޕާކިސްތާނުގެ އާ ބޮޑުވަޒީރު ކަމަށް\nގިނަ އަދަދެއްގެ ބަޔަކާއެކު އިމްރާންހާން މަގުމައްޗަށް!\nޕާކިސްތާނުގެ ކުރީގެ އޮފިޝަލުން ފުރުން މަނާކޮށްފި\nޕާކިސްތާނު: ނޯ ކޮންފިޑެންސް ވޯޓު ހުއްޓުވީ ގާނޫނާ ހިލާފަށް


ހުދު ބަޓާއި ކަޅު ބަޓު އެކްސްޕޯޓް ކުރަން ބޭނުންވާ ފަރާތްތަކަށް ޚާއްސަ ”ޕްރީ-ކޮންވެންޝަން ސެޓްފިކެޓެއް“ ދޫކުރަނީ – DhiDaily\nހުދު ބަޓާއި ކަޅު ބަޓު އެކްސްޕޯޓް ކުރަން ބޭނުންވާ ފަރާތްތަކަށް ޚާއްސަ ”ޕްރީ-ކޮންވެންޝަން ސެޓްފިކެޓެއް“ ދޫކުރަނީ\nއޮގަސްޓްމަހުގެ 28 ވަނަދުވަހުގެ ކުރިން ނަގާފައިވާ ހުދު ބަޓާއި ކަޅު ބަޓު, މި ދެބާވަތުގެ ހުއިފިލަނޑާގެ ސްޓޮކް އެކްސްޕޯޓް ކުރަން ބޭނުންވާ ފަރާތްތަކަށް ޚާއްސަ ”ޕްރީ-ކޮންވެންޝަން ސެޓްފިކެޓެއް“ ދޫކުރުމަށް ހަމަޖެހިފައިވާކަމަށް އެންވަޔަރަމަންޓް މިނިސްޓްރީން ބުނެފިއެވެ.\nއެންވަޔަރަމަންޓް މިނިސްޓްރީން ބުނީ ރާއްޖޭގައި ކުރާ ހުއިފިލަނޑާގެ މަސްވެރިކަމުގައި ނަގާ ހުދު ބަޓާއި ކަޅު ބަޓު, އޮގަސްޓް 28 އިން ފެށިގެން ”ކޮންވެންޝަން އޮން އިންޓަނޭޝަނަލް ޓްރޭޑް އިން އެންޑޭންޖާޑް ސްޕީޝީޒް އޮފް ވައިލްޑް ފައުނާ އެންޑް ފްލޮރާ“ މުޢާހަދާގެ ޖަދުވަލު ދެއެއްގައި ހިމެނުމާއި ގުޅިގެން ރާއްޖޭގެ ސައިޓީސް ސައިންޓިފިކް އޮތޯރީއެއްކަމަށްވާ މޯލްޑިވްސް މެރިން ރިސަރޗް އިންސްޓިޓިއުޓުން ހެދި ރިޕޯޓަށް ބިނާކޮށް\nއެ ދެބާވަތަށް ސައިޓީސް އެކްސްޕޯޓް ޕާރމިޓް ދޫނުކުރުމަށް ނިންމާފައިވާކަމަށެވެ.\nނަމަވެސް އޮގަސްޓްމަހުގެ 28 ވަނަދުވަހުގެ ކުރިން ނަގާފައިވާ ހުދު ބަޓާއި ކަޅު ބަޓު, މި ދެބާވަތުގެ ހުއިފިލަނޑާގެ ސްޓޮކް އެކްސްޕޯޓް ކުރަން ބޭނުންވާ ފަރާތްތަކަށް ޚާއްސަ ”ޕްރީ-ކޮންވެންޝަން ސެޓްފިކެޓެއް“ ދޫކުރުމަށް ހަމަޖެހިފައިވާކަމަށް އެ މިނިސްޓްރީން ބުނެއެވެ.\nއެންވަޔަރަމަންޓް މިނިސްޓްރީން ބުނިގޮތުގައި އެ ސެޓްފިކެޓް ދޫކުރެވޭނީ އެ ދެ ބާވަތުގެ ހުއިފިލަނޑާ އެކްސްޕޯޓު ކުރަން ބޭނުންވާ ފަރާތްތަކުން ނަގައި ޕްރޮސެސްކޮށްފައިހުރި ސްޓޮކްގެ ޢަދަދާއި ބަރުދަން ބެލުމަށްފަހުގައެވެ. މި ގޮތުން މި މަހު 15 އިގެ ކުރިން އެ ސްޓޮކް ރަޖިސްޓްރީ ކުރަންޖެހޭނެކަމަށް އެންވަޔަރަމަންޓް މިނިސްޓްރީން ބުނެއެވެ.\nއެންވަޔަރަމަންޓް މިނިސްޓްރީން ބުނީ އެ މިނިސްޓްރީގައި ރަޖިސްޓްރީކޮށްފައިވާ ސްޓޮކް އެކްސްޕޯޓު ކުރުމަށް ބޭނުންވާ ”ޕްރީ-ކޮންވެންޝަން ސެޓްފިކެޓް“ އަށް އެދި އަންނަ ޑިސެމްބަރުގެ ކުރިން އެ މިނިސްޓްރީއަށް ހުށަހަޅަންޖެހޭނެ ކަމަށާއި ރަޖިސްޓްރީ ކުރުމަށްފަހު އެންމެ ގިނަވެގެން 06 މަސް ދުވަހުގެތެރޭގައި އެ ސްޓޮކް އެކްސްޕޯޓުކުރަންވާނެކަމަށެވެ.\nއެހެންކަމުން އެކްސްޕޯޓުކުރުމަށް ބޭނުންވާ ފަރާތްތަކުން މި މަހުގެ 15 ވަނަ ދުވަހުގެ ކުރިން ފޯމު ފުރުމަށްފަހު އީމެއިލްގެ ޒަރިއްޔާއިން ހުށަހެޅުމަށް އެންވަޔަރަމަންޓް މިނިސްޓްރީން ވަނީ އެދިފައެވެ.


Imran Khan ge hushahelhumah India in dhekolhu hadhaifi | Mihaaru\nއިމްރާން ޚާންގެ ހުށަހެޅުމަށް އިންޑިއާ އިން ދެކޮޅު ހަދައިފި\nޕާކިސްތާނުގެ ބޮޑު ވަޒީރު އިމްރާން ޚާން. --ފޮޓޯ:އޭޕީޕާކިސްތާނުގެ ބޮޑު ވަޒީރު އިމްރާން ޚާން. --ފޮޓޯ:އޭޕީ\n20 ފެބުރުއަރީ 2019 - 16:42\n"ޕާކިސްތާނުން ބައިނަލްއަގުވާމީ މުޖްތަމައަށް އޮޅުވާލުން ހުއްޓާލަން ގޮވާލަން. އޭގެ ބަދަލުގައި ޕުލްވަމާގައި ދިން ހަމަލާގައި ޒިންމާދާރުކަމާ އެކު އަމަލު ކުރުމަށް ވެސް ގޮވާލަން،" އިންޑިއާގެ ޚާރިޖީ ވުޒާރާ އިން ނެރުނު ބަޔާނެއްގައި ބުނެފައިވެ އެވެ. "ޖައިޝީ މުހައްމަދު އާއި އެ ޖަމާއަތުގެ ލީޑަރު މަސްއޫދު އަޒްހަރު އުޅެނީ ޕާކިސްތާނުގައިކަން އެންމެންނަށް ވެސް އެނގޭ. މިއީ ޕާކިސްތާނުން ފިޔަވަޅު އެޅުމަށް އެކަށީގެންވާ ހެކި."\nކަޝްމީރުގައި ދިން ހަމަލާގެ ޒިންމާ ވަނީ ޖައިޝީ މުހައްމަދު ޖަމާއަތުން އުފުލައިފަ އެވެ.\nކަޝްމީރުގައި ދިން ހަމަލާގައި ޕާކިސްތާނުގެ އަތެއްވާ ނަމަ އެކަމުގެ ހެކި ދެއްކުމަށް އިމްރާން ޚާން ވަނީ ގޮވާލައްވައިފަ އެވެ.\n"ޕާކިސްތާނަށް އިންޑިއާ އިން ތުހުމަތު ކުރަމުން ދަނީ އެއްވެސް ހެއްކެއް ނެތި،" ކަޝްމީރުގައި ދިން ހަމަލާއާ ޕާކިސްތާނުގެ ޖާސޫސީ އިދާރާއާ ގުޅުމެއްވާ ކަމަށް އިންޑިއާ އިން ބުނެފައިވާތީ އެކަމަށް ރައްދު ދިނުމުގެ ގޮތުން އިމްރާން ޚާން ވިދާޅުވި އެވެ.\nކަޝްމީރުގައި ދިން ހަމަލާގައި އިންޑިއާގެ ޕެރަމިލިޓަރީ ފުލުހުންގެ 42 މީހުން ވަނީ މަރުވެފަ އެވެ. އެއީ ވޭތުވެދިޔަ 20 އަހަރު ތެރޭ ކަޝްމީރުގައި ދިން އެންމެ ނުރައްކާ ހަމަލާ އެވެ.\nކަޝްމީރުގައި ދިން ހަމަލާގައި ޕާކިސްތާނުގެ އަތެއްވާ ކަމަށް ތުހުމަތުކޮށްފައި ވަނީ އިންޑިއާގެ ލެފްޓިނެންޓް ޖެނެރަލް ކޭޖޭއެސް ދިލޮސަން އެވެ.\nއިންޑިއާ ޕާކިސްތާން އިމްރާން ޚާން ކަޝްމީރު


SunOnline: Club ah laari hoadhai dhinumah amilla ah vikunu Ivor Broadis\nކުލަބަށް ލާރި ހޯދައިދިނުމަށް އަމިއްލައަށް ވިކުނު އައިވޮރ ބްރޯޑިސް\nޢަބްދުﷲ އައިމަން 14 May 2019, 12:49\nއިނގިރޭސި ވިލާތުގެ ކުރީގެ ފުޓުބޯޅަ ކުޅުންތެރިޔާ އައިވޮރް ބްރޯޑިސް --- ފޮޓޯ/ ގެޓީ އިމޭޖެސް\nދެވަނަ ބޮޑު ހަނގުރާމައިގެ ބިރުވެރިކަމަށްފަހު ފުޓުބޯޅައިގެ އައު ޖީލެއް އުފެދި ޔޫރަޕުގައި އަލުން އަނބުރާ ފުޓުބޯޅައިގެ ފޯރި ހިއްޕާލުމުން އަނެއްކާވެސް ކުލަބުތަކުގެ ވާދަވެރިކަން އުފެދުނެވެ. މުޅިން އައު ކުލަބުތައް އުފެދުނު އިރު ކުރީގެ މަޝްހޫރު ކުލަބުތައް ވެސް އަނބުރާ އައީ އެވެ. ބައެއް ކުލަބުތައް ހަނގުރާމައިގެ ތެރެއަށް ވަޔާ ގެއްލިގެން ދިޔައީ އެވެ.\nހަނގުރާމައިގައި އިނގިރޭސި ސިފައިންގެ އާރމީގެ ނެވިގޭޓަރެއްގެ މަސައްކަތް ކުރި އައިވޮރް ބްރޯޑިސް އަކީ ފެށުނީއްސުރެން ވެސް ފުޓުބޯޅައަށް ލޯބި ކުރި ޒުވާނެކެވެ. ހަނގުރާމައިގެ ތެރޭގައި އުޅެމުން ވެސް ލިބޭ ވަގުތުތަކުގައި އޭނާ ފުޓުބޯޅަ ކުޅެ ހެދިއެވެ. ފުޓުބޯޅަ ކުޅުމުގެ އިތުރުން އޭނަގެ އެންމެ ފާހަގަ ކޮށްލެވޭ އެއް ކަމަކީ އޭނަގެ އިސްނެގުންތެރި ކަމެވެ.\nހަނގުރާމަ ނިމުމާ އެކު ޖެހިގެން އައި އަހަރު އައިވޮރ ވަނީ އޭރުގެ އިނގިރޭސި ވިލާތުގެ ކުލަބެއް ކަމަށްވާ ކާލިސްލް ޔުނައިޓެޑާއި ގުޅިފަ އެވެ. އައިވޮރްގެ ފުޓުބޯޅަ ހުނަރާއި އިސްނެގުންތެރިކަމަށް ބަަލައި އެ ކުލަބުން އޭނާއަށް ޓީމުގެ މެނޭޖަރުކަން ހަވާލު ކުރި އެވެ. ކުޅުންތެރިއެއްގެ ގޮތުގައި ކުޅެ މެނޭޖަރުކަމުގެ މަސްއޫލިއްޔަތު އަދާ ކުރުމާއި އޭނާ ހަވާލުވި އިރު އައިވޮރް ގެ އުމުރަކީ އެންމެ 23 އަހަރެވެ. މިއީ ކުލަބެއްގެ މެނޭޖަރު ކަމާއި އުމުރުން އެހާ ހަގު އުމުރެއްގެ ޒުވާނަކު ހަމަޖެއްސި ފުރަތަމަ ފަހަރެވެ.\nއައިވޮރް ކުލަބުގެ މެނޭޖަރު ކަމާ ހަވާލުވި އިރު ޓީމުގެ މާލީ ހާލަތު ވަނީ ވަރަށް ދަށަށް ގޮސްފަ އެވެ. އޭރު ވަނީ އައިވޮރްގެ ފުޓުބޯޅަ ކުޅުމުގެ ހުނަރު ގިނަ ބައެއްގެ ލޮލުގައި އަޅައިގަނެފަ އެވެ. އަދި ބައެއް ބޮޑެތި ކުލަބު ތަކުން އޭނާއަށް ހުށައެޅުންތައް ވެސް ހުށަ އެޅިއެވެ.\nކުލަބަށް ކުޅުންތެރިން ގަނެ ވިއްކާނީ ޓީމުގެ މެނޭޖަރު ބޭނުންވާ ގޮތަށެވެ. އެގޮތުން ކާލިސްލް ޔުނައިޓެޑަށް ދިމާވެފައިވާ މާލީ ހާލަތު ރަނގަޅު ކުރުމަށް އައިވޮރ ނިންމީ އޭނާ އަމިއްލަ އަށް އެހެން ކުލަބަކަށް ވިކުމަށެވެ. އެގޮތުން 1949 ވަނަ އަހަރު އައިވޮރ ވަނީ އިނގިރޭސި ވިލާތުގެ ސަންޑާ ލޭންޑަށް އަމިއްލައަށް ވިކިފަ އެވެ.\nއައިވޮރ ވަނީ ސަންޑަލޭންޑަށް ފަހު މެންޗެސްޓާ ސިޓީއަށާއި ނިއުކާސަލް ޔުނައިޓެޑަށް ވެސް ކުޅެފަ އެވެ. މީގެ އިތުރުން އިނގިރޭސި ވިލާތުގެ ގައުމީ ޓީމަށް ވެސް އޭނާ ވަނީ 14 މެޗު ކުޅެ ދީ އަށް ގޯލު ޖަހައިދީފަ އެވެ.\nމިދިޔަ މަހުގެ 13 ވަނަ ދުވަހު އައިވޮރ ބްރޯޑިސް ވަނީ މަރުވެފަ އެވެ. އޭނާ މަރުވި އިރު އޭނަގެ އުމުރަކީ 96 އަހަރެވެ. އޭނާ ފާހަގަ ވެފައި ވަނީ އެންމެ ގިނަ ދުވަސް ވަންދެން ދުނިޔޭގައި ހުރި އިނގިރޭސި ފުޓުބޯޅަ ކުޅުންތެރިޔާގެ ގޮތުގަ އެވެ.


SunOnline: Ehmaabandu dhekudhin maruvee ihumaalakun noon: Aasandha\nޝަފްނާ ހުސައިން 07 Jun 2020, 22:31\nދ. ކުޑަހުވަދޫ -- ފޮޓޯ/ އެމްއާރްޑީސީ\nދ. ކުޑަހުވަދޫގައި ދުވަސް ނުފުރާ ވިހެއި އެއްމާބަނޑު ދެކުދިން މަރުވީ، އާސަންދައިގެ އިހުމާލެއް އޮވެގެން ނޫންކަމަށް އެކުންފުނިން ބުނެފިއެވެ.\nދެކުދިން މަރުވި އިރު، އިތުރު ފަރުވާއަށް މާލެ ދިޔުމުގެ ހުއްދަ ނުލިބުނު ކަމަށް ޝޯޝަލް މީޑިއާގައި ވަނީ ވާހަކަ ދެކެވިފައެވެ. ނަމަވެސް އެވާހަކަތައް ދޮގުކޮށް އާސަންދައިން ވަނީ ބަޔާނެއް ނެރެފައެވެ. އެ ބަޔާނުގައި، އެދުވަހު ކަންތައް ހިނގި ގޮތް ވަރަށް ތަފްސީލުކޮށް، ގަޑިއާ އެއްކޮށް ވަނީ ހާމަކޮށްފައެވެ.\nއާސަންދައިގެ ބަޔާނުގައި ބުނެފައި ވަނީ އުމުރުން 26 އަހަރުގެ މާބަނޑު އަންހެނަކު އިމަޖެންސީގައި ދ. މީދޫއިން އެ އަތޮޅު އަތޮޅު ހޮސްޕިޓަލަށް ގެންދިޔުމަށް އާސަންދަ ކުންފުންޏަށް އިމަޖަންސީ އިވެކުއޭޝަން ރިކުއެސްޓް ފޮނުވާފައިވަނީ، ޖޫން މަހުގެ އެއް ވަނަ ދުވަހު ދ. މީދޫ ސިއްހީ މަރުކަޒުން ކަމަށެވެ.\nސިއްހީ މަރުކަޒުން ރިކުއެސްޓް ލިބުމާއެކު ހަމަ އެދުވަހު އިމަޖަންސީ އިވެކުއޭޝަން ރިކުއެސްޓަށް އާސަންދައިން އެޕްރޫވަލް ދީފައިވާނެ ކަމަށާއި، ސީއެމްބިއުލަންސަށް މަޑުނުކޮށް، ޕްރައިވެޓް ލޯންޗެއްގައި އަންހެން މީހާ ޓްރާންސްފާ ކުރުމަށް އެދުމުން، އަންހެން މީހާގެ ހާލަތަށް ރިއާޔަތްކޮށް އެކަމަށްވެސް އާސަންދައިން ހަމަ އެދުވަހު އެޕްރޫވަލް ދީފައިވާނެ ކަމަށް ބަޔާނުގައި ބުނެފައިވެއެވެ.\nހޮސްޕިޓަލުން ފޮނުވި ލިޔެކިޔުންތަކާ ހަވާލާދީ އާސަންދައިން ބުނެފައިވަނީ ދެ ކުދިން ވިހާފަވަނީ އަންހެން މީހާގެ ބަނޑަށް ގާތްގަޑަކަށް ފަސް މަހުގައި ކަމަށެވެ. އެ ދެ ކުދިންގެ ބަރުދަނުގައި ހުރީ 540 ގްރާމާއި 530 ގްރާމް ކަމަށް ހޮސްޕިޓަލުގެ ލިޔެކިޔުންތަކުގައި ވެއެވެ.\nދެކުދިންގެ ހާލު ދެރަކަމުން، ފަހެއް ޖޫންގެ ހެނދުނު 09:56 ދެކުދިން އިމަޖަންސީގައި މާލެ ގެނައުމަށް ދ. އަތޮޅު ހޮސްޕިޓަލުން އާސަންދައަށް ރިކުއެސްޓް ފޮނުވިއެވެ. އާސަންދައިން ބުނީ އެ ރިކުއެސްޓަށް ހަ މިނެޓުގެ ތެރޭގައި އެޕްރޫވަލް ދީފައިވާނެ ކަމަށެވެ.\nއޭގެ އިތުރުން އިތުރު މެޑިކަލް އެސްކޯޓުން ދިޔުމަށް 10:13 ގައި ފޮނުވި ރިކުއެސްޓަށް 10:17 ގައި އެޕްރޫވަލް ދީފައިވާނެ ކަމަށާއި އެންމެ އަވަހަށް އެ ދެކުދިން މާލެ ގެނެވޭނެ ގޮތަކީ ސީއެމްބިއުލަންސް ކަމަށް ވާތީ، އެގޮތް ހިޔާރުކުރުމަށް 10:23 ގައި އާސަންދައިން އެދިފައިވާނެ ކަމަށެވެ.\nއޭރު ދެކުދިން މާލެ ގެނައުމަށް ސީ އެމްބިއުލަންސް އޮތީ ދ. ކުޑަހުވަދޫ ފަޅުތެރޭގައި ތައްޔާރީ ހާލަތުގައި ކަމަށާއި ވައިގެ މަގުން އެކުދިން ބަލާ މާލެއިން ފުރެން އޮތީ އެންމެ އަވަހަށްވެސް 1:00 ގައި ކަމަށް ވެސް ބަޔާނުގައި ވެއެވެ.\nދެކުދިން ގެންނަން ޖެހެނީ ވެންޓިލޭޓަރު ގުޅައިގެން ކަމަށް ވާއިރު، ވެންޓިލޭޓަރު ގުޅައިގެން ވައިގެ މަގުން ބަލިމީހުން ގެނައުމުގައި ވާންޖެހޭ ތައްޔާރީތައް ވާން އަބަދުވެސް ފުރަން އޮންނަ ގަޑިއަށްވުރެ ލަހުން ފުރޭތީ އެ ރިސްކް ނެގުމަށްވުރެ، ސީ އެމްބިއުލާންސްގައި ވަގުތުން ވަގުތަށް ދެ ކުދިން މާލެ ގެންނަން އާސަންދައިން ރެކޮމެންޑް ކުރި ކަަމަށް ވެސް ބުނެފައިވެއެވެ.\n"އެހެންނަމަވެސް 11:21 ގައި ހޮސްޕިޓަލުން އެންގީ ދެކުދިން ގެންދަން އާއިލާއިން ބޭނުންވަނީ ވައިގެ މަގުންކަމަށެވެ. އެ ރިކުއެސްޓަށް 11:29 ގައި އާސަންދައިން ވަނީ އެޕްރޫވަލް ފޮނުވާފައެވެ." ބަޔާނުގައިވެއެވެ.\nއާސަންދައިން ބުނީ، ވާންޖެހޭ ތައްޔާރީތައް ވެ، ފްލައިޓަށް މާލެއިން ނައްޓާލެވުނީ 1:30 ގައި ކަމަށާއި ކުޑަހުވަދުއަށް ދެވުނީ 2:15 ގައި ކަމަށެވެ.\nއޭރު ދެކުންދިންގެ ތެރެއިން އެއް ކުއްޖަކު ނިޔާވެއްޖެކަމަށާ އަނެއް ކުއްޖާއަށް އަދިވެސް ޓްރާންސްފާ ބޭނުންވާކަމަށް ހޮސްޕިޓަލުން އޮތީ އަންގާފައެވެ.\n"ސީޕްލޭން އެ ރަށު ފަޅު ތެރެއަށް ޖެއްސުމާއެކު ހޮސްޕިޓަލަށް ގުޅުމުން ބުނެފައިވަނީ ހޮސްޕިޓަލުން ނެރެވޭ ވަރަށް ވުރެވެސް ކުއްޖާގެ ހާލު ދެރަކަމަށެވެ. ސީ ޕްލޭން ފަޅުތެރޭ އޮންނަތާ ގަޑިއިރަކަށްވުރެ ގިނަ އިރުވީފަހުން ހޮސްޕިޓަލުންވަނީ ދެވަނަ ކުއްޖާވެސް ނިޔާވިކަން އާސަންދައަށް އަންގާފައެވެ." ބަޔާނުގައިވެއެވެ.\nއެހެންކަމުން އެ ތުއްތު ދެ ފުރާނަ ދުނިޔެ ދޫކޮށްދިޔައީ އާސަންދައިގެ އިހުމާލުން ކަމަށް ދޭހަވާގޮތަށް އެކި މީޑިއާތަކުގައި ފަތުރަމުންދާ ހަބަރުތައް ކުށްވެރިކުރާ ކަމަށާއި މައުލޫމާތު ސާފުނުކޮށް މިފަދަ ހަބަރުތައް ނުފެތުރުމަށް އެ ކުންފުނިން ވަނީ އިލްތިމާސް ކޮށްފައެވެ.\nއާސަންދައިގެ މޮބައިލް އެޕްލިކޭޝަނެއް ތައާރަފްކޮށްފި


BREAKING NEWS: Bridge Ah Aran Ulhenikoh Pickupeh Gai Alifaanuge Haadhisaaeh Hingaifihttps://t.co/fc31vGEwJg\nކޮރޯނާވައިރަސް ޖެހިގެން މަރުވި މީހުންގެ އަދަދު 82 އަށް އަރައިފި.\nލަންކާ އިން ކޮރޯނާވައިރަސް އަށް މިއަދު ޕޮޒިޓިވްވި އަންހެން މީހާ އަކީ އިއްޔެ ޓެސްޓް ހެދުމަށްފަހު ނެގެޓިވް ކަމަށް ދެއްކި މީހެއް.\nސިންގަޕޫރު އިން ފަސްވަނަ މީހަކު ކޮރޯނާވައިރަސް އަށް ޕޮޒިޓިވްވެއްޖެ. ސިންގަޕޫރުގެ ހެލްތު މިނިސްޓްރީން މިރޭ ނެރުނު ބަޔާނެއްގައި ވިދާޅުވީ އޭނާ އަކީ ޗައިނާގެ ވުހާން އަށް ނިސްބަތްވާ 56 އަހަރުގެ އަންހެނެއް ކަމަށް. އޭނާ ސިންގަޕޫރަށް އާއިލާ އާއި އެކު މިދިޔައީ މިމަހުގެ 18 ވަނަ ދުވަހު.\nޗައިނާގެ ވެރިރަށް ބެއިޖިން އިން ކޮރޯނާވައިރަސް ޖެހުނު މީހަކު މަރުވެއްޖެ. މިއީ ކޮރޯނާވައިރަސް ޖެހިގެން ބެއިޖިން އިން މީހަކު މަރުވި ފުރަތަމަ ފަހަރު.\nއީރާންގެ ކެސްޕިއަން އެއާލައިންގެ ފްލައިޓެއް މިއަދު އޮޅިގެން ރަންވޭކަމަށް ހައިވޭއަކަށް ޖައްސައިފިއެވެ.\nIran Ge Flight Eh Olhigen Highway Akah Jahsaifihttps://t.co/8c4a2CvA8r\nކޮރޯނާވައިރަސްގެ ނުރައްކާ ދުނިޔެއަށް މާބޮޑު ނޫންކަމަށް ޑަބްލިއުއެޗްއޯއިން ތިން ދުވަސް ވަންދެން ބުނަމުން އައީ މުއާމަލާތު ކުރުމުގައި އަރާފައި އޮތް އޮޅުމެއްގެ ސަބަބުން ކަމަށް މިއަދު އިއުތިރާފް ވެއްޖެއެވެ.\nCoronavirus Ge Nurakka Bodu Noonkamah WHO Ah Bunevunee Olhigenhttps://t.co/etJwlE5fNU\nމިހާރު އެ އަންހެން މީހާ ހުރީ ވަކިން ހާއްސަ ތަނެއްގައި ބަހައްޓާފައި ކަމަށް ޑރ. ޑޭވިޑް ވަނީ ބުނެފައި. އަދި މިހާރު އެ ޕްރޮވިންސްގައި ތިބި މީހުންނަށް ސަލާމަތް ކަން ކަށަވަރު ކޮށްދޭނެ ކަމަށް އޭނާ ވަނީ ބުނެފައި\nހަލުވި ކަމާއި އެކީ ގައިން ގަޔަށް އަރާ "ކޮރޯނާވައިރަސް" ކެނެޑާއިން ފެނިފައިވަނީ ދެމަފިރިންގެ ގައިން. އެގައުމުގެ ސިއްހީ ދާއިރާގެ އޮފިޝަލެއް ކަމަށްވާ ޑރ. ޑޭވިޑް ވިލިއަމްސް ބުނެފައިވަނީ ކޮރޯނާވައިރަސް އެގައުމުން ފުރަތަމަ ފެނުނީ ފިރހެނެއްގެ ގައިން ކަމަށާއި އެ ފިރިހެން މީހާ އަކީ އަންހެން މީހާއާއި ކައިވެނި ކޮށްގެން އުޅޭ މީހެއް ކަމަށް.\nއަވައްޓެރި ސްރީލަންކާއިން ކޮރޯނާ ވައިރަސްއަށް މީހަކު ޕޮޒިޓިވްވެއްޖެ.\nBREAKING: Coronavirus Lanka In Fenijjehttps://t.co/UAWhKdiZd1\nއަފްގާނިސްތާނަށް ވެއްޓިފައިވާ ގޮތް ނޭނގޭ ބޯޓަކީ އެމެރިކާގެ އަސްކަރިއްޔާ ބޯޓެއް ކަމަށާާއި، އެ ބޯޓު ވައްޓާލީ ކަމަށް ތާލިބާނުން ބުނެފި.\nBREAKING: Americage Askariyyage Boat Vettunee Eh Noon, Vattaaleehttps://t.co/XlpX1DrTxq\nމިއަދު ވެއްޓުނީ އެމެރިކާގެ އަސްކަރިއްޔާގެ ފްލައިޓެއްކަން ބެލެވެން ފަށައިފި\nBREAKING: Vettunee America Askariyage Flight ehhttps://t.co/qJA1Wc7Lej\nކޮރޯނަ ވައިރަސްއަށް ޝައްކު ކުރެވޭ 10 މީހަކު ސްރީލަންކާ އިން ފެނިއްޖެ.\nBREAKING: Coronavirus Ah Shakku Kurevey 10 Meehaku Lanka In Fenijjehttps://t.co/XqjSz3W6Pf\nކެމްބޯޑިއާ އިން ފުރަތަމަ ފަހަރަށް ކޮރޯނާ ވައިރަސް ޖެހިފައިވާ މީހަކު ފެނިއްޖެ.\nBREAKING: Cambodia In Corona Virus Fenijjehttps://t.co/9QOzFVE8vz\nައަފްގާނިސްތާނުގެ ތާލިބާނުން ކޮންޓްރޯލް ކުރާ ސަރަހައްދަކަށް ވެއްޓުނު ފްލައިޓުން ދަތުުރު ކުރި އެންމެން މަރުވެއްޖެ ކަމަށް އަފްގާނިސްތާނުގެ އޮފިޝަލުން ވިދާޅުވެއްޖެ.\nBREAKING: Vettunu Flight In Dhathuru Kuri Enmmen Maruvehjjehttps://t.co/YoVv9Dq5vw\nNurahkaatheri Virus Fethuremundhaa Dhandivalhehgai Anhenaku Vaaleh Kaa Manzaruhttps://t.co/hZ0uYMuL71\nއެފަރާތުން ވަނީ އެގައުމުގެ ފަރާތްތަކަށް ޗައިނާގެ ހުބެއި ޕްރޮވިންސަށް ނާރަން އަންގާފައި. އަދި މިހާރު ދަނީ އެގައުމުގައި އެބައްޔަށް މީހަކު ޕޮޒިޓިވް ވެފައިވޭތޯ ބެލުމަށް ޓެސްޓްތަް ހަދަމުން .\nކޮރޯނާވައިރަސް ފެތުރެމުން އަންނާތީ ބޭނުމެއް ނެއް ބޭކާރު ދަތުރު ޗައިނާއަށް ނުކުރުމަށް އިސްރާއީލުގެ ހެލްތް މިނިސްޓްރީން އެދެފި.\nޗަ2އިނާގައި ކޮރޯނާވައިރަސް ޖެހިފައިވާ 2744 މީހުންނާއެކީ ދުނިޔޭގެ އެކި ހިސާބުތަކުގައި އެބަލި ޖެހިފައިވާ މީހުންގެ އަދަދު 25،000 އަށް އަރާނެ ކަމަށް ހޮންކޮންގުގެ ސިއްހަތާއި ބެހޭ މާހިރަކު ވިދާޅުވެއްޖެ\nހަލުވި ކަމާއި އެކީ ފެތުރެމުން އަންނަ ކޮރޯނާވައިރަސް ކޮންމެ6ދުވަހަކުން އިތުރުވަމުން އަންނަ ކަމަށާއި އެކަމަށް ހުރިހާ ފަރާތްތަކުން ސަމާލުވެގެން ތިބުމަށް ހޮންކޮންގުގެ މެޑިސިން ޔުނިވާސިޓީގެ އެކްސްޕާޓް ގެބްރިއަލް ލެޔުން ބުނެފި\n80 އަށްވުރެ ގިނަ މީހުންނާއެކު ދަތުރު ކުރި ފްލައިޓެއް ވެއްޓިއްޖެ.\nBREAKING: 80 Meehunnaaeku Dhathuru Kuri Flight Eh Vetijjehttps://t.co/54RNFWIJi3\nހަލުވި ކަމާއި އެކީ ފެތުރެމުން އަންނަ ކޮރޯނާވައިރަސްގެ ސަބަބުން މޮންގޯލިއާގެ ހުރިހާ ސްކޫލްތަކެއް ބަންދުކޮށްފި.\nCoronovirus: March2Aai Hama ah Mongolia ge Hurihaa School eh Bandhu Koffihttps://t.co/IUWM9HOfui\nރާއްޖޭގެ އުތުރުގެ ރަށެއްގައި އުމުރުން 60 އަހަރުގެ ފިރިހެނަކު، 11 އަހަރުގެ ފިރިހެން ކުއްޖަކާއި ބެހުނު މައްސަލާގައި ހައްޔަރުކޮށްފި.\nކޮރޯނާވައިރަސް ފެތުރެމުން އަންނާތީ ރަޝިއާގެ ޓުއާ އޮޕަރޭޓަރުން ޗައިނާއަށް ޓުއާގައިޑު ކަން ދިނުން ހުއްޓާލާފައިވާ ކަމަށް އެސޯސިއޭޝަން އޮފް ރަޝިއަން ޓުއާ އޮޕެރޭޝަންސްގެ ނައިބު ރައީސް ޑިމިޓްރީ ގޮރިން ވިދާޅުވެއްޖެ.\n"ސަލާމަތީ ކަންކަމަށް ވިސްނައި ޓުއާ ގައިޑުކަން ކުރުން ހުއްޓާލީ" ޑިމިޓްރީ ވިދާޅުވި.\nހަލުވި ކަމާއި އެކީ ދުނިޔޭގެ އެކި ގައުމުތަކުގައި މިހާރު ފެތެރުމުން އަންނަ "ނުރައްކާތެރި" ކޮރޯނާވައިރަސްގެ ސަބަބުން ތެލުގެ އަގު ދަށް ވެއްޖެ.\nBREAKING: Coronavirus Fethureythee Theluge Agu Dhah Vejjehttps://t.co/t07NoWqUQj\nކޮރޯނާ ވައިރަސް ޖެހިގެން މަރުވި މީހުންގެ އަދަދު 81 އަށް އަރައިފި. މިފަހަރު ވެސް މީހަކު މަރުވެފައި ވަނީ ޗައިނާ އިން.\nސޮލޮމަން އައިލެންޑްސްއަށް ބާރުގަދަ ބިންހެލުމެއް އަތުވެއްޖެ\nBREAKING: Solomon Islands Ah Baarugadha Binhelumeh Athuvejjehttps://t.co/s7SzpzvmGz\nކޮރޯނާވައިރަސް އާއި ދެކޮޅަށް ޗައިނާ އިން ހަމަޖެއްސި ބަޖެޓް ވަރަށް ބޮޑަށް އިތުރުކޮށްފި. މިހާރު ޗައިނާ އިން ނިންމާފައި ވަނީ 60.33 ބިލިއަން ޔުއާން މި މަސައްކަތައް ޚަރަދު ކުރަން. އެއީ 8.74 ބިލިއަން އެމެރިކާ ޑޮލަރު.\nBREAKING NEWS: Gellumuge Badhal Hoadhan Fuluhun Ge Tharujamaan "Vaguthu" Govaigen Court Ahhttps://t.co/cMobGcOObi\nއޮސްޓްރޭލިއާ އިން ކޮރޯނާވައިރަސް ޖެހިފައިވާ އިތުރު މީހަކު ފެނިއްޖެ. މިހާރު އޮސްޓްރޭލިއާ އިން ފެނުނު ކޮރޯނާވައިރަސް ޖެހުނު މީހުންގެ އަދަދު ވަނީ ފަހަކަށް އަރާފައި.\nJabir Umra Ah Furaavadaigenfihttps://t.co/unNzFHZYgJ\nކޮރޯނާވައިރަސްގެ އަސަރުކުރި ބައެއް ނަރުހުންނާއި ޑޮކްޓަރުންނަށް އެމަޖެންސީ ފަރުވާ ދިނުމަށްފަހު ގެއަށް ފޮނުވާލާފައިވާ ކަމަށް ވުހާންގެ ސެންޓްރަލް ހޮސްޕިޓަލްގައި މަސައްކަތްކުރާ ނަރުހަކާއި ހަވާލާދީ "ސީއެންއެން" އިން ބުނެފި.\nބެއިޖިން އިން ވުހާން އަށް މިހާރު ވެސް ވަނީ ޑޮކްޓަރުންނާއި ނަރުހުން ހިމެނޭ ގޮތައް 1600 މީހުން ފޮނުވާފައި. އަދި ޑޮކްޓަރުންނާއި ނަރުހުން ހިމެނޭ ގޮތައް 1000 މީހުން ވުހާން އަށް ފުރަން ތައްޔާރީ ހާލަތުގައި ބެއިޖިންގައި މިހާރު ވެސް އެބަތިބި.\nކޮރޯނާވައިރަސް އާއި ގުޅިގެން އަޅާނެ ފިޔަވަޅުތަކާއި ގުޅޭގޮތުން ސަރުކާރުގެ އިދާރާތަކުން މަޝްވަރާކޮށްފި.\nHealth Emergency Coordination Committee (HECC) meets with Multi-Agency Coordination partners to discuss on preparedness measures for novel coronavirus@HPA_MV pic.twitter.com/BY1D6TZ9eg\n— Ministry of Health (@MoHmv) January 27, 2020\nBaghdad Ah Dhin Rocket Hamalaathakugai America Embassy Ah Gehlunvehjjehttps://t.co/09RFYJC8jx\nBreaking news: Abdullah Saeed phone nudhinumun ihvvi jalu hukum baathil koffihttps://t.co/C6EhxakHQ4\nކޮރޯނާވައިރަސް ކޮންޓްރޯލް ކުރަން ކުރިއަށްގެންދާ މަސައްކަތް ޗައިނާގެ ވެރިކަންކުރާ ޕާޓީގެ އެންމެ މަތީ ގުނަވަން ކަމަށްވާ ކޮމިއުނިސްޓް ޕާޓީގެ ސްޑޭންޑިން ކޮމެޓީގެ ބެއްލެވުމުގެ ދަށުން ކުރިއަށް ގެންދަން ނިންމައިފި. މި ކޮމެޓީ ޗެއާ ކުރައްވާނީ ޗައިނާގެ ރައީސް ޒީ ޖިންޕިން.\nކޮމެޓީގެ އިއްޔެ ބައްދަލުވުމުގައި ވަނީ ކޮރޯނާވައިރަސް އާއި ދެކޮޅަށް ކުރާ މަސައްކަތައް 11 ބިލިއަން ޔުއާން (1.58 ބިލިއަން އެމެރިކާ ޑޮލަރު) ޚަރަދު ކުރަން ނިންމާފައި.\nކޮރޯނާވައިރަސް ޖެހިފައިވާ މީހެއްގެ ގައިން އަލާމާތްތައް ފެނުމުގެ ކުރިން އެބަލި އެހެން މީހުންގެ ގަޔަށް އަރާ ކަމަށް ޗައިނާ އިން ބުނި ނަމަވެސް އެކަން އަދި ކަށަވަރު ކުރެވިފައިނެތް ކަމަށް އެމެރިކާގެ ސެންޓަރ ފޮރ ޑިޒިސް ކޮންޓްރޯލް އެންޑް ޕްރެވެންޝަން އިން ބުނެފި.\nއެ އިދާރާއިން ބުނީ ބަލި މީހާގެ ބޭރުފުށުން އެއްވެސް އަލާމާތެއް ނުފެންނަނީސް އެހެން މީހަކަށް އޭނާގެ ގައިން ބަލީގެ އަސަރު ކުރާކަމުގެ ސާފު ހެއްކެތް އަދި އެއިދާރާއަށް ލިބިފައި ނެތް ކަމަށާއި ނަމަވެސް އެކަން ހިނގާތޯ ބަލަމުންދާ ކަމަށް.\nހަލުވިކަމާއި އެކީ، ފެތުރެމުން އަންނަ "ކޮރޯނާ ވައިރަސް" ގެ އަލާމާތްތައް ފެނުމުގެ ކުރިން ބަލި ފެތުރޭ ކަމަށް ޗައިނާ ސަރުކާރުން ބުނެފިއެވެ.\nAlaamaithah Fenumuge Kurin Coronavirus Fethureyhttps://t.co/TTNIwKyMfo\nޗައިނާގެ ފަގީރު ސަރަހައްދުތަކަށް ކޮރޯނާވައިރަސް ފެތުރިގެން ހިނގައިދާނެ ކަމުގެ ކަންބޮޑުވުން އޮފިޝަލުން ފާޅުކުރަން ފަށައިފި. އާއަހަރުގެ ބަންދާއި ދިމާކޮށް އާއިލާ މެންބަރުން ކައިރިއަށް ޒިޔާރަތްކުރި މަސައްކަތްތެރިންގެ ފަރާތުން ފަގީރު ސަރަހައްދުތަކަށް ކޮރޯނާވައިރަސް ފެތުރިއްޖެނަމަ އެބަލީގެ ސަބަބުން އަދި އިތުރު އެތައް ބަޔަކު މަރުވެގެން ދިއުމުގެ ބިރު ވަނީ ބޮޑުވެފައި.\nMamma Aai Dharifulhu Vakikohgen Gengulheythaa5Aharu!https://t.co/IfJQC7cGkG\nކޮރޯނާވައިރަސް ޖެހިގެން މަރުވި މީހުންގެ އަދަދު 80 އަށް އަރައިފިއެވެ.\nBREAKING NEWS: Coronavirus Jehigen Maruvi Meehunge Adhadhu 80 Ah Araifihttps://t.co/mbc82omc74\nހެލިކޮޕްޓަރު އެކްސިޑެންޓެއްގައި އެމެރިކާގެ މަޝްހޫރު ބާސްކެޓްބޯޅަ ކުޅުންތެރިއާ ކޯބީ ބްރަޔާންޓް މަރުވެއްޖެ.\nBREAKING NEWS: Mashhooru Basketball Kulhuntheriya Kobe Bryant Maruvejjehttps://t.co/JYHgQFBQfu\n— Vaguthu Online (@VaguthuOnline) January 26, 2020\nހޮންކޮންގް ގައި މިހާތަނަށް 8 މީހަކަށް ކޮނޯރާ ވައިރަސް ޖެހިފައިވޭ. ހޮންކޮންގްގެ ސަރުކާރުން ނެރުނު ބަޔާނެއްގައި މިކަންވަނީ ކަށަވަރުކޮށްދެއްވާފަ. އެޤައުމުގެ ސިއްޙަތާ ބެހޭ އިދާރާއިން ބުނެފައިވަނީ މި 8 މީހުންގެ ކޭސް ގާތުން ބަލަމުން އަންނަ ކަމަށް. މި 8 މީހުނާއެކު ޗައިނާގެ މެއިންލޭންޑްއިން މި ވައިރަސްއަށް ޕޮޒިޓިވްވި މީހުންގެ އަދަދު 50 އަށް އަރާ\nTemperature screening has commenced for all inbound travellers @VelanaAirport.We would like to assure our passengers,staff & public that we are fully equipped & ready to handle any suspected cases. @MACLmedia is working closely with all stakeholders assuring safety for everyone. pic.twitter.com/riKLTtpPl5\n— MACL (@MACLmedia) January 26, 2020\nއެމެރިކާގައި އިތުރު މީހަކަށް ކޮނޯރާ ވައިރަސް ޖެހިއްޖެ\nލޮސް އެލްޖްލެސް ކައުންޓީ ޑިޕާޓްމެންޓް އޮފް ހެލްތް އިން މިއަދު އެސްޓޭޓްގައި އިތުރު މީހެއް މިވައިރަސް ޖެހިފައިވާ ކަމަށްބުނެފައި. މިއާއެކު އެމެރިކާގައި މިހާތަނަށް މިބަލި ޖެހިފައިވާ4މީހުންވަނީ ދެނެގެނެވިފައި.\nފާއިތުވި 24 ގަޑިއިރުގެ ޚަބަރުތަކަށް ބަލާއިރު މިއަދު ވަނީ ރާއްޖޭގައި ކުއްލި މަރުގެ ތިން ހާދިސާއެއް ހިނގާފައެވެ.\nމިއަދު ހެނދުނު ވަނީ ފަތުރުވެރިޔަކު ނިޔާވެފައި އޮއްވާ ފެނުނު ޚަބަރެއް ލިބިފައެވެ. އޭގެ ފަހުން ވެލި ނަގަން މޫދަށް ގޮސް އުޅުނު މީހަކު ނިޔާވި ޚަބަރަކާއި އައިޖީއެމްއެޗަށް ގެންދިޔަ މީހަކު ނިޔާވި ޚަބަރެއް ވެސް ވަނީ ލިބިފައެވެ.\nHaalu Dheravegen IGMH Ah Gendhiya Meehaku Niyaavehjjehttps://t.co/bLH0oqzEog\nBREAKING NEWS: Herethere Resort Gai Meehaku Maruvafi Ovvaa Fenijjehttps://t.co/fdzOV7oltJ\nBREAKING: Veli Nagan Gos Ulhenikoh Meehaku Niyaavehjjehttps://t.co/d37bmgV3ht\nކުޑަކުދިންނަށް ޖިންސީ ގޯނާކުރި މައްސަލައެއް މިރޭ ވެސް ވަނީ ލިބިފައެވެ.\nކޮރޯނާވައިރަސްގެ ޚަބަރުތަކަށް ބަލާއިރު ބަލި ޖެހުނު މީހުންގެ އަދަދު 1900 ފަހަނައަޅައި ގޮސްފައިވާ ޚަބަރު މިއަދު ލިބިފައި ވެއެވެ. އަދި ކޮރޯނާވައިރަސް ޖެހިގެން މަރުވި މީހުންގެ އަދަދު ވަނީ 56 އަށް އަރާފައެވެ. ކޮރޯނާވައިރަސް އާއި ގުޅޭ ޚަބަރުތައް "ވަގުތު" ބްލޮގް އިން ފެންނާނެއެވެ.\nLIVE: Coronavirus Ge Fahuge Mauloomaathhttps://t.co/WKN6BcLvsu


މިފަދަ ވަގުތުތަކުން ސަލާމަތް ވެވޭނީ ދުއާ ކުރުމާއި އިސްތިއުފާރު ކުރުން ގިނަކޮށްގެން – Haftha\nSat,6June, 2020, 4:50 pm\nމިފަދަ ވަގުތުތަކުން ސަލާމަތް ވެވޭނީ ދުއާ ކުރުމާއި އިސްތިއުފާރު ކުރުން ގިނަކޮށްގެން\nނުރައްކާތެރި ވައިރަހެއް ފެތުރެމުންދާ މިފަދަ ނުރައްކާތެރި ދަނޑިވަޅުތަކުން ސަލާމަތްވެވެން އޮތް މަގަކީ އެފަދަ ހާލަތުން މިންޖުވޭތޯ ﷲގެ ހަޟްރަތުގައި ދުއާ ދަންނަވައި، އިސްތިއުފާރު ކުރުން ގިނަކޮށްގެން ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ސާފުތާހިރުކަން” މި މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، ނުރައްކާތެރި ވައިރަހެއް ފެތުރެމުންދާ މިފަދަ ދަނޑިވަޅެއްގައި ސިއްހީ މާހިރުން ދޭ ލަފަޔާއި އިރުޝާދުތައް ބަލައިގަނެ އެއަށް އަމަލުކުރުމަކީ ލާޒިމް ކަމެކެވެ. އެގޮތުން ރައްޔިތުން ކަންބޮޑުވެ މާޔޫސްވާ ފަދަ ވާހަކަތައް ނުދެއްކުމާއި ސާބިތު ނުހިފޭ ދޮގު ހަބަރުތައް ނުފެތުރުމާއި ތަންތަނަށް އެއްވެ، ގައިގޯޅިވެ ނޫޅުމަށް އެ ފަރާތްތަކުން ކެނޑިނޭޅި ނަސޭހަތްތެރި ވަމުންދާކަން ހުތުބާގައި ފާހަގަކުރެއްވިއެވެ.\nއަދި އެފަދަ އިރުޝާދުތަކަށް އަމަލުކުރުމާއެކު އެންމެހައި ފާފަތަކުން ދުރުހެލިވެ މުޅި ދުނިޔެއަށް ދިމާވެފައިވާ މި ނުރައްކާތެރި ހާލަތުން މިންޖުވޭތޯ ﷲގެ ހަޟްރަތުގައި ދުއާ ދަންނަވައި އިސްތިއުފާރު ކުރުން ގިނަ ކުރުމަށް ހުތުބާގައި ގޮވާލެއްވިއެވެ. އެހެނީ އެއީ މިފަދަ ނުރައްކާތެރި ކަންކަމުން ސަލާމަތްވެވެން އޮތް މަގު ކަމަށް ވިދާޅުވިއެވެ.\nކީރިތި ރަސޫލާއާ ސުވާލު ދެންނެވުނެވެ. (ފިތުނަތަކާއި ނުރައްކާތެރި ހާލަތްތަކުގައި) ސަލާމަތްކަން ލިބެން އޮތީ ކޮން ކަމަކުންތޯއެވެ. ހަދީޡް ކުރެއްވި ބަސްފުޅެއްގެ މާނައިގައިވެއެވެ.\n“ތިބާގެ ދޫ ރައްކާތެރިކުރާށެވެ! އަދި ތިބާގެ ގެއަކީ ތިބާއަށް ތަނަވަސްވެ ފުދިގެންވާ ތަނެއް ކަމުގައި ހަދާށެވެ! އަދި ތިބާގެ ފާފަތަކުގެ މައްޗަށް ދެރަވެ ރޮއެ އުޅޭށެވެ!”\nހުތުބާގައި ވިދާޅުވީ، އިސްލާމް ދީނުގައި ސާފުތާހިރުކަމަށް ބާރުއަޅުއްވާފައިވަނީ ހަމައެކަނި އަޅުކަންތަކުގައި އެކަންޏެއް ނޫން ކަމަށާއި އިންސާނާގެ ހަށިގަނޑާއި ފޭރާމާއި އާންމު ދިރިއުޅުމާއި ދިރިއުޅޭ ގެއާއި ގޯތިތެރެ އާއި ވެއްޓާއި މުޅި އިންސާނީ ވެށި ސާފުތާހިރު ކުރުމަށް އިސްލާމް ދީން ބާރު އަޅާ ކަމަށެވެ.\nއެގޮތުން ﷲގެ ހަޟްރަތުގައި ލޮބުވެތި މީހަކަށް ވެވޭނީ ތިމާގެ އެތެރެފުށް ކިބުރުވެރިކަމާއި ބޮޑާކަމާއި ޝިރްކުގެ މުޑުދާރުކަމުން ތާހިރު ކޮށްގެންނާއި ތިމާގެ ބޭރުފުށް ސާފުތާހިރުކޮށް ބެހެއްޓުމާއެކު ހަލާލު ތަކެތި ކައިބޮއި އުޅުމާއި އެންމެހައި ނުތާހިރު ގޮތްތަކުން ދުރުވެގެން ކަމަށް ހުތުބާގައި ވިދާޅުވިއެވެ.\nއަދި ވިދާޅުވީ، ސިއްހީ ކަންތައްތަކާއި ސާފުތާހިރުކަމަށް އިހުމާލުވެވޭނަމަ އަޅުގަނޑުމެންގެ ތެރޭގައި ތަފާތު ބަލިތައް ފެތުރި، ނުރައްކާތެރި ވަބާތައް އާންމުވެ ސިއްހީ އެތަކެއް މަސްއަލައެއް އުފެދޭނެކަން ކަށަވަރު ކަމަށެވެ. އެހެންކަމުން ތަފާތު ބަލިތަކުން މުޖުތަމައު ސަލާމަތް ކުރުމަށްޓަކައި ސަރުކާރުގެ މުއައްސަސާތަކުން ކުރާ މަސައްކަތްތަކަށް ރައްޔިތުންގެ ފުރިހަމަ އެއްބާރުލުން ދޭންޖެހޭ ކަމަށް ވިދާޅުވިއެވެ.


Mohamed Shafiu: ބަދަލުވަމުން އައި ދުޢާ\nދުވަސްތަކެއް ފަހުން، ހުކުރު ޚުޠުބާގައި އިމާމު ދުޢާކުރާ އަޑުއަހަމެވެ.\nاللّهم انصر إخواننا في فلسطين و أفغانستان ..!\nއޭ ﷲ، ފަލަސްޠީނާއި އަފްޣާނިސްތާންގައި ތިބި އަހަރެމެންގެ އަޚުންނަށް ނަޞްރުދެއްވާނދޭވެ!\nހުކުރު ޚުޠުބާގައި އިމާމު މިދުޢާ ކުރާތީ ދެން އިވެންފަށައިފިއެވެ.\nاللهم انصر في فلسطين وأفغانستان والشيشان ..!\nއޭ ﷲ، ފަލަސްޠީނާއި އަފްޣާނިސްތާނާއި ޝީޝާންގައި ތިބި އަހަރެމެންގެ އަޚުންނަށް ނަޞްރުދެއްވާނދޭވެ!\nދެން އިވެންފެށީ ޚުތުބާގައި އިމާމު މިފަދައިން ދުޢާކުރާތީއެވެ.\nاللّهم انصر إخواننا في فلسطين وأفغانستان والشّيشان والصّومال ..!\nއޭ ﷲ، ފަލަސްޠީނާއި އަފްޣާނިސްތާނާއި ޝީޝާންއާއި ޞޫމާލް (ސޯމާލިޔާ) ތިބި އަހަރެމެންގެ އަޚުންނަށް ނަޞްރުދެއްވާނދޭވެ!\nދުވަސްގަނޑެއްވީފަހުން އިމާމު މީހާ އޭނާގެ ޚުތުބާގައި މިފަދައިން ދުޢާކުރާތީ އަޑުއިވެންފަށައިފިއެވެ.\nاللهم انصر إخواننا في فلسطين وأفغانستان والشّيشان والصّومال والعراق ..!\nއޭ ﷲ، ފަލަސްޠީނާއި އަފްޣާނިސްތާނާއި ޝީޝާންއާއި ސޯމާލިޔާއާއި ޢިރާޤުގައި ތިބި އަހަރެމެންގެ އަޚުންނަށް ނަޞްރުދެއްވާނދޭވެ!\nހުކުރު ޚުތުބާގައި އިމާމު މިފަދައިން ދުޢާކުރަންފެށީ މާގިނަ ދުވަސްތަކެއް ނުވަނީހެވެ.\nاللّهم انصر إخواننا في فلسطين وأفغانستان والشّيشان والصومال والعراق وسوريا ..!\nއޭ ﷲ، ފަލަސްޠީނާއި އަފްޣާނިސްތާނާއި ޝީޝާންއާއި ސޯމާލިޔާއާއި ޢިރާޤާއި ސޫރިޔާ ތިބި އަހަރެމެންގެ އަޚުންނަށް ނަޞްރުދެއްވާނދޭވެ!\nމާގިނަ ދުވަސްތަކެއް ނުވެ، ޚުތުބާގައި އިމާމު މީހާ މިގޮތަށް ދުޢާކުރާތީ އަޑުއިވެން ފަށައިފިއެވެ.\nاللهم انصر إخواننا في فلسطين وأفغانستان والشّيشان والصّومال والعراق وسوريا وبورما ..!\nއޭ ﷲ، ފަލަސްޠީނާއި އަފްޣާނިސްތާނާއި ޝީޝާންއާއި ސޯމާލިޔާއާއި ޢިރާޤާއި ސޫރިޔާ އާއި ބަރުމާ ތިބި އަހަރެމެންގެ އަޚުންނަށް ނަޞްރުދެއްވާނދޭވެ!\nކުޑައިރުއްސުރެ އަހަރެންނަށް އިވެމުން އައި ހުކުރު ޚުތުބާގެ ދުޢާ މިފަދައިން ބަދަލުވީ ވަރަށްފަހުންނެވެ. އަހަރެން ބޮޑުވީފަހުންނެވެ.\nاللهم انصر إخواننا المسلمين في كل مكان ..!\nއޭ ﷲ، ހުރިހާ ތަނެއްގައިވާ އަހަރެމެންގެ އަޚު މުސްލިމުންނަށް ނަޞްރުދެއްވާނދޭވެ!\nއަހަރެންގެ ހިތަށް އެރިއެވެ. އަހަރެމެންގެ އުންމަތުގައި ދެން ބާކީއޮތީ ކޮންތަނެއް ހެއްޔެވެ؟ ޝާމުކަރައާއި ޢިރާޤުކަރައާއި ޤުދުސުވެސް ދިޔައީއެވެ.\nލޮބުވެތި އަޚުންނާއި އުޚްތުންނޭ! އިސްތިޢުމާރީ ވަކިތަކުން ސަލާމަތްވެ، މުސްލިމު ފަސްގަނޑެއްގައި އިސްލާމްދީނުގެ ޝިޢާރުފާޅުކުރުމަކީ ހާސް ނިޢުމަތެވެ. އެފަދަ ނިޢުމަތެއް އަޅުގަނޑުމެންނަށް ލިބިފައި ވަނިކޮށް މުސްލިމުން ކަތިލަމުންދާ މުސްލިމުންގެ ދުޝްމަނުންނަށް ދަޢުވަތުދީ އެމީހުންގެ ފައިބުޑަށް ވެއްޓިގަނެ ކުރުނީސްކޮށް، ދުނިޔަވީ މަދު ފައިސާކޮޅަކަށްޓަކާ ޤައުމުގެ އިސްލާމްދީނާއި ޤައުމުގެ އިސްތިޤްލާލު ވިއްކާލުމަކީ އޭގެ އަގު ދުވަހަކުވެސް އަދާނުކުރެވޭނެ ބޮޑު ގެއްލުމެކެވެ.\nލޮބުވެތި މުސްލިމު އަޚުންނާ އުޚްތުންނޭ! އިމާމު މީހާގެ ދުޢާގައި\nاللهم انصر إخواننا في جزر المالديف ..!\nއޭ ﷲ، ދިވެހި ރާއްޖޭގައިވާ އަހަރެމެންގެ އަޚުންނަށް ނަޞްރުދެއްވާނދޭވެ!” ކިޔަންޖެހޭ ދުވަސް އޮތީ މާދުރަކު ނޫނޭ ހީވާންފަށައިފިއެވެ.\nޔާ ﷲ މިފަދަ ނުރައްކާތަކުން އަޅުގަނޑުމެންގެ ޤައުމު ސަލާމަތްކުރައްވާ މި ޤައުމުގެ އިސްލާމްދީނާއި އިސްތިޤްލާލް ނަގާލަން މަސައްކަތްކުރަމުންދާ މީހުންގެ މަކަރުވެރިކަން ފަޟީޙަތްކުރައްވާ، އެމީހުން އިނދަޖައްސަވާދޭނވެ! އަދި މި ޤައުމަކީ އިބަ އިލާހު އެއްކައުވަންތަކުރުން މަތީ ދެމިއޮންނަ ޤައުމެއްކަމުގައި ލައްވާ ޝިރުކާއި ޝިރުކުގެ އަހުލުވެރިންގެ މުޑުދާރުކަމުން މިޤައުމު ޠާހިރުކުރައްވާ ސަލާމަތްކުރައްވާށި! އާމީން\nلا حول لنا ولا قوة إلا بالله .. وهو حسبنا ونعم الوكيل\nPosted by Mohamed Shafiu at 4:22 AM


Nuragalhu aadha thah filuvaalan beynuntha? Mee faseyha mage\nނުރަނގަޅު އާދަތައް ފިލުވާލަން ބޭނުންތަ؟ މިއީ ފަސޭހަ މަގެއް\nނުރަނގަޅު އާދަތަކަކީ ދިރިއުޅުމުގައި މުސްތަގްބަލަށާއި، ސިއްހަތަށް އޭގެ ނޭދެވޭ އަސަރު ކޮށް ބޭކާރު ގޮތުގައި ގަޑީގެ ބޭނުން ކުރެވި ހުރިހާ ކަމަކަށް ބުރޫ އަރާ ކަމެކެއް ކަމުގައިވިޔަސް ހުއްޓާނުލެވޭ ކަމަކަށް ވެފައި ވަނީ ކީއްވެގެން ހެއްޔެވެ؟ މިކަންތައް ހުއްޓުވަން ކުރެވޭނެ މަގުތަކެއް އެބައޮތް ހެއްޔެވެ؟\nގޯސް އާދައެއް ފަށައިގަނެވެނީ ގަވާއިދުން އެކަމެއް ކުރެވެން ފެށި، އޭގެއިން ލިބޭ ހިތްހަމަޖެހުމާއި ހެދި ނޫނީ ބައެއްފަހަރު ލިބިދާނެ ފައިދާއަކާއި ހެދިއެވެ. ކޮންމެހެނެއް ވިޔަސް މިކަންތައްތަކާއި ހެދި ދިރިއުޅުމުގައި ކުރިއެރުމެއް ހޯދުމަކީ ފަސޭހަކަމަކަށް ނުވާނެއެވެ. މިއާދަތައް ފޮހެ ރަނގަޅު އާދަތަކަށް ބަދަލު ކުރަން އެބަޖެހެއެވެ.\nނުރަނގަޅު އާދަތަކަކީ ގައިން އެއްކޮށް ނައްތާލެވޭނެ ކަމެއް ނޫނެވެ. އެއާދަ ތަންކޮޅެއް ފައިދާތެރި ކަމަކަށް އެހެންނޫނީ ރަނގަޅު ކަމަކަށް ބަދަލުކޮށްލަން ޖެހެއެވެ. އަޅުގަނޑުމެންގެ ކަށީގައި ހިފައިގަންނަ އާދައަކީ ކުރާނެ ކަމެއް ނެތިގެން ފޫހިވެގެން 'ސްޓްރެސް' އާއި ހެދި ފަށައިގަނެވޭ ކަންތައްތަކެކެވެ. ނިޔަފަތުގައި ދަތްއެޅުމާއި، ކޮފީތަކަށް މާގިނައިން ގޮސް ލާރިހަރަދުކޮށް އިންޓަރނެޓްގައި ގިނަ ވަގުތު ހޭދަކުރުމުކީ ކުރާނެކަންތައް މަދުވީމަ މީހާއަށް ނޭނގި ގަސްތުގައި ނޫނަސް ކުރެވިގެންދާ ކަންތައްތަކެކެވެ. ދިރިއުޅުމުގައި މިކަހަަލަ ކަންކަމަށް އާދަކުރެވެން ފެށެނީ ދިމާވާ ހާދިސާތަކުންނާއި އެކިއެކި ސަބަބުތަކާއި ހުރެއެވެ. އެހެންނަމަވެސް ފޫހި ވެގެން މިކުރެވޭ އާދަތަކެއް ރަނގަޅު އާދަތަކަށް ބަދަލުކުރެެވޭތޯ ބަލަން އެބަޖެހެއެވެ. މިސާލަކަށް ރުޅިގަދަވުމުން ސިގަރެޓެއް ބުއިމުގެ ބަދަލުގައި ތަންކޮޅެއް ފިނި އެއްޗެއް ބުއިމާއި އަބަދު ކޮފީތަކަށް ނުގޮސް ލާރި އިސްރާފު ކުރުމުގެ ބަދަލުގައި އެވަގުތު ކޮޅުގައި ގޭގައި ފިލްމެއް ކަހަލަ އެއްޗެއް ބެލުން ކަހަލަ ކަންތައްތަކެކެވެ.\nއެކީގައި އުޅެވޭ ބަޔަކާހެދި ވެސް ނުރަނގަޅު އަމަލުތަކަށް އާދަވާން ފަށައެވެ. އެމީހުންނަކީ އެއަމަލުތަކުގެ ފެށުން ކަމުގައިވީ ނަމަވެސް އެމީހުންނާއި ގުޅުން ކަނޑާލާކަށް ނުޖެހޭނެއެވެ. ތިމާއާއި އެއްކޮށް އެކަމެއް ހުއްޓަން ބޭނުންވާ ކަހަލަ އެކުވެރިޔަކު ހޯދާށެވެ. އެކަކު އަނެކަކުގެ ކާމިޔާބީގައި އުފާކޮށް ނާކާމިޔާބީ ތަކުގައި ހިތްވަރުދޭ ކަހަލަ މީހެކެވެ. އެމީހަކު ތިމާގެ ނުރަނގަޅު އާދަތަކެއް ބަދަލުކުރާނެކަން ބަރޯސާ ކުރުމަކީވެސް ލިބިގެންދާނެ ހިތްވަރެކެވެ.\nއަޅުގަނޑުމެންގެ ތެރެއިން ބައެއް މީހުން ނާކާމިޔާބު ވެދާނެ ކަމުގެ ބިރަށް، ހާސިލް ކުރަން ބޭނުންވާ މަގްސަދުތަކެއް ސިއްރުން ކުރެވޭތޯ މަސައްކަތްކުރެއެވެ. އެކަނި ނާކާމިޔާބުތަކުގައި ހިތާމަ ކުރުމަށްވުރެ ތިމާގެ ދެރައަކީ އެމީހެއްގެވެސް ވެއްޓުންކަން ގަބޫލުކުރާ މީހަކާއި އެއްކޮށް މަސައްކަތްކުރުމުން އަނެއްކާ ތެދުވެ އެކަމެއް ކުރަން އިތުރު ހިތްވަރެއް ލިބޭނެއެވެ. އަނެއްބައި މީހުންނަކީ ތިމާ އަތުން ކުށެއް ނުވަތަ އެހެންމީހުން ހިތްހަމަ ނުޖެހޭ ކަހަަލަ ކަމެއް ވެއްޖެނަމަ މުޅި މީހާ ބަދަލު ކޮށްލަން ބޭނުންވާ ބަޔެކެވެ. ބަދަލުކުރަން ބޭނުންވާ ހާލަތް ބޮޑުކަމުން ރަށް ދޫކޮށްލާ އެހެން ރަށްރަށަށް ބަދަލުވާ ފަހަރުވެސް އާދެއެވެ. އަމިއްލަ މީހާ ގަބޫލު ކުރަން ޖެހެނީ ދުނިއުމުރު ތިމާއަކީ ނުރަނގަޅުކޮށް އުޅެމުން އައި ބައެއް ނޫންކަމެވެ. ދިމާވާ ހާދިސާތަކާއި ހެދި ކޮންމެ މީހަކަށްވެސް ބަދަލެއް އައިސްދާނެއެވެ. އެކަމަކު އެނުރަނގަޅު ބަދަލު އައި ގޮތަށް އެކަން ފޮހެވެންވެސް ޖެހޭނެއެވެ.\nއާދަތައް ބަދަލު ކުރަން ނަގާ މުއްދަތު ދިގުވެ އެއްފަހަރަކާއި ހުރިހާ ގޯސް އަމަލަކީ ނައްތާވެސް ނުލެވޭނެ ކަމެކެވެ. އެހެން ހަދަން އުޅެގެން އަނެއްކާވެސް ކުރާނެ ކަންތަައް މަދުވެގެން ހަމަ އެ ނުރަނގަޅު އާދަތަކެއް ކުރެވެން ފެށެއެވެ. ކިތަންމެ ގިނަފަހަރަށް މޫނު ވަތަށްޖެހި ވެއްޓުނު ކަމުގައިވިޔަސް ތެދުވެ ފޮޅާލައި އަނެއްކާވެސް މަސައްކަތް ކުރަންވީއެވެ. ކޮންމެ ނާކާމިޔާބީ އަކީ ކާމިޔާބީއާއި ގާތްކުރާނެ ކަމެކެވެ.


Covid-19: Male ge 306 Taxi eh mauloomaath hoadhaifi\nމާލޭސިޓީގެ 11 ޓެކްސީ ސެންޓަރެއްގެ މައުލޫމާތު އެއްކުރެވިފައިވޭ\nމާލެތެރޭގެ ސާފުތާހިރުކަން އިތުރުކުރުމަށް ވެސް މަސައްކަތްތަކެއް ކުރިއަށް ގެންދޭ\nފަޅު ގެތަކުގެ މައުލޫމާތު ހޯދުމުގެ މަސައްކަތްތައް ދަނީ ކުރަމުން\nކ. މާލެ |7އޭޕްރިލް 2020 | އަންގާރަ 18:47 | 8,362\nމާލެގެ ދުއްވާ ޓެކްސީތަކެއް - މުހައްމަދު ޝަރުހާން\nކޮވިޑް-19 އާއި ގުޅިގެން މާލޭގެ ޓެކްސީ ސެންޓަރ ތަކުގެ މަޢުލޫމާތު އެއްކުރުމުގެ މަސައްކަތް މާލޭ ސިޓީ ކައުންސިލުންކޮށްފިއެވެ.\nކައުންސިލުން ބުނީ މާލޭ ސިޓީ ކައުންސިލުން މިހާތަނަށް ކުރި މަސައްކަތުގެ ދަށުން މާލޭ ސިޓީގެ 11 ޓެކްސީ ސެންޓަރެއްގެ މަޢުލޫމާތު އެއްކުރެވިފައިވާ ކަމަށެވެ. އަދި މިތަންތަނުގެ 306 ޓެކްސީއެއްގެ މަޢުލޫމާތު މިހާރު ސިޓީ ކައުންސިލުން އެއްކޮށްފައިވެއެވެ.\nމި މަސައްކަތަކީ ކޮވިޑް-19 އާއި ގުޅިގެން ދިމާވެދާނެ އިމަޖެންސީ ޙާލަތަކަށް ތައްޔާރުވުމުގެ ގޮތުން ކުރަމުންގެންދާ މަސައްކަތެކެވެ. މީގެ އިތުރުން ކޮވިޑް-19 އާއި ގުޅިގެން މާލެތެރޭގެ ސާފުތާހިރުކަން އިތުރުކުރުމަށް، ފަޅު ގޭގޭ މަޢުލޫމާތު އެއްކުރުމުގެ މަސައްކަތް ވެސް ކައުންސިލުން ވަނީ ފަށާފައެވެ.\nމާލޭ ސިޓީ ކައުންސިލުން ބުނީ މިދިޔަ ހަފުތާގައި ކުރި މި މަސައްކަތުގެ ދަށުން މާލޭގެ އެކި ދިމާގައި ފަޅުކޮށް ހުރި ތަންތަނުގެ ތެރެއިން ކުނި ޖަމާވެފައިވާ ތަންތަން ބަލައި ލިސްޓުކުރެވިފައިވާ ކަމަށެވެ.\nމިހާތަނަށް ކުރެވުނު މަސައްކަތުން އަޅާނުލެވި ދޫކޮށްލުމުގެ ސަބަބުން ކުނި ޖަމާވެ، ސާފުތާހިރުކަން ކުޑަވެފައިވާ 68 ތަނެއް މާލޭގެ އެކި ޞަރަޙައްދުން ފާހަގަކުރެވިފައިވާ ކަމަށާއި، މީގެ ތެރޭގައި ޢިމާރާތްކުރަން ފަށާ މަސައްކަތް ހުއްޓާލައި ގިނަދުވަސްވެފައިވާ ތަންތަން ހިމެނޭ ކަމަށް ކައުންސިލުން ބުނެއެވެ.\nމާލޭ ސިޓީ ކައުންސިލުން ދަނީ މިތަންތަނުގެ ވެރިން ދެނެގަތުމުގެ މަސައްކަތްތައް ކުރަމުންނެވެ. އެއަށް ފަހު މިތަންތަނުގައި ޖަމާވެފައިވާ ކުނި ނަގައި ސާފުކުރުމަށް އެފަރާތްތަކަށް އަންގާނެ ކަމަށް ކައުންސިލުން ބުނެއެވެ.


Mi Photo Gai Mivany Kiyh? - Vaguthu\nމިފޮޓޯގައި މިވަނީ ކީތް؟\nމަތީގައި އެވަނީ ތަފާތު ފޮޓޯއެކެވެ. ފޮޓޯއިން ފެނިގެން އެދަނީ4ވަނަ ބުރިން ކާރެއް ވެއްޓޭ މަންޒަރެވެ. މީސްމީޑިޔާގައި މިފޮޓޯ ހަލުވި ކަމާއެކު ދައުރުވަމުންދާއިރު، މިއީ ކިހިނެތް ވީ ކަމެއްތޯ ގިނަ ބަޔަކުދަނީ ސުވާލު ކުރަމުންނެވެ.\nމިއީ ކެލިފޯނިޔާގެ ސަންތާ މޮރީޓާގައި ހިގާފައިވާ ކަމެކެވެ. އެޤައުމުގެ ނޫސްތަކުން ރިޕޯޓްކޮށްފައިވާ ގޮތުގައި މިކަން ހިނގާފައިވަނީ އަންހެނަކު ޕާކްކޮށްފައި އޮތް ކާރެއް ނެރުމުގެ ތެރޭގައެވެ. ކާރު ބޭރުވެފައި އެއޮތީ ޕާކު ކުރާ ތަނަކުންނެވެ.\nމިފޮޓޯ އާއްމު ކުރުމަށްފަހު އެޤައުމުގެ ފުލުހުން ބުނެފައިވަނީ މިގޮތަށް މިކަން ހިގާފައިވަނީ ފަހަތަށް ކާރު ޖަހަން އުޅުމުގެ ތެރޭގައި ފަހަތަށް ނުޖެހި ކުރިޔަށް ދެވިގެންނެވެ. އަދި ކާރު ކުރިޔަށް ދާން ފެށުމުން ހާސްކަމުގެ ތެރެއިން އޭނާއަށް ކާރު ރޭސްކޮށްލެވުނު ކަމަށްވެސް ބޭރުގެ ނޫސްތަކުން ފުލުހުންނާ ހަވާލާދީ ބުނެފައިވެއެވެ.\nމިކާރުވަނީ މިހާރު ސިފައިންނާއި ފުލުހުންގެ އެހީތެރި ކަމާއެކު މިތަނުން ނަގާފައެވެ. މިހާދިސާގައި ކާރު ދުއްވަން އިން މީހާއަށް އެއްވެސް ގެއްލުމެއް ލިބިފައެއް ނުވެއެވެ.


Atholhu Quran Mubaaraathuge fahuruveri ehvana Nolhivaramah!\nޓްރޮފީއާ ނޮޅިވަރަމް ކައުންސިލުން ހަވާލުވަނީ--ކޭއޯ ފޮޓޯ\nހދ އަތޮޅުގައި ބާއްވާ އެންމެ ޝަރަފުވެރި މުބާރާތް، އަތޮޅު ޤުރުއާން މުބާރާތުގެ އެންމެ ފަޙުރުވެރި އެއްވަނަ ނޮޅިވަރަމް ހޯދައިފި އެވެ. ނޮޅިވަރަމް އެއްވަނަ ހޯދިއިރު މިދިޔަ ފަސް އަހަރު ޖެހިޖެހިގެން އެއްވަނަ ހާސިލުކުރި ވައިކަރަދޫއަށް މިއަހަރު ލިބުނީ ތިންވަނަ އެވެ. މުބާރާތުގެ ދެވަނަ ހޯދީ މަކުނުދޫ އެވެ.\nއަތޮޅުގެ 11 ރަށަކުން 132 ދަރިވަރަކު ބައިވެރިވި މިއަހަރު ޤުރުއާން މުބާރާތުގެ ނަތީޖާފާޅުކޮށްފައިވަނީ މިއަދު ހެނދުނު ނެއްލައިދޫގައި އެވެ. މިރަސްމިއްޔާތު ޝަރަފްވެރިކޮށްދެއްވާ ހާއްސަ މަގާމުތަކަށް ދިޔަ ދަރިވަރުންނަށް ޓްރޮފީ ހަވާލުކޮށްދެއްވީ ހޯމް މިނިސްޓަރު އިމްރާން އަބުދުﷲ އެވެ. މިއީ ހދ އަތޮޅު ޤުރުއާން މުބާރާތެއްގައި މިނިސްޓަރަކު ބައިވެރިވި ފުރަތަމަ ފަހަރެވެ.\nމުޅި މުބާރާތުން ދެ ގޮފި ވަކިން އެއްވަނަ ހޯދި ދަރިވަރުން ހޮވައި އެ ދަރިވަރުންނަށްވެސް ވަނީ އިނާމުދީފަ އެވެ. އެގޮތުން އެންމެ ޝަރަފްވެރި އެ ދެ މަގާމު ހޯދި ދަރިވަރުންނަށް ވަނީ ޓްރޮފީގެ އިތުރުން ނެއްލައިދޫ، އޭއައިއޭ ކޮންސްޓްރަކްޝަން ކޮމްޕެނީ އާއި އައި ސެވަން ކޮންސްޓްރަކްޝަނުން ދޭ އުމްރާ ދަތުރު ލިބިފައިވަނީ، ބަލައިގެން ކިޔެވުމުގެ ގޮފިން އެއްވަނަ ހާސިލުކުރި ރާޔާ އަންވަރު، ގ.ނިޔާމަ/ މާލެ އެވެ. އެދަރިވަރަކީ މަކުނުދޫ ސްކޫލުގެ ދަރިވަރެކެވެ. ނުބަލައި ކިޔެވުމުގެ ގޮފިން އެއްވަނަ ކާމިޔާބުކުރީ އާޔާ އަލީ، މިޔުރެކްސް/ ހަނިމާދޫ އެވެ.\nވަކިވަކި އުމްރުފުރާތަކުން ވަނަތަކަށް ދިޔަ ދަރިވަރުންނަށްވެސް ވަނީ ޓްރޮފީ ހަވާލުކޮށްފަ އެވެ. މުބާރާތުގެ އެންމެ މޮޅު 16 ދަރިވަރުންވެސް ވަނީ ހޮވާފަ އެވެ.


SunOnline: Inthihaabah fahu Jordan Valley Israel ge bayakah hadhaanan: Netanyahu\nއިންތިހާބަށް ފަހު ޖޯޑަަން ވެލީ އިސްރާއީލްގެ ބަޔަކަށް ހަދާނަން: ނަތަންޔާހޫ\nރުގިއްޔާ މުހައްމަދު މޫސާ 11 Sep 2019, 14:48\nއިސްރާއީލްގެ ބޮޑުވަޒީރު ބެންޖަމިން ނަތަންޔާހޫ-- ފޮޓޯ: އޭޕީ\nތެލްއަވީވް (ސެޕްޓެމްބަރު 11): އިސްރާއީލްގައި އަންނަ ހަފްތާގައި ބާއްވާ މަޖިލިސް އިންތިހާބު ކާމިޔާބުވެއްޖެ ނަމަ ހުޅަނގު އައްސޭރީގެ ޖޯޑަން ވެލީ އިސްރާއީލްގެ ބަޔަކަށް ހަދާނެ ކަމަށް ބޮޑުވަޒީރު ބެންޖަމިން ނަތަންޔާހޫ ވިދާޅުވެއްޖެ އެވެ.\nއިސްރާއީލްގެ ގައުމީ ޓީވީން އިއްޔެ ދެއްކި ތަގުރީރެއްގައި ނަތަންޔާހޫ ވިދާޅުވީ އޭނާގެ ސަރުކާރު ގާއިމު ކުރެވުމާއެކު ޖޯޑަން ވެލީ އާއި ޑެޑް ސީގެ ބައެއް އެގައުމުގެ ބަޔަކަށް ހައްދަވާނެ ކަމަށެވެ.\nޖޯޑަން ވެލީ އާއި ނަދަން ޑެޑް ސީ އަކީ މުޅި ހުޅަނގު އައްސޭރީގެ 30 ޕަސެންޓެވެ. އެސަރަހައްދުގައި ފަލަސްތީނުގެ 65،000 މީހުންނާއި އިސްރާއީލުން ގަވާއިދާ ހިލާފަށް ވަޒަންވެރިކޮށްފައިވާ 11،000 މީހުން ދިރިއުޅެ އެވެ.\nއަދި މިދިޔަ ހަފްތާގައި ނަތަންޔާހޫ ވަނީ އިންތިހާބު ކާމިޔާބުވެއްޖެ ނަމަ، ހުޅަނގު އައްސޭރީގައި އިސްރާއީލުން މީހުން ވަޒަންވެރިކޮށްފައިވާ ހުރިހާ ސަރަހައްދުތައް އިސްރާއީލްގެ ބަޔަކަށް ހަދާނެ ކަމަށް ވިދާޅުވެފަ އެވެ. ނަމަވެސް އެފިޔަވަޅު އެޅޭނީ އެމެރިކާގެ "މެދުއިރުމަތީގެ ސުލްހައިގެ ޕްލޭން" އާއްމު ކުރުމުންނާއި އެގައުމުގެ ރައީސް ޑޮނަލްޑް ޓްރަމްޕާ މަޝްވަރާ ކުރުމަށް ފަހު ކަމަށް ވިދާޅުވެފަ އެވެ.\nދެހާސްސަތާރަ ވަނަ އަހަރު ޓްރަމްޕް ވަނީ އިސްރާއީލްގެ ވެރިރަށަކީ ގުދުސް ކަމަށް ބަލައިގަނެ، އެގައުމުގައި ހުންނަ އެމެރިކާގެ އެމްބަސީ ގުދުސަށް ބަދަލު ކުރަން ނިންމަވާފަ އެވެ. އޭގެ ފަހުން ފަލަސްތީނުން ވަނީ އިސްރާއީލާއެކު ސުލްހައިގެ މަޝްވަރާތައް ކުރުމުގައި މެދުވެރިއަކަށްވުމުގެ ހައްގު އެމެރިކާއަށް ގެއްލިފައިވާ ކަމަށް ބުނެފަ އެވެ.\nއިސްރާއީލުން ހުޅަނގު އައްސޭރި ހިފީ 1967ގައި އިސްރާއީލާއި އަރަބި ގައުމުތަކާ ދެމެދު ކުރި ހަ ދުވަހުގެ ހަނގުރާމައިގެ ތެރޭގަ އެވެ. އަދި އިސްރާއީލުން އެސަރަހައްދުގައި އެގައުމުގެ ރައްޔިތުން ވަޒަންވެރި ކުރަމުން ދަނީ ބައިނަލްއަގުވާމީ ގާނޫނުތަކާ ހިލާފަށެވެ.\nއިސްރާއީލުގައި ވަނީ މިދިޔަ އޭޕްރިލް މަހު ވެސް މަޖިލިސް އިންތިހާބު ބާއްވާފަ އެވެ. އެއިންތިހާބުގައި ނަތަންޔާހޫގެ ލިކުދް ޕާޓީއަށް ގިނަ ގޮނޑިތައް ކާމިޔާބު ކުރެވުނު ނަމަވެސް ކޯލިޝަން ސަރުކާރެއް އެކުލަވާލެވޭ ގޮތެއް ނުވި އެވެ. އޭގެ ސަބަބުން މިމަހުގެ 17ގައި އަނެއްކާ ވެސް އިންތިހާބު ބާއްވަން ނިންމީ އެވެ.\nއޭޕްރިލްގައި ބޭއްވި އިންތިހާބުގެ ކުރިން އިސްރާއީލުގެ އެޓާނީ ޖެނެރަލް ވަނީ ނަތަންޔާހޫގެ މައްޗަށްކޮށްފައިވާ ކޮރަޕްޝަނުގެ ތުހުމަތުތަކާ ގުޅިގެން މި އަހަރު ތެރޭ އޭނާގެ މައްޗަށް ދައުވާ ކުރައްވާނެ ކަމަށް ވިދާޅުވެފަ އެވެ. އެހެންކަމުން އިދިކޮޅު ފަރާތްތަކުން ބުނާ ގޮތުގައި ނަތަންޔާހޫ ބޮޑުވަޒީރުކަމުގައި ހުންނަވަން ބޭނުންފުޅުވަނީ އެދައުވާތަކުން ހިމާޔަތް ހޯއްދެވުމަށެވެ.\nއަދި ހުޅަނގު އައްސޭރީގެ ބިންތައް އިސްރާއީލްގެ ބަޔަކަށް ހަދާނެ ކަމުގެ ވައުދު ނަތަންޔާހޫ ކުރައްވަނީ ކަނާތު ފިޔައިގެ ޕާޓީތަކުގެ ތާއިދު ހޯއްދަވާ، ކޯލިޝަން ސަރުކާރެއް ހެދޭނެ ކަމުގެ އުއްމީދުގަ އެވެ.\nލިކުދު ޕާޓީގެ ޕްރައިމަރީ ނަތަންޔާހޫ ކާމިޔާބު ކުރައްވައިފި\nއިސްރާއީލުގައި ތިން ވަނަ ފަހަރަށް އިންތިޚާބު ބާއްވަނީ\nނަތަންޔާހޫގެ މައްޗަށް ކޮރަޕްޝަންގެ ދައުާ އުފުލައިފި


EURO 2020 Qualifications: England adhi France ah Faseyha Molheh | Thiladhun\nޔޫރޯ 2020 ކޮލިފިކޭޝަންސް: ފްރާންސް އަދި އިންގްލެންޑަށް ފަސޭހަ މޮަޅެއް\nއަޙްމަދު އަސްފާން ސެޕްޓެމްބަރ 12, 2019\nޔޫރޯ 2020ގެ ކޮލިފިކޭޝަންސްގެ ގުރޫޕް އޭގައި ރޭ އިންގްލަންޑް ވަނީ ކޮސޯވޯ ބަލިކޮށްފައެވެ. ގިނަ ގޯލްތަކެއް ފެނިގެންދިޔަ މިމެޗްގައި އިންގްލަންޑްއިން ކޮސޯވޯ ބަލިކޮށްފައިވަނީ 5-3 ގެ ނަތީޖާއަކުންނެވެ.\nމެޗްގެ ފުރަތަމަ މިނިޓްތެރޭގައި ކޮސޯވޯއިން ވަނީ ގޯލެއްޖަހާ ލީޑް ނަގާފައެވެ. ނަމަވެސް މެޗްގެ ފުރަތަމަ ހާފްގައި އިންގްލަންޑްއިން ވަނީ ފަސްގޯލް ޖަަހާފައެވެ. އިންގްލަންޑްގެ ފުރަތަމަ ގޯލް މެޗްގެ އަށްވަނަ މިނިޓްގައި މެންޗެސްޓަރ ސިޓީއަށް ކުޅެމުން އަންނަ ހުނަރުވެރި ފޯވަޑް ރަހީމް ސްޓާލިން ކާމިޔާބުކޮށް ވަނީ ނަތީޖާ ހަމަހަމަ ކޮށްފައެވެ. މެޗްގެ 19 ވަނަ މިނިޓްގައި ޓޮޓެންހަމްގެ ސްޓަރައިކަރ ހޭރީ ކޭން ވަނީ އިންގްލެންޑަށް ލީޑް ނަގައިދީފައެވެ. ކޭންގެ ގޯލަށްފަހު ދެން ފެނިގެން ދިޔައީ ކޮސޯވޯގެ ވޮޖޮވޯޑާ އަތުން ބައިކޮޅަށް ވަންގޯލެކެވެ. އިންގްލަންޑުގެ ހަތަރުވަނަ އަދި ފަސްވަނަ ގޯލް މެޗް 44 އަދި 45 ވަނަ މިނިޓްގައި ކާމިޔާބުކޮށްދިނީ ބޮރޯޝިއާ ޑޯޓްމަންޑްގެ ޖޯޑަން ސަންޗޯއެވެ. ފުރަތަމަ ހާފް ނިމިގެން ދިޔައީ 5-1 އިން އިންގްލަންޑް ކުރީގައި އޮވެގެންނެވެ. ފުރަތަމަ ހާފް ނިމުމުގެ ކުރިން އިންގްލެންޑަށްވަނީ ގޯލް ޖާހާނެ އިތުރު ފުރުސަތުތަކެއް ލިބިގެން ގޮސްފައެވެ.\nދެވަނަ ހާފްގައި ކޮސޯވޯއިން ވަނީ ކުޅުން ރަނގަޅުކޮށް ދެގޯލް ކާމިޔާބުކޮށްފައެވެ. މެޗްގެ 49 ވަނަ މިނިޓްގައި ކޮސޯވޯގެ ދެވަނަ ގޯލް ވެލަން ކާމިޔާބުކޮަށްދިންއިރު 55 ވަނަ މިނިޓްގައި ލިބުނު ޕެނަލްޓީއަކުން ކޮސޯވޯގެ ތިންވަނަ ގޯލް އަދި މެޗްގެ ފަހުގޯލް ކާމިޔާބުކޮށްދިނީ މުރީކީއެވެ. މެޗްގެ 85 ވަނަ މިނިޓްގައި އިންގްލަންޑަށް ޕެނެލްޓީއެއް ލިބުނު ނަމަވެސް ކޭން ޖެހި ޕެނެލްޓީ ގޯލަކަށް ބަދަލުކޮށްލެވޭ ގޮތް ވަނީ ނުވެފައެވެ.\nރޭގެ މެޗާއި ކޮސޯވޯ ކުރިމަތިލީ އެންމެ ފަހުން ކުޅުނު ފަނަރަ މެޗްވެސް ކާމިޔާބުކޮށްގެންކަން ފާހަގަކޮށްލެވެއެވެ.\nގްރޫޕް އޭގައި ކުޅުނު ހަތަރު މެޗްވެސް ކާމިޔާބުކޮށް އިންގްލަންޑް އެއްވަނައިގައި އޮތީ ބާރަ ޕޮއިންޓައިއެކުއެވެ. ޗެކް ރިޕްބަލިކް ދެވަނައިގައި ފަސްމެޗްއިން ނުވަ ޕޮއިންޓާއިއެކު އޮތް އިރު އަށް ޕޮއިންޓާއިއެކު ތިންވަނައިގައި އޮތީ ކޮސޯވޯއެވެ. މޮންޓެންގްރޯ އަދި ބަލްގޭރިއާއަށް ފަސްމެޗްއިން ދެ ޕޮއިންޓް ލިބިފައިވާއިރު ބަލްގޭރިއާ އޮތީ ގުރޫޕްގެ ފުލުގައެވެ.\nގުރޫޕް އެޗްގައި ދުނިޔޭގެ ޗެމްޕިއަން ފްރާންސް ވަނީ ރޭ އެންޑޯރާ 3-0 އިން ބަލިކޮށްފައެވެ. ފްރާންސްގެ ފުރަތަމަ ގޯލް މެޗްގެ 18 ވަނަ މިނިޓްގައި ކިންގްސްލީ ކޯމަން ކާމިޔާބުކޮށްދިން އިރު ފުރަތަމަ ހާފް ނިމުމުގެ ކުރިން ފްރާންސްއަށް ލީޑް ފުޅާކުރަން ލިބުނު ފުރުސަތު ވަނީ ބޭކާރުކޮށްލާފައެވެ. މެޗްގެ 28 ވަނަ މިނިޓްގައި ފްރާންސްއަށް ލިބުނު ޕެނެލްޓީ ވަނީ އެންޑޯރާ ގެ ކީޕަރު ދިފާއުކޮށްފައެވެ. ފްރާންސްގެ ފަހު ދެވަނަ ގޯލް ފެނިގެން ދިޔައީ 52 ވަނަ މިނިޓްްގައި ކްލެމެންޓް ލެންގްލެޓްގެ ފަރާތުންނެވެ. ފްރާންސްގެ ތިންވަނަ ގޯލް މެޗްގެ ފަހު މިނިޓްގައި ކާމިޔާބުކޮށްދިނީ ވިސާމް ބިން ޔެއްދެރްއެވެ.\nގުރޫޕް އެޗްގައި ކޮންމެ ޓީމަކުންވެސް މިހާތަނަށް ހަ މެޗް ކުޅެފައި ވާއިރު އެއްވަނައިގައި އޮތް ތުރުކީ އަދި ދެވަނައިގައި އޮތް ފްރާންސްއަށް ލިބިފައިވަނީ ފަނަރަ ޕޮއިންޓެވެ. ތިންވަނައިގައި އައިސްލެންޑް އޮތީ ބާރަ ޕޮއިންޓާއިއެކެއެވެ. އަލްބޭނިއާ ތިން ވަނައިގައި އޮތީ ނުވަ ޕޮއިންޓް ލިބިގެންނެވެ. ފަސްވަނައިގައި އޮތް މޯލްޑޯވާއަށް ލިބިފައި ވަނީ ދެ ޕޮއިންޓެވެ. ގުރޫޕްގެ ފުލުގައި އެންޑޯރާ އޮތީ އެވެސް ޕޮއިންޓެއް ނުލިބިއެވެ.\n12 ސެޕްޓެމްބަރ, 2019 | 12:13\nމި ނޫހުން އެންމެ ރަނގަޅަށް ކަވަރ ކުރަމުންދަނީ ކުޅިވަރުގެ ހަބަރުކަމަށް ފާހަގަ. ކުރަން\nޔޫގެންޑާ މުބާރާތުން ނަބާހާ އާއި ޒަޔާން ލޯ މެޑަލް ހޯދައިފި\nފޯކައިދޫ ޓީމުގެ ހެޑްކޯޗު ނިސްތާރު އިސްތިއުފާ ދީފި\nޗެމްޕިއަން މެންޗެސްޓަ ސިޓީ ޓޮޓެންހަމް އަތްދަށުވިއިރު އާސެނަލް އެއްވަރު\nފެބްރުއަރީ 3, 2020\nލިވަޕޫލް މޮޅުވިއިރު މެންޗެސްޓަރ ޔުނައިޓެޑް އަދި ވުލްވްސް ގެ ކުރިމަތިލުން އެއްވަރު\nފެބްރުއަރީ 2, 2020\nމެޑްރިޑް ޑާބީ ރިއަލް މެޑްރިޑް ކާމިޔާބުކޮށްފި\nޗެލްސީ އަދި ލެސްޓަރ ސިޓީއަށް ހަމަހަމަ ނިމުމެއް


SunOnline: Idhikolhun bunanee inthihaabu insaafuveri nuvaane kamah\nއިދިކޮޅުން ބުނަނީ އިންތިހާބު އިންސާފުވެރި ނުވާނެ ކަމަށް\nޝަފްނާ ހުސައިން 08 Apr 2021, 19:31\nހޮނިހިރު ދުވަހު އޮންނަ ލޯކަލް ކައުންސިލްތަކުގެ އިންތިހާބު އިންސާފުވެރި ވާނެ ކަމަށް ގަބޫލުނުކުރާ ކަމަށް އިދިކޮޅު ކޯލިޝަނުން ބުނެފި އެވެ.\nއިދިކޮޅު ކޯލިޝަނުގެ ކައުންސިލް އިންތިހާބު ކޮމިޓީން މިއަދު ޕީޕީއެމް އޮފީހުގައި ބޭއްވި ނޫސްވެރިންގެ ބައްދަލުވުމުގައި އެ ކޯލިޝަންގެ ކެމްޕެއިން މެނޭޖަރު މުއާޒު މުހައްމަދު ރަޝީދު ވިދާޅުވީ، އިންތިހާބަށް ސަރުކާރުން ބޮޑެތި ނުފޫޒުތަކެއް ފޯރުވާ ކަމަށެވެ.\nސަރުކާރުން ފޯރުވާ ނުފޫޒުގެ ސަބަބުން، ހޮނިހިރު ދުވަހުގެ އިންތިހާބަކީ އެތައް ގޮތަކުން އުނދަގޫ އިންތިހާބަކަށް ވާނެ ކަމަށް އޭނާ ވިދާޅުވި އެވެ.\nއުނދަގޫތަކެއް ހުރި ނަމަވެސް، ސަރުކާރު ބަލިކޮށް، އިންތިހާބު ބޮޑު ތަނުން ކާމިޔާބު ކުރާނެކަމަށް އޭނާ ވިދާޅުވި އެވެ. ނަމަވެސް އިންތިހާބު އިންސާފުވެރި ވާނެ ކަމާމެދު ސުވާލުއުފެއްދެވި އެވެ.\n"އިންތިހާބަށް ނުފޫޒު ފޯރުވުމަށްޓަކައި ސަރުކާރުން ވަރަށް ގިނަ ކަންކަން ދަނީ ކުރަމުން. މި އިންތިހާބު އިންސާފުވެރި މިނިވަން އިންތިހާބަކަށް ވުމާމެދު އަޅުގަނޑުމެން ޝައްކު އެބަ ކުރަން. އެއީ އިންސާފުވެރި އިންތިހާބަކަށް ނުވާނެ އެތައް ހެއްކެއް އެބަ ފެނޭ،" މަޑަވެލި ދާއިރާގެ ކުރީގެ މެމްބަރު ވިދާޅުވި އެވެ.\nއެގޮތުން ވޯޓަށް އެހާ ކައިރިވެފައި ވަނިކޮށް ރަށްރަށަށް ގޮސް ސަރުކާރުން މުޅިން އާ ޕްރޮޖެކްޓުތަކެއް ފަށަމުން އަންނަނީ ވެސް އިންތިހާބަށް ނުފޫޒު ފޯރުވަން ކަމަށް އިދިކޮޅުން ތުހުމަތު ކުރި އެވެ.\n"މީގެން އެއްވެސް ކަމަކީ ވާނެ ކަމެއް ނޫން. ހަމަ ހުރިހާ ކަމަކީ އިންތިހާބަށް ނުފޫޒު ފޯރުވަން ސަރުކާރުން ކުރަމުން އަންނަ ކަންކަން. އެތައް ރަށެއްގައި އަލަށް އެތައް ވަޒީފާއެއް އުފަން ކުރުވައިފި. ނަމެއްގަ. އަޅުގަނޑުމެންނަކަށް ނޭނގެ މި އިންތިހާބު ނިމުނީމަ އެމީހުންނަށް ވާނެ ގޮތެއް ވެސް. އަދި އިންތިހާބު ނިމުނީމަ އެތައް ބަޔަކަށް ވަޒީފާ ދޭން އެބަ ސަރުކާރުގެ ފަރާތުން އޮފާތައް އެބަހުރި އެތައް ކެންޑިޑޭޓުންނަކަށް. އެހެންވީމަ މިހެން އޮތް އިންތިހާބަކަށް ނުފޫޒު ފޯރުވޭނީ މިހާކަށް ވަރަށް ސަރުކާރަކަށް. އަޅުގަނޑުމެން މި ހުރިހާ ކަމެއް ކުށްވެރިކުރަން،" މުއާޒް ވިދާޅުވި އެވެ.\nމުއާޒް ވިދާޅުވީ ނުފޫޒުގެ ތެރެއިން ވެސް އިންތިހާބު ކާމިޔާބު ކުރެވޭނެ ކަމަށެވެ. ގިނަ ބަޔަކު މިހާރު ތިބީ ސަރުކާރު ދެކެ ފޫހިވެފައި ކަމަށާއި، ސަރުކާރުގެ "ޖައްބާރުވެރިކަން" ނިންމަން ވޯޓު ފޮށްޓެއްގެ އިންތިޒާރުގައި ތިބި ކަމަށެވެ.\n"އިރާދަކުރެއްވިޔާ ހޮނިހިރު ދުވަހު ވޯޓުފޮށި އަތުޖެހުމުން ސަރުކާރުގެ ޖައްބާރުވެރިކަން ހުރިހާ ރައްޔިތުން ނިންމާނެ،" މުއާޒް ވިދާޅުވި އެވެ.\nއިންތިހާބު އޮޅުވާލަން ސަރުކާރުން އެތައް ކަމެއް ކުރާކަމށް ތުހުމަތު ކުރައްވައި މުއާޒް ވަނީ މޮނިޓަރުންނާއި އޮފިޝަލުން ވޯޓު ފޮށިތަކަށް ވަރަށް ބޮޑަށް ސަމާލުވާން ޖެހޭނެ ކަމަށް ވިދާޅުވެފަ އެވެ. މާސްކް އަޅައިގެން ވޯޓު ލާން މީހުން ދާއިރު، ވޯޓު ލަނީ ކާކުކަން ކަށަވަރު ކުރަންޖެހޭނެ ކަމަށާއި، ވޯޓު ލަނީ ލިސްޓުގައި ނަން އޮތް މީހާ ތޯ ކަށަވަރު ކުރުމަށް ވެސް އެދުނެވެ.\nއިދިކޮޅުން ވަނީ ސަރުކާރާއި އިލެކްޝަންސް ކޮމިޝަނުން ވެސް އިންތިހާބު އޮޅުވާލަން އުޅޭ ކަމަށް ތުހުމަތުކޮށްފަ އެވެ. އެގޮތުން ރީރަޖިސްޓްރޭޝަން ކުރުމުގެ ތެރެއިން ވެސް އޮޅުވާލާފައިވާ ކަމަށާއި، ރީރަޖިސްޓްރީވި ތަން ނޫން އެހެން ތަނަކަށް ބައެއް މީހުންގެ ނަން ބަދަލުކޮށްފައިވާ ކަމުގެ ޝަކުވާ ލިބެމުންދާ ކަމަށް އިިކޮޅުން ބުންޏެވެ.\nއިދިކޮޅު ކޯލިޝަނުން ވަނީ ހޮނިހިރު ދުވަހުގެ 12:00ގެ ކުރިން ޕީޕީއެމް/ޕީއެންސީގެ ހުރިހާ ސަޕޯޓަރުން ވޯޓުލުމަށް އެދިފަ އެވެ.


BREAKING: 17 Thanakaai 11 Meehun Balaa Faaskoh Fuluhunge Operation Ninmaalaifi - Vaguthu\n17 ތަނަކާއި 11 މީހުން ބަލައި ފާސްކޮށް ފުލުހުންގެ އޮޕަރޭޝަން ނިންމާލައިފި\nމަރާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިޟްވާން އަބްދުﷲގެ މަރާއި ގުޅޭގޮތުން ތައްޔާރު ކުރި ރިޕޯޓުގައި ހިމެނޭ މީހުންނާއި ގުޅުން ހުރި ތަންތަން ބަލާ ފާސް ކުރުމަށް މަރު ކޮމިޝަންގެ އެދުމުގެ މަތިން އިއްޔެ ފުލުހުން ފެށި ހާއްސަ އޮޕަރޭޝަންގައި 17 ތަނަކާއި 11 މީހުން ބަލައި ފާސްކޮށް، އެ އޮޕަރޭޝަން ނިންމާލައިފިއެވެ.\nފުލުހުން ވިދާޅުވީ، މަރުތަކާއި ބެހޭ ކޮމިޝަންގެ އެދުމުގެ މަތިން ފުލުހުން ހިންގި ބޮޑު އޮޕަރޭޝަން ނިންމާލާފައިވާކަމަށާއި، އޮޕަރޭޝަން ނިންމާލިއިރު އެއްވެސް މީހަކު ހައްޔަރެއް ނުކުރާ ކަމަށް ފުލުހުން ވިދާޅުވިއެވެ.\nފުލުހުން ވިދާޅުވީ، މިއީ ހަމައެކަނި ބަލާ ފާސްކުރުމުގެ އޮޕަރޭޝަނެއް ކަމަށާއި، މި އޮޕަރޭޝަނުގައި މާލެ ސިޓީ އާއި އައްޑޫ ސިޓީއިން ޖުމްލަ 17 ތަނަކާއި 11 މީހަކު ފާސްކޮށްފައިވާކަމަށެވެ.\nފުލުހުން ވިދާޅުވީ، އޮޕަރޭޝަން ނިންމާލީ ކޮމިޝަނުން ފުލުހަށް ހަވާލުކޮށްފައިވާ ހުރިހާ ކޯޓު އަމުރެއް ތަންފީޒު ކުރުމަށްފަހުގައި ކަމަށެވެ.\nފުލުހުން ބަލައި ފާސްކުރުމުގެ އޮޕަރޭޝަން ފެށީ އިއްޔެ ހަވީރުއެވެ. ފުލުހުން މި އޮޕަރޭޝަންގައި ހަރަކާތްތެރިވެފައި ވަނީ، މޫނު ފޮރުވައިގެންނެވެ. މި އޮޕަރޭޝްންގައި މާލޭގެ ގޭތަކަށާއި، ރެސްޓޯރެންޓްތަކަށާއި، އައްޑޫގެ ބައެއް ގެތަކާއި ފިހާރަތައް ބަލާފައި ވެއެވެ. އަދި ކަނޑުމަތީގައިވެސް މި އޮޕަރޭޝަން ކުރިއަށްގެންގޮސް މީހަކު ބަލާފާސްކޮށްފައި ވެއެވެ. މި ތަންތަނުން ބައެއް ލިޔެކުންތަކާއި ސާމާނުތައް ވަނީ ގެންގޮސްފައެވެ.\nފުލުހުންގެ މި އޮޕަރޭޝަންއަށް ސިފައިންވެސް ވަނީ އެހީތެރިވެފައެވެ. ސިފައިން ނުކުމެފައި ވަނީ ހަތިޔާރާއެކުގައެވެ. މި އޮޕަރޭޝަން ކުރިއަށްދާއިރު އައްޑޫ އާއި މާލޭގެ ސަލާމަތީ ކަންކަން ވެސް ފުލުހުން އިތުރަށް ވަރުގަދަކުރިއެވެ.\nމި އޮޕަރޭޝަނުގައި ފުލުހުންގެ ކްރައިމް އިންވެސްޓިގޭޝަން ކޮމާންޑާއި، ފޮރެންސިކް ސަރވިސް ޑިޕާޓްމަންޓާއި، ސްޕެޝަލިސްޓް އޮޕަރޭޝަންސް ޑިޕާޓްމަންޓާއި އަދި ޑިވިޜަނަލް ޕޮލިސިންގ ކޮމާންޑުގެ ފުލުހުން ބައިވެރިވިއެވެ.\nމަނާ ކޮށްފައިވަނިކޮށް ހިދުމަތް ދިން މައްސަލާގައި މަޒާޑާ ކެފޭ ޖޫރިމަނާ ކޮށްފި\n12 ގަޑިއިރުގެ ތެރޭގައި 1،927 ވިޔަފާރިއަކަށް ހުއްދަ ދޫކޮށްފި\nސެޕްޓެމްބަރު 11, 2019 21:17\nފޫނެއްފަޔައް ފެން ފުރުން...\nސެޕްޓެމްބަރު 11, 2019 21:18\nސެޕްޓެމްބަރު 11, 2019 21:25\nރައްޔިތުންނައް ހުރިހާ ތުރާލެއް މަގުބަންދު ކޮއްގެން ..އެއްވެސް ބޭނުމެއް ނުހިފުން ތިކަމަކުން..ހުސްރޯނު އެދުރުން\nސެޕްޓެމްބަރު 11, 2019 21:26\nއަމާ ބުނީމަ ފަރައް ދިއުން..ކޮމިސްނުން ބުނީމާ ޗެކު ކުޜީ.\nސެޕްޓެމްބަރު 11, 2019 21:31\nކޮންމެވެސް ބަޔަކަށް ލާރިގަނޑެއް ދޭންކުރި މަސައްކަތެއް\nސެޕްޓެމްބަރު 11, 2019 21:49\nރިޟުވާނުގެ ޢާއިލާއަށް ތިމާމެންވަރުގެ ރަނގަޅު ބައެއް ނެތްކަމަށް ދައްކަން ކުރާކަންތައް، ކުރާ އެއްވެސްކަމެއްގަ ތެދުވެރިކަމެއް ނެތް، ޢާއިލާއަށް ބުނެލަން އޮތީ ރިޟުވާނަށް ހެޔޮދުޢާ ކުރާށޭ، އިރާދަކުރެއްވިއްޔާ މަޙުޝަރުދުވަހުން ތިކަންކުރިބަޔަކަށް ޙައްޤު ޝަޒާ ލިބޭނެ، ކޮންމެ އިންސާނަކީ މާތްﷲގެ ޙައްޤެއް، ވީމާ ގަސްތުގަ މީހަކު މެރުމުގެ ބާރެއް އެއްވެސް މީހަކަށް ލިބިގެނެއްނުވޭ.\nސެޕްޓެމްބަރު 12, 2019 06:18\nނޭނގެ ބަލަން ވަދެފަ އަމިއްލަޔަށް އެ ތަނަކަށް އެއްޗެއް ނުލާނެ ކަމެއް. ޢާހިރުގަ ތިކަންވެސް ނިމޭނި ކާނަލް ނާޒިމްގެ ގެއަށް ފިސްތޯލަ ލީގޮތަށް. ސަރުކާރަަށް ކަން ކަން ވާކަން ދައްކާލަން ކުށެއް ނެތް ބައެއްގެ ބޮލުގަ ތުހުމަތު އަޅުވާލަފާނެ\nސެޕްޓެމްބަރު 12, 2019 09:29\nމައުމޫނަށްވުރެ ޚޮދު މުޚުތާރު ވެރިކަމެއް ޑިމޮކްރެސީގެ ނަމުގައި އާލާކުރަނީ..... ދެން ބުނާނެ ވެރިކަމޔގައި 50 ޢަހަރުވެސް އޯކޭ،،، ސޯލިހު، މުގާބެ ނަޝީދު